അട്ടപ്പാടിയിൽ പ്രത്യേക സാക്ഷരത പരീക്ഷ പൂർത്തിയായി : Deepika.com Nattu Visesham\nഅഗളി: കേരള സംസ്ഥാന സാക്ഷരതാ മിഷൻ അട്ടപ്പാടിയിൽ നടത്തിവരുന്ന പ്രത്യേക സാക്ഷരത പദ്ധതിയുടെ സാക്ഷരതാ പരീക്ഷ പൂർത്തിയായി. അഗളി, പുതൂർ, ഷോളയൂർ പഞ്ചായത്തുകളിലെ 171 ഉൗരുകളിലായി 2297 പഠിതാക്കൾ പരീക്ഷ എഴുതി. കൂടുതൽ പഠിതാക്കൾ പരീക്ഷ എഴുതിയത് പുതൂർ പഞ്ചായത്തിലാണ്.\n47 ഉൗരുകളിലായി 986 പേരാണ് പുതൂരിൽ പരീക്ഷ എഴുതിയത്. ഇതിൽ 269 പേർ പുരുഷൻമാരും 717 പേർ സ്ത്രീകളുമാണ്. 235 പുരുഷൻമാരും 612 സ്ത്രീകളും ഉൾപ്പെടെ 847 പേർ അഗളിയിലും 149 പുരുഷൻമാരും 315 സ്ത്രീകളും ഉൾപ്പെടെ 464 പേർ ഷോളയൂർ പഞ്ചായത്തിലും പരീക്ഷ എഴുതി. ധാന്യം ഉൗരിലെ 90 വയസ്‌സുള്ള കാളിയമ്മയാണ് പ്രായം കൂടിയ പഠിതാവ്. 22 വയസ്‌സുള്ള ചേരമാൻ കണ്ടിയൂരിലെ ചിത്ര പ്രായം കുറഞ്ഞ പഠിതാവുമാണ്.\nശനി, ഞായർ, തിങ്കൾ ദിവസങ്ങളിലാണ് പരീക്ഷ നടത്തിയത്. തൊഴിലുറപ്പ് തൊഴിലാളികൾ തൊഴിൽ സ്ഥലത്ത് വെച്ച് പരീക്ഷ എഴുതി.പുതൂർ പഞ്ചായത്തിൽ ഇലച്ചിവഴി ഉൗരിൽ പ്രസിഡന്‍റ് ജ്യോതി അനിൽ കുമാർ മുതിർന്ന പഠിതാവ് രങ്കിക്ക് ചോദ്യപേപ്പർ നൽകി ഉദ്ഘാടനം ചെയ്തു.\nഅഗളി പഞ്ചായത്തിൽ മേലെ അഗളി ഉൗരിൽ മുതിർന്ന പഠിതാവ് നഞ്ചമ്മക്ക് ചോദ്യപേപ്പർ നൽകി പ്രസിഡന്‍റ് അംബിക ലക്ഷ്മണൻ ഉദ്ഘാടനം ചെയ്തു. ഷോളയൂർ പഞ്ചായത്തിൽ വയലൂർ ഉൗരിൽ മുതിർന്ന പഠിതാവ് പാർവ്വതിക്ക് ചോദ്യപേപ്പർ നൽകി. പ്രസിഡന്‍റ് രാമമൂർത്തി ഉദ്ഘാടനം നിർവ്വഹിച്ചു.


Uploaded at 1 week ago | Date: 19/07/2021 20:30:05\nപെഗാസസ് ഫോണ്‍ചോര്‍ത്തലുമായി ബന്ധപ്പെട്ട് കോണ്‍ഗ്രസ് മുന് അധ്യക്ഷന് രാഹുല് ഗാന്ധിയുമായി അടുത്ത ബന്ധമുള്ള ഒമ്പതുപേരുടെ ഫോണ് വിവരങ്ങളും ചോര്‍ന്നതായി വെളിപ്പെടുത്തല്. കോണ്‍ഗ്രസ് ബന്ധമുള്ള അലങ്കാര് സവായി, സച്ചിന് റാവു എന്നിവര്‍ക്ക് പുറമെ രാഷ്ട്രീയ ബന്ധമില്ലാത്ത രാഹുലിന്റെ അഞ്ചു സുഹൃത്തുക്കളുടെയും ഫോണ് ചോര്‍ത്തപ്പെട്ടുവെന്നാണ് വയര് റിപ്പോര്‍ട്ട് ചെയ്യുന്നത്. ഇവരില് രണ്ടുപേര് സ്ത്രീകളാണ്. രാഹുല് ഗാന്ധി കോണ്‍ഗ്രസ് അധ്യക്ഷനായിരുന്ന 2019 കാലഘട്ടത്തിലാണ് ഇവരുടെ ഫോണ് രേഖകള് ചോര്‍ന്നതെന്നും റിപ്പോര്‍ട്ട് ചൂണ്ടിക്കാട്ടുന്നു.\nകോണ്‍ഗ്രസ് വര്‍ക്കിംഗ് കമ്മിറ്റി മെമ്പറായ സച്ചിന് റാവു നിലവില് പാര്‍ട്ടി കേഡര് ട്രൈയ്‌നിങ് പ്രവര്‍ത്തനങ്ങളിലാണ് ഏര്‍പ്പെട്ടിരിക്കുന്നത്. അലങ്കാര് സവായിക്ക് രാഹുല് ഗാന്ധിയുടെ ഓഫീസുമായി അടുത്ത ബന്ധമുണ്ട്. എന്നാല് ഫോറന്‍സിക് പരിശോധനനയ്ക്ക് വിധേയമാക്കാന് കഴിയാത്ത അവസ്ഥയിലാണ്. സച്ചിന് റാവുവിന്റെ ഫോണ് ഇപ്പോള് പ്രവര്‍ത്തനരഹിതമാണ്. അലങ്കാര് സവായിയുടേത് 2019-ല് മോഷണം പോയെന്നും ഇരുവരും അറിയിച്ചു.\nമറ്റ് അഞ്ച് സുഹൃത്തുക്കളുമായി ദി വയര് ബന്ധപ്പെട്ടിട്ടുണ്ട്. അതില് മൂന്നുപേരാണ് പ്രതികരിച്ചിട്ടുള്ളത്. അതില് രണ്ടുപേര് ചോര്‍ത്തപ്പെട്ട ഫോണ് നിലവില് ഉപയോഗിക്കുന്നില്ല. മറ്റൊരാള് റിപ്പോര്‍ട്ടിന്റെ അടിസ്ഥാനത്തില് നിലവില് ഉപയോഗിക്കുന്ന ഫോണ് ഉപേക്ഷിച്ചേക്കുമെന്നാണ് വയറിനോട് പറഞ്ഞിട്ടുള്ളത്. അഞ്ചുപേരുടെ സ്വകാര്യത മാനിച്ച് വയര് വ്യക്തിപരമായ വിവരങ്ങള് പുറത്തുവിട്ടിട്ടില്ല.\n2019 വരെ പെഗാസസിന്റെ നിരീക്ഷണ വലയത്തില് രാഹുല് ഗാന്ധിയുണ്ടായിരുന്നെന്നാണ് റിപ്പോര്‍ട്ട്. ഇക്കാലയളില് രാഹുല് ഉപയോഗിച്ചിരുന്ന രണ്ട ഫോണ് നമ്പറുകളെങ്കിലും ചോര്‍ത്തപ്പെട്ടിട്ടുണ്ട്. നിലവില് ഉപയോഗത്തിലില്ലാത്ത ഈ നമ്പറുകളില് നിന്ന് വലിയ രീതിയില് വിവരം ചോര്‍ത്തപ്പെട്ടിട്ടുണ്ടെന്നാണ് റിപ്പോര്‍ട്ട് പറയുന്നത്. 2018 പകുതി മുതല് 2019 വരെയാണ് വിവരങ്ങള് ചോര്‍ത്തപ്പെട്ടിരിക്കുന്നതെന്നും റിപ്പോര്‍ട്ടിലുണ്ട്.\nഎന്നാല് ആംനസ്റ്റി ഇന്റര്‍നാഷല് ഫോറന്‍സിക് പരിശോധയ്ക്ക് വിധേയമാക്കിയവരില് രാഹുല് ഗാന്ധിയുടെ വിവരങ്ങളില്ല. അതുകൊണ്ടുതവന്നെ ഫോറന്‍സിക് പരിശേധനകള്‍ക്ക് ശേഷമെ രാഹുല് ഗാന്ധിക്കെതിരായി പെഗാസസ് വൈറസ് പ്രയോഗിച്ചോ എന്ന് ഉറപ്പിക്കാനാകുമോ എന്നും വയര് റിപ്പോര്‍ട്ടില് പറയുന്നു.\nരാഹുല് ഗാന്ധിക്ക് പുറമെ പ്രിയങ്ക ഗാന്ധി എന്നിവരെ കൂടാതെ പ്രശാന്ത് കിഷോര് അഭിഷേക് ബാനര്‍ജിയുടെയും ഫോണ് വിവരങ്ങള് ചോര്‍ന്നിട്ടുണ്ട്. പ്രതിപക്ഷനേതാക്കളുടെ നിരയില് നിന്ന് കൂടുതല് പേരുകള് ഉടന് പുറത്തുവരുമെന്നാണ് കരുതുന്നത്.


മഞ്ചേശ്വരത്ത് മാലിന്യം തള്ളുന്നത് റോഡരികിൽ | Manjeswaram\nമഞ്ചേശ്വരത്ത് മാലിന്യം തള്ളുന്നത് റോഡരികിൽ\nഹൊസങ്കടി ടൗണിന് സമീപം റോഡരികില് മാലിന്യം കൂട്ടിയിട്ടിരിക്കുന്നു.\nമഞ്ചേശ്വരം: മഞ്ചേശ്വരത്ത് മാലിന്യപ്രശ്നം രൂക്ഷമാകുമ്പോഴും നീക്കംചെയ്യാൻ നടപടിയില്ല. പൊതുസ്ഥലങ്ങളിലെ മാലിന്യം നീക്കംചെയ്യുന്നില്ലെന്നുമാത്രമല്ല മാലിന്യം തള്ളുന്നവർക്കെതിരെരേ നടപടിയുമില്ല. ഉപ്പള ഗേറ്റിനും തലപ്പാടിക്കുമിടയിൽ ദേശീയപാതയുടെ അരികിൽ പ്ലാസ്റ്റിക് കവറുകളിലും ചാക്കുകളിലുമായി മാലിന്യം തള്ളിയനിലയിലാണ്.\nഹൊസങ്കടി ടൗൺ പരിസരം, റെയിൽവേ സ്റ്റേഷൻ റോഡ്, ഭഗവതിനഗർ, കുഞ്ചത്തൂർ, തുമിനാട് എന്നിവിടങ്ങളിലാണ് മാലിന്യപ്രശ്നം രൂക്ഷമായിട്ടുള്ളത്. ചെക്പോസ്റ്റ് പരിസരം വീണ്ടും മാലിന്യംകൊണ്ട് മൂടിയിരിക്കുകയാണ്. ഒരു മാസം മുമ്പ് ഇവിടെ കെട്ടിക്കിടന്ന മാലിന്യം നീക്കംചെയ്തിരുന്നെങ്കിലും വീണ്ടും ഇവിടം മാലിന്യകേന്ദ്രമായി മാറിയിരിക്കുകയാണ്. ഇതുമൂലം ദേശീയപാതയിലൂടെ വാഹനങ്ങളിൽ സഞ്ചരിക്കുന്നവർക്കുപോലും മൂക്കുപൊത്താതെ പോകാൻ കഴിയാത്ത സ്ഥിതിയാണ്.\nറെയിൽവേ സ്റ്റേഷൻ റോഡിന് സമീപവും സ്ഥിതി വ്യത്യസ്തമല്ല. വഴിയോരങ്ങളിലും ഒഴിഞ്ഞ സ്ഥലങ്ങളിലും മാലിന്യം നിറഞ്ഞതോടെ തെരുവുനായ്കളുടെ ശല്യവും വർധിച്ചു. മാലിന്യ സംസ്കരണത്തിന് സംവിധാനമില്ലാത്തതും പൊതു ഇടങ്ങളിൽ മാലിന്യം തള്ളുന്നതിനെതിരേ നടപടിയെടുക്കാത്തതുമാണ് പ്രശ്നം രൂക്ഷമാകാൻ കാരണം.\nഗോവിന്ദ പൈ കോളേജ് ജൂബിലി മെമ്മോറിയൽ കെട്ടിടം ഉദ്ഘാടനം\nവനിതാ ജീവനക്കാർക്കുവേണ്ടി മഞ്ചേശ്വരത്ത് ഹോസ്റ്റൽ ഒരുങ്ങുന്നു\n108 ആംബുലൻസ് സർവീസ് ഫ്ളാഗ് ഓഫ് ചെയ്തു


കേരളം വീണ്ടും നിപ ഭീതിയില്… പരിഭ്രാന്തി ആവശ്യമില്ല. മുന്‍കരുതല് വേണം. – Sophia Times\nഎറണാകുളം: ലോകത്തില് തന്നെ അപൂര്‍വ്വമായി പ്രത്യക്ഷപ്പെട്ടിട്ടുള്ള ചരിത്രമാണ് നിപ വൈറസ് ബാധയ്ക്ക് ഉള്ളത്. കഴിഞ്ഞ രണ്ടു പതിറ്റാണ്ടുകള്‍ക്കിടെ മലേഷ്യ, സിംഗപ്പൂര്, ബംഗ്ലാദേശ്, ഇന്ത്യ തുടങ്ങിയ രാജ്യങ്ങളിലാണ് നിപ വൈറസ് ഇന്‍ഫെക്ഷന് പ്രത്യക്ഷപ്പെട്ടിട്ടുള്ളത്. ഒടുവില്, കേരളത്തിലെ കോഴിക്കോടുള്ള ചങ്ങരോത്ത് ആണ് നിപ ഔട്ട്‌ബ്രേക്ക് റിപ്പോര്‍ട്ട് ചെയ്യപ്പെട്ടത്. കഴിഞ്ഞ വര്‍ഷം ഇതേ സമയത്ത് കേരളത്തെയും ലോകത്തെയും ഭീതിയിലാഴ്ത്തിയ, ഏതാനും ആഴ്ചകളില് സകലരെയും ആശങ്കയുടെ മുള്‍മുനയില് നിര്‍ത്തിയ നിപ വൈറസ് ബാധ ഇന്നും മലയാളികളുടെ ഉള്ളില് ഭീതിയായി നിലനില്‍ക്കുന്നുണ്ട്. അന്ന് സര്‍ക്കാരിന്റെയും ആരോഗ്യവകുപ്പിന്റെയും സമൂഹത്തിന്റെയും സമയോചിതമായ ഇടപെടലുകള് കൊണ്ട് രോഗബാധ മികച്ച രീതിയില് നിയന്ത്രിക്കാന് കഴിഞ്ഞിരുന്നു. കോഴിക്കോട് മെഡിക്കല് കോളേജിലാണ് ചികിത്സയ്ക്ക് ആവശ്യമായ സജ്ജീകരണങ്ങള് ഒരുക്കിയത്. ലാബ് പരിശോധനാഫലത്തിന്റെ അടിസ്ഥാനത്തില് 2018ലെ നിപ വൈറസ് ബാധയെ തുടര്‍ന്ന് പതിനാറുപേരാണ് മരണത്തിന് കീഴടങ്ങിയത് എന്ന് ആരോഗ്യവകുപ്പിന്റെ കണക്കുകള് പറയുന്നു. രോഗബാധയേറ്റ പതിനെട്ടുപേരില് രണ്ടുപേരെ രക്ഷപെടുത്താന് കഴിഞ്ഞിരുന്നു. കൂടുതല് പേരിലേയ്ക്ക് പകരാതിരിക്കുവാന് ആവശ്യമായ നടപടികള് സ്വീകരിച്ചതാണ് പ്രതിസന്ധിയെ അതിജീവിക്കുന്നതില് നിര്‍ണ്ണായകമായി മാറിയത്.\nതൊടുപുഴയിലെ സ്വകാര്യ കോളേജില് പഠിക്കുന്ന വടക്കന് പറവൂര് സ്വദേശിയായ വിദ്യാര്‍ത്ഥിക്ക് നിപ ബാധയെന്ന സംശയം ഉയര്‍ന്നത് നിയന്ത്രണാതീതമായ കടുത്ത പനിയെ തുടര്‍ന്നാണ്. മുമ്പ് മറ്റുചില ആശുപത്രികളിലും ചികിത്സ തേടിയിരുന്നെങ്കിലും ദിവസങ്ങളായിട്ടും പനി കുറയാത്ത സാഹചര്യത്തില് ഇയാള് എറണാകുളത്തുള്ള സ്വകാര്യ ആശുപത്രിയില് ചികിത്സയ്ക്കെത്തുകയായിരുന്നു. നിപയുടേതിന് സമാനമായ ചില ലക്ഷണങ്ങള് കണ്ടതിനെ തുടര്‍ന്ന് ആരോഗ്യമന്ത്രി തന്നെ, നിപയ്ക്ക് സാധ്യതയുണ്ടെന്ന് മാധ്യമങ്ങളെ അറിയിക്കുകയായിരുന്നു. എന്നാല്, രോഗിയുമായി അടുത്തിടപഴകിയ ആരിലും രോഗലക്ഷണങ്ങള് കണ്ടെത്തിയിട്ടില്ല. രോഗിയുമായി ബന്ധമുള്ള എണ്‍പത്തിയാറു പേര് നിരീക്ഷണത്തില് കഴിയുന്നു.\nരോഗം നിപ വൈറസ്ബാധ തന്നെയെന്ന് സോഷ്യല് മീഡിയയില് വ്യാപകമായി പ്രചരിപ്പിക്കപ്പെട്ടതോടെ എറണാകുളത്തും തൃശൂരും തൊടുപുഴയിലുമുള്ള ജനങ്ങള് പരിഭ്രാന്തിയിലായിരുന്നു. അതേത്തുടര്‍ന്ന് വ്യാജ സന്ദേശങ്ങള്‍ക്കെതിരെ അധികൃതര് ശക്തമായ മുന്നറിയിപ്പ് നല്‍കിയിട്ടുണ്ട്. നിപയെന്ന് സ്ഥിരീകരിക്കപ്പെട്ടിട്ടില്ലെങ്കിലും നിപ വൈറസ് ബാധ തന്നെയാകാനുള്ള സാധ്യത മുന്നില് കണ്ടുകൊണ്ടാണ് സജ്ജീകരണങ്ങള് ഒരുക്കിയിരിക്കുന്നത്. ആശങ്കപ്പെടേണ്ട ഒരു സാഹചര്യമല്ല എന്ന് ബന്ധപ്പെട്ടവര് ആവര്‍ത്തിച്ച് ഉറപ്പ് നല്‍കുന്നുണ്ട്. നിപ ബാധയെന്ന് സ്ഥിരീകരിക്കപ്പെടുവാൻ പൂനെ വൈറോളജി ലാബിൽ നിന്നുള്ള റിസൾട്ട് ലഭിക്കേണ്ടതുണ്ട്.\nആവശ്യമായ മുന്‍കരുതല് സ്വീകരിച്ചാല് മാത്രം രോഗബാധ ഒഴിവാക്കാന് കഴിയും എന്ന സാഹചര്യമാണ് ഇപ്പോഴുള്ളത് എന്നതിനാല് പരിഭ്രാന്തരാകേണ്ട ആവശ്യമില്ല എന്നത് തന്നെയാണ് വാസ്തവം. എന്നാല്, മറിച്ചുള്ള സന്ദേശങ്ങള് നല്‍കുന്ന സോഷ്യല്‍മീഡിയ പോസ്റ്റുകളും മറ്റും സമൂഹത്തെ അകാരണമായി ഭയപ്പെടുത്തുകയാണ്. നിപ വൈറസ് ബാധ തന്നെയെന്ന് ചില മാധ്യമങ്ങള് റിപ്പോര്‍ട്ട് ചെയ്തിട്ടുണ്ട്. എന്നാല്, കേരളത്തിന്റെ ആരോഗ്യവകുപ്പ് ഈ സാഹചര്യത്തെ നേരിടാന് സജ്ജമാണ് എന്ന ഉറപ്പ് സര്‍ക്കാര് നല്‍കുന്നു. കളമശ്ശേരി, തൃശൂര്, കോഴിക്കോട് മെഡിക്കല്‍കോളേജുകളില് സൗകര്യങ്ങള് ഒരുങ്ങിക്കഴിഞ്ഞു. ഹെല്‍പ്പ് ലൈന് നമ്പരുകള് ആരംഭിച്ചിട്ടുണ്ട്: 1077, 1056\nചെറുകിട കച്ചവടക്കാരെ ആധുനികവല്‍ക്കരിച്ചുകൊണ്ട് തങ്ങളുടെ ബിസിനസ് ശൃംഖല വിപുലമാക്കുവാന് വന്‍കിട കമ്പനികള്. ഭാരതത്തിലെ എണ്ണമറ്റ ചെറുവാണിജ്യ സ്ഥാപനങ്ങളെ കാത്തിരിക്കുന്നത് നല്ലകാലം!


പത്താം ക്ലാസ് വിദ്യാര്‍ഥി സഹപാഠികളുടെ മര്‍ദനമേറ്റ് മരിച്ചു\nക്രിക്കറ്റ് കളിക്കുന്നതിനിടയിലെ തര്‍ക്കത്തെ തുടര്‍ന്ന് തെലങ്കാനയില് പത്താം ക്ലാസ് വിദ്യാര്‍ഥി സഹപാഠികളുടെ മര്‍ദനമേറ്റ് മരിച്ചു. തലയ്ക്ക് ഗുരുതരമായി പരിക്കേറ്റ പതിനഞ്ചുകാരനായ മന്‍സൂറിനെ ഉടന് തന്നെ ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. ഹൈദരാബാദ് യൂസുഫ്ഗുഡയിലെ സായ് കൃപ ഹൈസ്‌കൂളിലാണ് സംഭവം. ബുധനാഴ്ച ഉച്ചഭക്ഷണ ഇടവേളയ്ക്കിടെ ക്ലാസ് മുറിയില് വിദ്യാര്‍ത്ഥികള് പേപ്പര് ബോള് ഉപയോഗിച്ച് ക്രിക്കറ്റ് കളിക്കുന്നതിനിടെയാണ് സംഭവം.\nസഹപാഠികളിലൊരാളുടെ നേരെ മന്‍സൂര് പേപ്പര് ബോള് എറിയുകയും ഇതിനെ ചൊല്ലി വിദ്യാര്‍ഥികള്‍ക്കിടയില് വാക്കേറ്റമുണ്ടാവുകയും ചെയ്തു. ഇതിനിടെ, മറ്റൊരു വിദ്യാര്‍ഥിയുടെ അടിയേറ്റ പതിനഞ്ചുകാരന് ബഞ്ചില് തലയിടിച്ചുവീഴുകയായിരുന്നു. മര്‍ദനത്തെ തുടര്‍ന്നാണോ ബഞ്ചില് ഇടിച്ചാണോ മരണം സംഭവിച്ചതെന്ന കാര്യം പോസ്റ്റ്മോര്‍ട്ടത്തിന് ശേഷമേ വ്യക്തമാകൂവെന്ന് ജൂബിലി ഹില്‍സ് പൊലീസ് പറഞ്ഞു.\nമരിച്ച വിദ്യാര്‍ഥിയുടെ രണ്ട് സഹപാഠികള് ഒളിവിലാണ്. ക്ലാസ് മുറിയിലെ സിസിടിവി ദൃശ്യങ്ങള് പരിശോധിച്ചുവരുകയാണെന്നും കേസ് രജിസ്റ്റര് ചെയ്തിട്ടുണ്ടെന്നും പൊലീസ് വ്യക്തമാക്കി. ക്ലാസ് മുറിയിലുണ്ടായിരുന്ന മറ്റ് വിദ്യാര്‍ത്ഥികളുടെ മൊഴിയും രേഖപ്പെടുത്തിയിട്ടുണ്ട്.\nസംഘര്‍ഷം നടക്കുമ്പോള് 13 വിദ്യാര്‍ഥികളാണ് ക്ലാസ് മുറിയില് ഉണ്ടായിരുന്നത്. സ്‌കൂള് അധികൃതരുടെ അനാസ്ഥ മൂലമാണ് കുട്ടി മരിച്ചതെന്ന് ആരോപിച്ച് രക്ഷിതാക്കള് പൊലീസില് പരാതി നല്‍കി. മരിച്ച കുട്ടിയുടെ പിതാവ് പഴക്കച്ചവടം നടത്തിയാണ് ജീവിക്കുന്നത്. അദ്ദേഹത്തിന്റെ മൂന്ന് മക്കളില് രണ്ടാമനായിരുന്നു മന്‍സൂര്.\nStory Highlights: Class 10 student dies during scuffle with classmates in school\nRead more on: Class 10 student | classmates | hyderabad


jinson johnson | എഴുപതുകളിൽ ലോങ് ജംമ്പിൽ ടിസി യോഹന്നാനും സുരേഷ് ബാബുവും 2010ൽ 400 മീറ്റർ ഹർഡിൽസിൽ ജോസഫ് എബ്രഹാം...ഇപ്പോൾ 1500ൽ ജിൻസൺ ജോസഫും; ഏഷ്യാഡിലെ ചക്കിട്ടപ്പാറക്കാരന്റെ സ്വർണം റിയോയിലെ ഒന്നാം പേരുകാരന്റെ വേഗത്തേയും മറികടന്ന്; മൺപാതകളിലൂടെയുള്ള കുട്ടിക്കാലത്തെ ഓട്ടത്തിന്റെ കരുത്തിൽ ഇനി കോഴിക്കോട്ടുകാരൻ ലക്ഷ്യമിടുന്നത് ഒളിമ്പിക്‌സ് മെഡൽ: 1500 മീറ്ററിൽ ജക്കാർത്തയിൽ താരമായ ജിൻസൺ ജോൺസണിന്റെ കഥ - MarunadanMalayali.com\nAugust 31, 2018 | 07:15 AM IST | Permalink\nകോഴിക്കോട്: ടിസി യോഹന്നാൻ.... സുരേഷ് ബാബു.... ജോസഫ് എബ്രഹാം... ഇപ്പോൾ ജിൻസൺ ജോസഫ്.. ഏഷ്യാഡിൽ വ്യക്തിഗത ഇനത്തിൽ സ്വർണം അണിഞ്ഞ മലയാളി പുരുഷ അത്‌ലറ്റുകൾ ഇവരാണ്. കഠിനാധ്വാനവും അച്ചടക്കവും സ്ഥിരോത്സാഹവും എളിമയും മുഖമുദ്രയാക്കിയാണ് ഈ പട്ടികയിലെ നാലാമനായി ജിൻസൺ ജോൺസൺ മാറുന്നത്. ചക്കിട്ടപ്പാറയിലെ മൺപാതകളിലൂടെ ഓടിത്തുടങ്ങിയ ജിൻസൺ ജോൺസൺ ഇനി ഇന്ത്യൻ അത്‌ലറ്റിക്‌സിലെ മിന്നുംതാരമാണ്\nപുരുഷന്മാരുടെ 800 മീറ്റർ ഓട്ടത്തിൽ സാക്ഷാൽ ശ്രീറാം സിങ്ങിന്റെ പേരിലുണ്ടായിരുന്ന 42 വർഷം പഴക്കമുള്ള ദേശീയ റെക്കോഡ് തകർത്ത ഈ 27കാരൻ ഏഷ്യൻ ഗെയിംസിലും ലക്ഷ്യമിട്ടത് നേട്ടം. ജക്കാർത്തയിൽ 800 മീറ്ററിൽ നിരാശപ്പെടുത്തിയ വെള്ളിയായിരുന്നു ആദ്യ മെഡൽ നേട്ടം. എന്നാൽ പിഴവുകൾ അതിവേഗം ഈ കോഴിക്കോട്ടുകാരൻ തിരിച്ചറിഞ്ഞു. 1500 മീറ്ററിൽ സ്വർണം നേട്ടം. അങ്ങനെ ഏഷ്യൻ ഗെയിംസിലെ സ്വർണ്ണവുമായി ഒരു മലയാളി അത്‌ലറ്റ് വീണ്ടും കേരളത്തിലെത്തുകയാണ്. ഇനി മലയാളി ഈ മിടുക്കനിൽ പ്രതീക്ഷിക്കുന്നത് ഒളിമ്പിക്‌സ് സ്വർണ്ണമാണ്.\n2010ൽ 400 മീറ്റർ ഹർഡിൽസിലായിരുന്നു ജോസഫ് എബ്രഹാമിന്റെ സ്വർണ്ണ നേട്ടം. ലോങ് ജംമ്പിൽ 8.07 മീറ്റർ മറികടന്നാണ് 1974ൽ ടി സി യോഹന്നാൻ ആദ്യ സ്വർണം നേടിയത്. 1978ൽ ലോങ്ജംമ്പിലായിരുന്നു സുരേഷ് ബാബുവിന്റേയും സ്വർണം നേട്ടം. പിന്നീട് എംഡി വൽസമ്മയും പി ടി ഉഷയും ഷൈനി വിൽസണും ബീനമോളും അടക്കം നിരവധി പെൺ താരങ്ങൾ ഏഷ്യാഡിൽ ഇന്ത്യയുടെ അഭിമാനമായി. പക്ഷേ പുരുഷ താരങ്ങളിൽ ജോസഫ് എബ്രഹാമിന് മാത്രമാണ് അത്‌ലറ്റിക്‌സിൽ വ്യക്തിഗത മെഡൽ നേടാനായത്. പലരും സ്വർണം നേടുമെന്ന് പല ഘട്ടത്തിൽ പ്രതീക്ഷിച്ചെങ്കിലും അതൊന്നും ലക്ഷ്യത്തിലേക്ക് എത്തിയില്ല. ഇവിടെയാണ് വീണ്ടും ഒരു മലയാളിയുടെ പേര് ജിൻസണിലൂടെ ചർച്ചയാകുന്നത്.\nഏഷ്യൻ ഗെയിംസ് അത്‌ലറ്റിക്‌സിന്റെ അവസാന ദിനമാണ് ജിൻസൺ സ്വർണം ഓടി നേടിയത്. ഈ ഗെയിംസിൽ ഒരു മലയാളി താരം നേടുന്ന ആദ്യ സ്വർണമെഡലാണ്, 1,500 മീറ്ററിൽ ജിൻസൺ ജോൺസൻ സ്വന്തമാക്കിയത്. 800 മീറ്ററിൽ ദേശീയ റെക്കോർഡുകാരനാണെങ്കിലും, അവസാന നിമിഷത്തെ കുതിപ്പിൽ സ്വർണം കൈക്കലാക്കിയ മഞ്ജിത് സിങ്ങിനു പിന്നിൽ രണ്ടാമനായിപ്പോയതിന്റെ വിഷമം മറന്നാണ് 1,500 മീറ്ററിൽ ജിൻസൺ സ്വർണം നേടിയത്. അവസാന ലാപ്പിൽ നടത്തിയ മിന്നൽക്കുതിപ്പാണ് ഇറാൻ, ഖത്തർ താരങ്ങളെ മറികടന്ന് സ്വർണത്തിലെത്താൻ ജിൻസനെ പ്രാപ്തനാക്കിയത്. റിയോ ഒളിംപിക്‌സിൽ സ്വർണം നേടിയ യുഎസ് താരത്തേക്കാൾ മികച്ച സമയം കുറിച്ചാണ് ജിൻസണിന്റെ സ്വർണനേട്ടം. രണ്ടു വർഷം മുൻപു നടന്ന ഒളിംപിക്‌സിൽ 3:50.00 സെക്കൻഡിലാണ് യുഎസ് താരം മാത്യു സെൻട്രോവിറ്റ്‌സ് സ്വർണം നേടിയത്. ജക്കാർത്തയിൽ 1,500 മീറ്റർ ഫൈനലിൽ 3:44.72 സെക്കൻഡിലാണ് ജിൻസൺ ഓടിയെത്തിയത്. ഇക്കഴിഞ്ഞ കോമൺവെൽത്ത് ഗെയിംസിൽ 3:37.86 സെക്കൻഡു കുറിച്ച ജിൻസന്റെ പേരിലാണ് 1,500 മീറ്ററിലെ ദേശീയ റെക്കോർഡും. അതുകൊണ്ടാണ് അടുത്ത ഒളിമ്പിക്‌സിൽ ജിൻസണിൽ ഒരു മെഡൽ മലയാളി സ്വപ്‌നം കാണുന്നത്. അത് സംഭവിച്ചാൽ ഇന്ത്യൻ അത്‌ലറ്റിക്‌സിലെ ഏറ്റവും മികച്ച പുരുഷതാരമായി ഈ ചക്കിട്ടപ്പാറക്കാരൻ മാറും.\nസ്‌കൂൾ പഠനകാലം മുതൽ അത്ലറ്റിക്സിൽ താൽപര്യമുണ്ടായിരുന്നു. തുടക്കത്തിൽ സമ്മാനമൊന്നും കിട്ടിയിരുന്നില്ല. ആറാം ക്ലാസിൽ പഠിക്കുമ്പോഴാണ് ആദ്യമായി രണ്ടാം സ്ഥാനത്തെത്തുന്നത്. കുളത്തുവയൽ സെന്റ് ജോർജ് സ്‌കൂളിലായിരുന്നു പഠനം. ജില്ലാ മീറ്റിൽ സായിയിലും സ്പോർട്സ് ഹോസ്റ്റലിലുമൊക്കെ പരിശീലനം കിട്ടിയ കുട്ടികളായിരുന്നു മത്സരിക്കാനുണ്ടായിരുന്നത്. അതുകൊണ്ടുതന്നെ അവിടെയൊന്നും തുടക്കത്തിൽ ശ്രദ്ധേയ പ്രകടനം നടത്താൻപോലും കഴിഞ്ഞിരുന്നില്ല. എന്നാൽ കെ എം പീറ്റർ എന്ന പരിശീലകനെ കണ്ടുമുട്ടിയതോടെ എല്ലാം മാറി മറിഞ്ഞു. ചക്കിട്ടപ്പാറയിലെ ബാങ്ക് സെക്രട്ടറികൂടിയായിരുന്ന പീറ്ററാണ് ആദ്യമായി ശാസ്ത്രീയ പരിശീലനം നൽകുന്നത്. ഇവിടെ നിന്ന് അത്ലറ്റിക്സ് കരിയർ കുതിക്കാൻ തുടങ്ങിയത്. കൊൽക്കത്തയിൽ നടന്ന ദേശീയ സ്‌കൂൾ മീറ്റിലും സ്വർണം സ്വന്തമാക്കി. അതോടെ ഏവരും ജിൻസണെ ശ്രദ്ധിച്ചു. അത് വെറുതെയായില്ലെന്നാണ് ജക്കാർത്തയിലെ സ്വർണ്ണവും വെള്ളിയും തെളിയിക്കുന്നത്.\nകുളത്തുവയൽ സെന്റ് ജോർജ് ഹൈസ്‌കൂളിലും കോട്ടയം ബസേലിയസ് കോളേജിലും പഠനം പൂർത്തിയാക്കി. കോട്ടയത്തെ കേരള സ്പോർട്സ് കൗൺസിലിന്റെ കീഴിലുള്ള സ്പോർട്സ് ഹോസ്റ്റലിൽ പരിശീലനം നേടിയ ശേഷം 2009ൽ ഇന്ത്യൻ ആർമിയിൽ ചേർന്നു. ദേശീയ തലത്തിൽ മെഡലൊക്കെ വന്നതോടെ ശ്രദ്ധിക്കപ്പെട്ടു. അപ്പോൾ തന്നെ ആർമിയിൽ ജോലി കിട്ടി. പൂണെയിൽ ആയിരുന്നു ചേർന്നത്. അവിടുത്തെ സാഹചര്യങ്ങളുമായി പൊരുത്തപ്പെടാനായില്ല. ആദ്യമായിട്ടായിരുന്നു നാട്ടിൽ നിന്ന് വിട്ടുനിൽക്കുന്നത്. ഒരാഴ്ച കഴിഞ്ഞപ്പോൾ അവിടെ നിന്ന് മടങ്ങി. കോട്ടയം ബസേലിയസ് കോളേജിലാണ് ബിരുദപഠനത്തിന് ചേർന്നത്. ജോർജ് ഇമ്മാനുവലിന് കീഴിലായിരുന്നു പരിശീലനം. സെൻട്രലൈസ്ഡ് സ്പോർട്സ് ഹോസ്റ്റലായിരുന്നു. ഡിഗ്രീ രണ്ടാം വർഷം തന്നെ ആർമിയിൽ ജോലി കിട്ടി. അങ്ങനെ ബിരുദ പഠനം പൂർത്തിയാക്കാതെ വീണ്ടും സൈന്യത്തിൽ. ചെറുപ്പത്തിലേ ജോലി കിട്ടിയിട്ടും നഷ്ടപ്പെടുത്തിയെന്ന് നാട്ടുകാരും ബന്ധുക്കളുമൊക്കെ കുറ്റപ്പെടുത്തി. ഇതാണ് പെട്ടെന്നുതന്നെ വീണ്ടും ജോലിയിൽ പ്രവേശിക്കാൻ കാരണം.-ആർമിയിലെത്തിയതിന് ജിൻസൺ വിശദീകരിക്കുന്നത് ഇങ്ങനെയാണ്.\nആർമിയിൽ എത്തിയതോടെയാണ് സിന്തറ്റിക് ട്രാക്കിൽ പരിശീലനം തുടങ്ങിയത്. എല്ലാ സൗകര്യങ്ങളും ആർമിയിലുണ്ട്. ഇതോടെ പ്രകടനവും മെച്ചപ്പെട്ടു. ജൂനിയർ വിഭാഗത്തിലെ 1500 മീറ്ററിൽ സ്വർണം നേടിയോടെ ഇന്ത്യൻ ടീമിലെത്തി. ഗുവാഹതിയിൽ നടക്കുന്ന ദേശീയ ഇന്റർ സ്‌റ്റേറ്റ് സീനിയർ അത്‌ലറ്റിക്‌സ് ചാമ്പ്യൻഷിപ്പിൽ സ്വന്തമാക്കിയ 800 മീറ്ററിലെ റിക്കോർഡ് നേട്ടം ഇന്ത്യൻ അത്‌ലറ്റിക്‌സിലെ സമീപകാലത്തെ ഏറ്റവും മികച്ച പ്രകടനമാണ്. ഒരു മിനിറ്റ് 45.65 സെക്കൻഡിലാണ് ഗുവാഹതിയിലെ ഇന്ദിരാഗാന്ധി സ്‌റ്റേഡിയത്തിലെ ട്രാക്കിൽ പുതുചരിതമെഴുതിയത്. ഒരു മിനിറ്റ് 45.77 സെക്കൻഡ് ആയിരുന്നു ശ്രീറാം സിങ്ങിന്റെ പേരിലുണ്ടായിരുന്ന റെക്കോഡ്. താൻ ജനിക്കുന്നതിന് വർഷങ്ങൾക്കുമുമ്പ് സ്ഥാപിച്ച റെക്കോഡാണ് തകർക്കാനായത്. 2016ൽ റിയോ ഒളിമ്പിക്‌സിന് യോഗ്യത നേടിയ പ്രകടനമായ ഒരു മിനിറ്റ് 45.98 സെക്കൻഡായിരുന്നു ഇതിന് മുമ്പുള്ള ജിൻസണിന്റെ മികച്ച സമയം. അന്ന് മുതൽ മനസ്സിലൊരു തീരുമാനമെടുത്തിരുന്നു. ശ്രീറാം സിങ്ങിന്റെ റെക്കോഡ് തകർക്കുകയെന്ന്. മികച്ച ഫോമിലുള്ളപ്പോൾതന്നെ ആ നേട്ടത്തിലേക്ക് കുതിക്കുകയായിരുന്നു ലക്ഷ്യം. 1500 മീറ്ററിലും ദേശീയ റെക്കോഡിനുടമയാണ് ജിൻസൺ.\nകോഴിക്കോട് ചക്കിട്ടപാറയിലെ കുളച്ചൽ ജോൺസൺ-ശൈലജ ദമ്പതികളുടെ മകനാണ് ജിൻസൺ. ജിൻസണിന്റെ സ്‌റ്റൈലും ടെക്‌നിക്കും മികച്ചതാണെന്ന് വനിതകളുടെ 800 മീറ്ററിൽ ഒരു കാലത്ത് തിളങ്ങിയ ഷൈനി വിൽസൻ വിലയിരുത്തിയത്. ഇത് ശരിയാണെന്ന് തെളിയിക്കുകയാണ് ജക്കാർത്തയിൽ ജിൻസൺ. ഏഷ്യൻ ഗ്രാന്റ് പ്രീ പരമ്പരയിൽ മൂന്ന് സ്വർണ മെഡൽ ലഭിച്ചിട്ടുണ്ട്. ഏഷ്യൻ അത്ലറ്റിക് ചാമ്പ്യൻഷിപ്പിൽ വെള്ളി മെഡൽ നേടി. 2016ലെ റിയോ ഒളിമ്പിക്സാണ് ആദ്യ ഒളിമ്പിക് മൽസരം.


‘വയറ്റിലുള്ള കുഞ്ഞിനെ ഇല്ലാതാക്കി ലക്ഷ്മി നാടുവിടണം നഷ്ടപരിഹാരം 15 ലക്ഷം’ സുധാകരനെ തേടി പൊലീസ് | manoramaonline\n‘വയറ്റിലുള്ള കുഞ്ഞിനെ ഇല്ലാതാക്കി ലക്ഷ്മി നാടുവിടണം, നഷ്ടപരിഹാരം 15 ലക്ഷം’ സുധാകരനെ തേടി പൊലീസ്\nസനു തിരുവാർപ്പ് January 29, 2021 04:34 PM IST\nവൈറ്റ് ട്രംപേറ്റ് മർഡർ – അധ്യായം 7\nചെന്നൈ ചേട്ട്പേട് ഫ്ളൈ ഓവറിനു താഴെയുള്ള റോഡിലൂടെ കൈയ്യിലെ അഡ്രസിൽ നോക്കിയും ചുറ്റും പരിശോധിച്ചും സതീഷ് ചന്ദ്രൻ നടന്നു. ചതുരപ്പെട്ടികൾ കമഴ്ത്തി വച്ചതുപോലെ നിരവധി വീടുകൾ, മുന്നിൽ കോലം വരച്ചിരിക്കുന്നു. ടീ കടകളിൽ നല്ല തിരക്ക്, ഇഡ്ഡലിയും ദോശയും നിറച്ച പാത്രങ്ങളുമായി വഴിയിരികിൽ ചില കടകൾ, വാഴയില മുറിച്ചുവച്ച പാത്രത്തിനുള്ളിൽ ഇഡ്ഡലി ചട്ണിയൊഴിച്ചു കുഴച്ചു കഴിക്കുന്ന ആളോട് സ്ട്രീറ്റ് അതു തന്നെയല്ലേയെന്നു ചോദിച്ചുറപ്പുവരുത്തി.\nമഞ്ഞപെയിന്റടിച്ച് ചെറിയ ഇരുനില വീടിനു മുന്നിൽ സതീഷ് ചന്ദ്രൻ നിന്നു. കൈയ്യിലെ ചിത്രത്തിൽ നോക്കി വീട് ഉറപ്പു വരുത്തി. വീടെന്നു പറയാനാവില്ല, ഒരു ചെറിയ കടമുറി അതിനുള്ളില് മുകളിലേക്ക് ഒരാൾക്കു ഞെരുങ്ങിപ്പോകാൻ കഴിയുന്ന പടികൾ, സതീഷ് ചന്ദ്രൻ കയറിച്ചെന്നു, വാതിലിൽ തട്ടി. മുറിക്കയ്യൻ ബനിയനും വെള്ളമുണ്ടും ഉടുത്ത ഒരാൾ അകത്തുനിന്നും വാതിലിനരികിലേക്കു വന്നു. അയാൾ സംശയത്തോടെ നോക്കി. പറ്റെമുറിച്ച മു‌ടിയും മീശയും സതീഷ് ചന്ദ്രന് ഒരു പൊലീസുദ്യോഗസ്ഥനാണ് പറയാതെ പറയുന്നുണ്ടായിരുന്നു.\nസതീഷ് ചന്ദ്രന് ചുറ്റും നോക്കിയ ശേഷം ചെറിയ സെറ്റിയിലേക്ക് ഇരുന്നു.. സുധാകരന്റെ മുഖം വിവർണമായി. അകത്തുനിന്നും ഒരു സ്ത്രീ രണ്ടുകുട്ടികളുമായി എത്തി നോക്കി, സുധാകരൻ നിസ്സഹായനായി ഭാര്യയെ നോക്കി.\nസുധാകരാ കഥയൊക്കെ ഏകദേശം ഞങ്ങൾ‌ക്ക് മനസിലായി പക്ഷേ, എവിടെ ആ കുഞ്ഞ്?, കാണാൻ ലക്ഷ്മി എത്തുമായിരുന്നോ?, നിങ്ങൾ എങ്ങനെയാണ് പരിചയപ്പെ‌ടുന്നത്. സത്യസന്ധമായി പറഞ്ഞാൽ നിനക്കു കൊള്ളാം. നീ പറഞ്ഞില്ലെങ്കിലും ഞങ്ങൾ കണ്ടെത്തുമെന്നു മനസിലായില്ലേ?\nസാർ ഞാൻ എല്ലാം പറയാം...\n1989 മാർച്ച് 15\nകോരിച്ചൊരിയുന്ന മഴയത്ത് ഒരു ഓട്ടോറിക്ഷ കുലുങ്ങി കുലുങ്ങി റോഡിലൂടെ നീങ്ങി, കനത്ത മഴയുടെ ഹുങ്കാരത്തിലും ഒരു കുഞ്ഞിന്റെ കരച്ചിൽ ഓട്ടോയിൽനിന്നുയർന്നു. സരസ്വതി ഒരു വെള്ളത്തുണിയിൽ പൊതിഞ്ഞ ഒരു കുട്ടിയെ നെഞ്ചോടു ചേർത്തു. റെയിൽവേ സ്റ്റേഷൻ റോഡിലേക്കു ആ ഓട്ടോറിക്ഷ തിരിഞ്ഞു. കുടയും ചൂടി യാത്രയ്ക്കൊരുങ്ങി കാർത്യായനിയും സുധാകരനും അവിടെ നിന്നിരുന്നു. കുഞ്ഞിനെ ഏറ്റുവാങ്ങി അവർ റെയിൽവെ സ്റ്റേഷനുള്ളിലേക്കു നടന്നു.\n2006 ജൂലെ 21\nചെന്നൈയിലെ ലിയോട്ട് ഹോസ്പിറ്റല്.. സുധാകരൻ വാതിലിനരികില് കാത്തുനിന്നു. ഒരു ക്യാബ് വന്നു നിന്നു. ജീൻസും ഷർട്ടും ധരിച്ച ഒരു യുവതി ഇറങ്ങി സുധാകരനടുത്തേക്കുവന്നു. മുഖത്തെ ഷാൾ മാറ്റി. സുധാകരാ മോനെവിടെ... ഇരുവരും ഐസിയുവിലേക്കു കയറി. റൂമിനു പുറത്ത് ജിതിൻ വിശ്വനാഥനെന്നു എഴുതിയിരുന്നു. കാർത്യായനി ഐസിയുവിനു പുറത്തേക്കു വന്നു. ചേച്ചീ എന്റെ മോൻ... ലക്ഷ്മിയുടെ നിയന്ത്രണം പോയി, അവൾ കാര്‍ത്യായനിയെ കെട്ടിപ്പിടിച്ചു. കൈയ്യിലിരുന്ന ബാഗ് അവൾ സുധാകരനെ ഏൽപ്പിച്ചു..\nവിശ്വനാഥനറിയാതെ കുഞ്ഞിനെയും ലക്ഷ്മിയെയും നാടുകടത്തണം. ലക്ഷ്മിക്കു നഷ്ടപരിഹാരം 15 ലക്ഷം നൽകും. ഈ ദൗത്യവുമായാണു സുധാകരൻ ലക്ഷ്മിയുടെ വീട്ടിലെത്തിയത്. നിർവികാരമായി അവൾ എല്ലാം കേട്ടിരുന്നു. സരസ്വതി അമ്മ തൂണിൽ ചാരിനിന്നു. കാശു കിട്ടുന്ന കാര്യമാണെന്നറിഞ്ഞ കാർത്യായനി ഒരു മൊന്തയിൽ വെള്ളം കൊണ്ടു സുധാകരനു മുന്നിൽ വച്ചു. സുധാകരൻ ഏറുകണ്ണിട്ടു കാർത്യായനിയെ നോക്കി. അവൾ ഇറയത്തുനിന്നും അകത്തേക്കു കയറി., വാതിലിന്റെ പാളിയിൽ പിടിച്ചു ചെവി കൂർപ്പിച്ചു നിന്നു. മൊന്തയിലെ വെള്ളം കുടിച്ചു കൊണ്ടു സരസ്വതി അമ്മയുടെ നേരേ തിരിഞ്ഞു സുധാകരൻ പറഞ്ഞു.\n‘‘ഞാൻ പറയാനുള്ളത് പറഞ്ഞു. പക്ഷേ തീരുമാനമെടുക്കേണ്ടതു നിങ്ങളാണ്. മുതലാളി എന്തായാലും നിന്നെ സ്വീകരിക്കാൻ പോകുന്നില്ല, നീ കണ്‍വെട്ടത്തുനിന്നും പോകണമെന്നാണ് ആ കൊച്ചമ്മ പറയുന്നത്, മാത്രമല്ല വയറ്റിലുള്ളത് കളയണം. കിട്ടുന്നത് 15 ലക്ഷമാണ്.. ലക്ഷം..’’\nസരസ്വതിയമ്മ സുധാകരന്റെ തോളിൽ പിടിച്ചു. എത്ര വർഷമായി താൻ വിശ്വനാഥനൊപ്പം കൂടിയിട്ട്? ആറേഴു വർഷമായി എന്താ ചേച്ചീ..\nനിന്റെ വീടും കുടുംബവും?. ഓ അതൊന്നുമില്ല, ആ വീട്ടിലാ ഞാൻ കഴിയുന്നത്. നിനക്ക് ഇതിലെത്രയാ പ്രതിഫലം?\nസുധാകരന്റെ അധികാര ഭാവത്തിനയവു വന്നു. അവൻ അമ്പരന്നു നോക്കി, ഇതുവരെ അതൊന്നും അവൻ ചിന്തിച്ചിരുന്നില്ല. പറയുന്നത് കേൾക്കുക, തിന്നാനും കുടിക്കാനുമുള്ളത് ഒപ്പിക്കുക അത്രമാത്രം. അമ്മയുടെ മുഖത്തേക്കു ലക്ഷ്മി അമ്പരന്നു നോക്കി. അമ്മയുടെ അത്തരമൊരു മുഖം അവൾ കണ്ടിരുന്നു. സരസ്വതിയമ്മയുടെ സ്വരവും ഭാവവും മാറി. എന്നാൽ സുധാകരാ നീ ലക്ഷ്മിയെ നാടുകടത്തിയെന്നുതന്നെ പറഞ്ഞേക്കൂ. പിന്നെ കിട്ടുന്ന 15 ലക്ഷത്തിൽ5ലക്ഷം നിനക്ക്. എന്താ സമ്മതമാണോ, ആലോചിച്ചിട്ടു പറഞ്ഞാൽ മതി. ശരി പൊയ്ക്കോ..\nഞങ്ങൾ ലക്ഷ്മിയെ പാലക്കാട്ടെ ഒരു ഹോസ്റ്റലിലേക്കു മാറ്റി. താമസിയാതെ ലക്ഷ്മി പ്രസവിച്ചു. കുഞ്ഞിനെ കാര്‍ത്യായനിയെ ഏൽപ്പിച്ച ശേഷം അവൾ തിരികെ വന്നു. കുറച്ചുകാലം കഴിഞ്ഞപ്പോൾ കാര്‍ത്യായനിയെ ഞാൻ വിവാഹം കഴിച്ചു. അപ്പോഴേക്കും ലക്ഷ്മിയും വിശ്വനാഥൻ മുതലാളിയും തമ്മിലുള്ള കല്യാണം കഴിഞ്ഞിരുന്നു. പക്ഷേ ഞങ്ങൾ കുഞ്ഞിനെ ലക്ഷ്മിയെ കാണാൻ അനുവദിച്ചത് വളരെക്കാലം കഴിഞ്ഞായിരുന്നു. പക്ഷേ അപ്പോഴേക്കും.\nവൻകുടലിലെ ക്യാൻസർ അതായിരുന്നു കുട്ടിയുടെ അസുഖം, എപ്പോഴും ആശുപത്രിയും ചികിത്സയും. ലക്ഷ്മി കൃത്യമായി പണം എത്തിക്കുമായിരുന്നു. കുറച്ചുകാലം മുൻപ് അവന്റെ നില മോശമായി. ഉടൻ സർജറി ആവശ്യമായിരുന്നു, പക്ഷേ ധാരാളം പണം വേണം. കുട്ടിയുടെ അസുഖം തിരിച്ചറിഞ്ഞപ്പോൾ വിശ്വനാഥനോടു മകന്റെ കാര്യം പറയാൻ ഞങ്ങൾ തീരുമാനിച്ചു. പക്ഷേ അപ്പോഴേക്കും ഇലക്ഷൻ വന്നു...\nEnglish Summary: White Trumpet Murder, Novel written by Sanu Thiruvarppu


വാർത്ത - വെർമിംഗ് തെർമോപ്ലാസ്റ്റിക്സിനുള്ള ടിപ്പുകൾ\nഉപരിതലത്തെ ചൂടാക്കി മയപ്പെടുത്തുന്ന പ്രക്രിയയാണ് വെൽഡിംഗ്. തെർമോപ്ലാസ്റ്റിക്സ് വെൽഡിംഗ് ചെയ്യുമ്പോൾ, പ്രധാന ഘടകങ്ങളിലൊന്ന് മെറ്റീരിയൽ തന്നെയാണ്. പ്ലാസ്റ്റിക് വെൽഡിംഗ് ഉള്ളിടത്തോളം കാലം പലർക്കും അടിസ്ഥാനകാര്യങ്ങൾ മനസ്സിലാകുന്നില്ല, ഇത് ശരിയായ വെൽഡിന് നിർണ്ണായകമാണ്.\nവെൽഡിംഗ് തെർമോപ്ലാസ്റ്റിക്‌സിന്റെ ഒന്നാം നമ്പർ നിയമം നിങ്ങൾ പ്ലാസ്റ്റിക്ക് പോലെയുള്ള പ്ലാസ്റ്റിക്ക് വെൽഡ് ചെയ്യണം എന്നതാണ്. ശക്തമായ, സ്ഥിരതയുള്ള വെൽഡ് ലഭിക്കുന്നതിന്, നിങ്ങളുടെ കെ.ഇ.യും വെൽഡിംഗ് വടിയും സമാനമാണെന്ന് ഉറപ്പാക്കേണ്ടത് ആവശ്യമാണ്; ഉദാഹരണത്തിന്, പോളിപ്രൊഫൈലിൻ മുതൽ പോളിപ്രൊഫൈലിൻ, പോളിയുറീൻ മുതൽ പോളിയുറീൻ, അല്ലെങ്കിൽ പോളിയെത്തിലീൻ മുതൽ പോളിയെത്തിലീൻ വരെ.\nവ്യത്യസ്ത തരം പ്ലാസ്റ്റിക്കുകൾ വെൽഡിംഗ് ചെയ്യുന്നതിനുള്ള ചില ടിപ്പുകളും ശരിയായ വെൽഡ് ഉറപ്പാക്കുന്നതിനുള്ള ഘട്ടങ്ങളും ഇവിടെയുണ്ട്.\nവെൽഡിങ്ങിനുള്ള ഏറ്റവും എളുപ്പമുള്ള തെർമോപ്ലാസ്റ്റിക്സിൽ ഒന്നാണ് പോളിപ്രൊഫൈലിൻ (പിപി), ഇത് വ്യത്യസ്ത ആപ്ലിക്കേഷനുകൾക്കായി ഉപയോഗിക്കുന്നു. പി‌പിക്ക് മികച്ച രാസ പ്രതിരോധം, കുറഞ്ഞ നിർദ്ദിഷ്ട ഗുരുത്വാകർഷണം, ഉയർന്ന ടെൻ‌സൈൽ ശക്തി എന്നിവയുണ്ട്. പ്ലേറ്റിംഗ് ഉപകരണങ്ങൾ, ടാങ്കുകൾ, ഡക്റ്റ് വർക്ക്, മുതലായവ, ഫ്യൂം ഹൂഡുകൾ, സ്‌ക്രബറുകൾ, ഓർത്തോപെഡിക്സ് എന്നിവയാണ് പിപി ഉപയോഗിക്കുന്ന തെളിയിക്കപ്പെട്ട ആപ്ലിക്കേഷനുകൾ.\nപിപിയെ വെൽഡിംഗ് ചെയ്യുന്നതിന്, വെൽഡർ ഏകദേശം 572 ° F / 300 ° C ആയി സജ്ജീകരിക്കേണ്ടതുണ്ട്; നിങ്ങളുടെ താപനില നിർണ്ണയിക്കുന്നത് നിങ്ങൾ ഏത് തരം വെൽഡറാണ് വാങ്ങുന്നതെന്നും നിർമ്മാതാവിൽ നിന്നുള്ള ശുപാർശകളെ ആശ്രയിച്ചിരിക്കും. 500 വാട്ട് 120 വോൾട്ട് ചൂടാക്കൽ ഘടകമുള്ള ഒരു തെർമോപ്ലാസ്റ്റിക് വെൽഡർ ഉപയോഗിക്കുമ്പോൾ, എയർ റെഗുലേറ്റർ ഏകദേശം5പി‌എസ്‌ഐയിലും റിയോസ്റ്റാറ്റിനെ5ലും സജ്ജമാക്കണം. ഈ ഘട്ടങ്ങൾ ചെയ്യുന്നതിലൂടെ, നിങ്ങൾ 572 ° F / 300. C ന് സമീപത്തായിരിക്കണം.\nവെൽഡിന് എളുപ്പമുള്ള മറ്റൊരു തെർമോപ്ലാസ്റ്റിക് പോളിയെത്തിലീൻ (PE) ആണ്. പോളിയെത്തിലീൻ ഇംപാക്ട് റെസിസ്റ്റൻസ് ആണ്, അസാധാരണമായ ഉരച്ചിലുകൾ പ്രതിരോധം, ഉയർന്ന ടെൻ‌സൈൽ ശക്തി, യന്ത്രസാമഗ്രികൾ, വെള്ളം ആഗിരണം കുറവാണ്. PE- നായി തെളിയിക്കപ്പെട്ട ആപ്ലിക്കേഷനുകൾ ബിൻസും ലൈനറുകളും, ടാങ്കുകൾ, ലബോറട്ടറി പാത്രങ്ങൾ, കട്ടിംഗ് ബോർഡുകൾ, സ്ലൈഡുകൾ എന്നിവയാണ്.\nവെൽഡിംഗ് പോളിയെത്തിലീൻ സംബന്ധിച്ച ഏറ്റവും പ്രധാനപ്പെട്ട നിയമം, നിങ്ങൾക്ക് താഴ്ന്നതിൽ നിന്ന് ഉയർന്നതിലേക്ക് വെൽഡ് ചെയ്യാൻ കഴിയും, പക്ഷേ ഉയർന്നത് മുതൽ താഴ്ന്നത് വരെ. കുറഞ്ഞ സാന്ദ്രത പോളിയെത്തിലീൻ (എൽഡിപിഇ) വെൽഡിംഗ് വടി ഉയർന്ന സാന്ദ്രത പോളിയെത്തിലീൻ (എച്ച്ഡിപിഇ) ഷീറ്റിലേക്ക് നിങ്ങൾക്ക് വെൽഡ് ചെയ്യാൻ കഴിയും, എന്നാൽ തിരിച്ചും അല്ല. കാരണം വളരെ ലളിതമാണ്. സാന്ദ്രത കൂടുന്നതിനനുസരിച്ച് വെൽഡിങ്ങിനുള്ള ഘടകങ്ങൾ തകർക്കുക ബുദ്ധിമുട്ടാണ്. ഘടകങ്ങൾ ഒരേ നിരക്കിൽ തകർക്കാൻ കഴിയുന്നില്ലെങ്കിൽ അവ ശരിയായി ചേരാൻ കഴിയില്ല. നിങ്ങളുടെ സാന്ദ്രത അനുയോജ്യമാണെന്ന് ഉറപ്പുവരുത്തുന്നതിനുപുറമെ, പോളിയെത്തിലീൻ വെൽഡിംഗിന് വളരെ എളുപ്പമുള്ള പ്ലാസ്റ്റിക്കാണ്. എൽ‌ഡി‌പി‌ഇയെ വെൽ‌ഡ് ചെയ്യുന്നതിന് നിങ്ങൾക്ക് ഏകദേശം 518 ° F / 270 at C താപനിലയും റെഗുലേറ്റർ ഏകദേശം 5-1 /4മുതൽ 5-1 /2വരെയും റിയോസ്റ്റാറ്റ്5ഉം ആയിരിക്കണം. പിപിയെപ്പോലെ എച്ച്ഡിപിഇയും 572 at F / 300. C.\nശരിയായ വെൽഡിനുള്ള നുറുങ്ങുകൾ\nവെൽഡിംഗ് തെർമോപ്ലാസ്റ്റിക്ക് മുമ്പ്, ശരിയായ വെൽഡ് ഉറപ്പാക്കാൻ കുറച്ച് ലളിതമായ ഘട്ടങ്ങൾ ആവശ്യമാണ്. വെൽഡിംഗ് വടി ഉൾപ്പെടെ എല്ലാ ഉപരിതലങ്ങളും MEK അല്ലെങ്കിൽ സമാനമായ ലായകമുപയോഗിച്ച് വൃത്തിയാക്കുക. വെൽഡിംഗ് വടി സ്വീകരിക്കാൻ കഴിയുന്നത്ര വലുപ്പമുള്ള കെ.ഇ.യെ ഗ്രോവ് ചെയ്യുക, തുടർന്ന് വെൽഡിംഗ് വടിയുടെ അവസാനം 45 ° കോണിലേക്ക് മുറിക്കുക. ശരിയായ താപനിലയിലേക്ക് വെൽഡർ ക്രമീകരിച്ചുകഴിഞ്ഞാൽ, നിങ്ങൾ കെ.ഇ.യും വെൽഡിംഗ് വടിയും തയ്യാറാക്കേണ്ടതുണ്ട്. ഒരു ഓട്ടോമാറ്റിക് സ്പീഡ് ടിപ്പ് ഉപയോഗിക്കുന്നതിലൂടെ നിങ്ങൾക്കായി ധാരാളം തയ്യാറെടുപ്പുകൾ നടത്തുന്നു.\nകെ.ഇ.ക്ക് മുകളിൽ ഒരു ഇഞ്ചോളം വെൽഡർ പിടിച്ച്, നുറുങ്ങിൽ വെൽഡിംഗ് വടി തിരുകുക, മുകളിലേക്കും താഴേക്കുമുള്ള ചലനത്തിൽ മൂന്നോ നാലോ തവണ നീക്കുക. ഇത് ചെയ്യുന്നത് കെ.ഇ.യെ ചൂടാക്കുമ്പോൾ വെൽഡിംഗ് വടി ചൂടാക്കും. ഒരു ഫോഗിംഗ് ഇഫക്റ്റ് ലഭിക്കാൻ തുടങ്ങുമ്പോഴാണ് കെ.ഇ. വെൽഡിംഗ് ചെയ്യാൻ തയ്യാറായതിന്റെ സൂചന - ഒരു ഗ്ലാസ് കഷ്ണം ing തുന്നതിന് സമാനമാണ്.\nഉറച്ചതും സ്ഥിരവുമായ സമ്മർദ്ദം ഉപയോഗിച്ച്, ടിപ്പിന്റെ ബൂട്ടിലേക്ക് താഴേക്ക് തള്ളുക. ബൂട്ട് വെൽഡിംഗ് വടി കെ.ഇ.യിലേക്ക് തള്ളും. നിങ്ങൾ തിരഞ്ഞെടുക്കുകയാണെങ്കിൽ, വെൽഡിംഗ് വടി കെ.ഇ.യോട് ചേർന്നു കഴിഞ്ഞാൽ, നിങ്ങൾക്ക് വടി വിടാൻ കഴിയും, അത് യാന്ത്രികമായി സ്വയം വലിച്ചെടുക്കും.\nമിക്ക തെർമോപ്ലാസ്റ്റിക്സുകളും മണലാണ്, മണലാകുമ്പോൾ വെൽഡിന്റെ ശക്തിയെ ബാധിക്കില്ല. 60-ഗ്രിറ്റ് സാൻ‌ഡ്‌പേപ്പർ ഉപയോഗിച്ച്, വെൽ‌ഡിംഗ് കൊന്തയുടെ മുകൾ ഭാഗത്ത് നിന്ന് മണൽ കടത്തുക, തുടർന്ന് 360-ഗ്രിറ്റ് നനഞ്ഞ സാൻ‌ഡ്‌പേപ്പർ വരെ വൃത്തിയായി പൂർത്തിയാക്കുക. പോളിപ്രൊഫൈലിൻ അല്ലെങ്കിൽ പോളിയെത്തിലീൻ ഉപയോഗിച്ച് പ്രവർത്തിക്കുമ്പോൾ, മഞ്ഞ ഓപ്പൺ ഫ്ലേം പ്രൊപ്പെയ്ൻ ടോർച്ച് ഉപയോഗിച്ച് ഉപരിതലത്തെ ലഘുവായി ചൂടാക്കി അവയുടെ തിളങ്ങുന്ന പ്രതലത്തെ വീണ്ടെടുക്കാൻ കഴിയും. (സാധാരണ അഗ്നി സുരക്ഷാ നടപടിക്രമങ്ങൾ പാലിക്കേണ്ടതുണ്ടെന്ന് ഓർമ്മിക്കുക.) ഈ ഘട്ടങ്ങൾ പൂർത്തിയായാൽ ചുവടെ ഇടതുവശത്തുള്ള ഫോട്ടോയ്ക്ക് സമാനമായി കാണപ്പെടുന്ന ഒരു വെൽഡ് ഉണ്ടായിരിക്കണം.\nമുകളിലുള്ള നുറുങ്ങുകൾ മനസ്സിൽ വച്ചുകൊണ്ട്, വെൽഡിംഗ് തെർമോപ്ലാസ്റ്റിക്സ് പഠിക്കാൻ വളരെ എളുപ്പമുള്ള പ്രക്രിയയാണ്. കുറച്ച് മണിക്കൂർ വെൽഡിംഗ് പരിശീലിക്കുന്നത് വടിയിലെ ശരിയായ സമ്മർദ്ദം വെൽഡ് ഏരിയയിലേക്ക് നേരിട്ട് നിലനിർത്തുന്നതിന് “അനുഭവം” നൽകും. വിവിധതരം പ്ലാസ്റ്റിക്കുകളിൽ പരീക്ഷിക്കുന്നത് നടപടിക്രമങ്ങൾ മാസ്റ്റർ ചെയ്യാൻ സഹായിക്കും. മറ്റ് നടപടിക്രമങ്ങൾക്കും മാനദണ്ഡങ്ങൾക്കും, നിങ്ങളുടെ പ്രാദേശിക പ്ലാസ്റ്റിക് വിതരണക്കാരനുമായി ബന്ധപ്പെടുക.


വിവാഹ വാഗ്ദാനം നൽകി പീഡനം; ബിനോയ് കോടിയേരിക്കെതിരെ കുറ്റപത്രം സമർപ്പിച്ചു | Asian Metro News\nവിവാഹ വാഗ്ദാനം നൽകി പീഡനം; ബിനോയ് കോടിയേരിക്കെതിരെ കുറ്റപത്രം സമർപ്പിച്ചു\nമുംബൈ: വിവാഹ വാഗ്ദാനം നല്‍കി പീഡിപ്പിച്ചെന്ന യുവതിയുടെ പരാതിയില് സിപിഎം മുന് സംസ്ഥാന സെക്രട്ടറി കോടിയേരി ബാലകൃഷ്ണന്‍റെ മകന് ബിനോയ് കോടിയേരിക്കെതിരെ മുംബൈ പോലീസ് കുറ്റപത്രം സമര്‍പ്പിച്ചു. 678 പേജുള്ള കുറ്റപത്രം അന്ധേരി കോടതി ബിനോയിയെ വായിച്ചു കേള്‍പ്പിച്ചു. കേസെടുത്ത് ഒന്നര വര്‍ഷത്തിന് ശേഷമാണ് കുറ്റപത്രം സമര്‍പ്പിച്ചത്.\nബിഹാര് സ്വദേശിനിയുടെ പരാതിയുടെ അടിസ്ഥാനത്തിലാണ് ബിനോയ് കോടിയേരിക്കെതിരെ കേസെടുത്തത്. ഇവര്‍ക്കുള്ള കുട്ടി ബിനോയ് കോടിയേരിയുടേതാണെന്നും പരാതിക്കാരി ആരോപിക്കുന്നു. ഇതിന്‍റെ ഡിഎന്‍എ പരിശോധന ഫലം ഇതുവരെയും ലഭിച്ചിട്ടില്ല.\nകേസ് റദ്ദാക്കണമെന്നാവശ്യപ്പെട്ട് ബിനോയി കോടിയേരി ഹര്‍ജി നല്‍കിയെങ്കിലും ഇത് പരിഗണിക്കുന്നത് 2021 ജൂണിലേക്കു മാറ്റി. അതേസമയം, കേസില് ഒത്തുതീര്‍പ്പ് നടന്നതായി ആരോപണങ്ങള് ഉയര്‍ന്നെങ്കിലും യുവതിയുടെ കുടുംബം അത് നിഷേധിച്ചു.\n2019 ജൂണിലാണ് ബിഹാര് സ്വദേശിനി ബിനോയിക്കെതിരെ പരാതി നല്‍കിയത്. ദുബായിലെ മെഹ്ഫില് ബാറില് ഡാന്‍സര് ആയിരിക്കവേ അവിടെ പതിവായി വന്നിരുന്ന ആളെന്ന നിലയില് ബിനോയിയെ പരിചയപ്പെട്ടത്. ഇത് സൗഹൃദത്തിലേക്ക് വഴിമാറി.\n2009ല് ഗര്‍ഭിണിയായതോടെ യുവതി മുംബൈയിലേക്കു മടങ്ങി. ആദ്യഘട്ടങ്ങളില് ചെലവെല്ലാം വഹിച്ചിരുന്നെങ്കിലും പിന്നീട് ഒഴിഞ്ഞുമാറാന് തുടങ്ങിയപ്പോള് നടത്തിയ അന്വേഷണത്തിലാണ് ബിനോയ് വിവാഹിതനാണെന്ന് തിരിച്ചറിഞ്ഞതെന്നും പരാതിയില് പറയുന്നുണ്ട്.


ഇന്ത്യയുടെ ഇതിഹാസ അത്‌ലറ്റ് മില്‍ഖാ സിങ് (പറക്കും സിഖ്) അന്തരിച്ചു – The End Time News\nചണ്ഡീഗഡ്: ഇന്ത്യയുടെ അത്ലറ്റിക് ഇതിഹാസം മിൽഖാ സിങ് (91) അന്തരിച്ചു. കോവിഡ് ബാധിച്ചതിനെ തുടർന്നുണ്ടായ സങ്കീർണതകളെ തുടർന്നാണ് മരണം.\nശരീരത്തിലെ ഓക്സിജന്റെ അളവ് കുറഞ്ഞതിനെ തുടർന്ന് മിൽഖാ സിങ്ങിനെ ചണ്ഡീഗഡിലെ പിജിഐഎംഇആർ ആശുപത്രിയിലെ ഐസിയുവിൽ പ്രവേശിപ്പിച്ചിരുന്നു. മെയ് 20-നാണ് അദ്ദേഹത്തിന് കോവിഡ് സ്ഥിരീകരിച്ചത്. ബുധനാഴ്ച നടന്ന കോവിഡ് പരിശോധനയിൽ അദ്ദേഹം നെഗറ്റീവ് ആയിരുന്നു. എന്നാൽ രണ്ട് ദിവസത്തിനുശേഷം പനി കൂടുകയും ഓക്സിജൻ ലെവൽ കുറയുകയും ചെയ്തു. ഇതോടെ 91-കാരനായ താരത്തെ ഐസിയുവിലേക്ക് മാറ്റുകയായിരുന്നു.\nനേരത്തെ കോവിഡ് സ്ഥിരീകരിച്ച അദ്ദേഹത്തെ മൊഹാലിയിലെ ഫോർട്ടിസ് ആശുപത്രിയിൽ പ്രവേശിപ്പിച്ചിരുന്നു. ഡിസ്ച്ചാർജ് ആയശേഷം ശരീരത്തിലെ ഓക്സിജന്റെ അളവ് കുറഞ്ഞതിനെ തുടർന്ന് വീണ്ടും ഐസിയുവിൽ പ്രവേശിപ്പിച്ചിരുന്നു. പിന്നീട് ആരോഗ്യം വീണ്ടെടുത്തതിനെ തുടർന്ന് ചണ്ഡീഗഡിലെ വീട്ടിൽ ഐസൊലേഷനിൽ കഴിയുകയായിരുന്നു.\nഭാര്യയും ഇന്ത്യൻ വോളിബോൾ ടീമിന്റെ മുൻ ക്യാപ്റ്റനുമായ നിർമൽ കൗറിന്റെ മരണത്തിന് അഞ്ചു ദിവസത്തിനു ശേഷമാണ് മിൽഖാ സിങ്ങിന്റെ മരണം സംഭവിച്ചിരിക്കുന്നത്. കോവിഡ് സ്ഥിരീകരിച്ചതിനെ തുടർന്ന് മൊഹാലിയിലെ ആശുപത്രിയിൽ ചികിത്സയിലായിരുന്നു നിർമൽ.\nപറക്കും സിഖ് എന്ന പേരിലറിയപ്പെടുന്ന മിൽഖ ഏഷ്യൻ ഗെയിംസിലും കോമൺവെൽത്ത് ഗെയിംസിലും 400 മീറ്ററിൽ സ്വർണം നേടിയ ഏക ഇന്ത്യക്കാരനാണ്. 1958, 1962 വർഷങ്ങളിൽ ഏഷ്യൻ ഗെയിംസിൽ സ്വർണം നേടിയ മിൽഖ സിങ് 1956 മെൽബൺ ഒളിമ്പിക്സിലും 1960 റോം ഒളിമ്പിക്സിലും 1964 ടോക്യോ ഒളിമ്പിക്സിലും ഇന്ത്യയ്ക്ക് വേണ്ടി മത്സരിച്ചു.\nഏഷ്യൻ ഗെയിംസിൽ നാല് തവണ സ്വർണ മെഡൽ നേടിയിട്ടുണ്ട്. 1960-ലെ റോം ഒളിമ്പിക്സിൽ 400 മീറ്ററിൽ നാലാം സ്ഥാനത്തെത്തി. 0.1 സെക്കന്റ് വ്യത്യാസത്തിലാണ് മെഡൽ നഷ്ടമായത്.\n1958-ൽ കട്ടക്കിൽ നടന്ന ദേശീയ ഗെയിംസിൽ 200, 400 മീറ്ററിലും അദ്ദേഹം സ്വർണ്ണം നേടിയിട്ടുണ്ട്. 1964-ൽ കൊൽക്കത്തയിൽ നടന്ന ദേശീയ ഗെയിംസിൽ 400 മീറ്ററിൽ അദ്ദേഹം വെള്ളിയും നേടി. രാജ്യത്തിനായി അദ്ദേഹം നൽകിയ സംഭാവനകൾ പരിഗണിച്ച് 1959-ൽ രാജ്യം അദ്ദേഹത്തിന് പദ്മശ്രീ പുരസ്കാരം നൽകി ആദരിച്ചു. 2013 ല് പ്രസിദ്ധീകരിച്ച ‘ദ് റേസ് ഓഫ് മൈ ലൈഫ്’ മില്‍ഖ സിങ്ങിന്റെ ആത്മകഥയാണ്.രാകേഷ് ഓംപ്രകാശ് മെഹ്‌റ സംവിധാനം ചെയ്ത 2013ല് പുറത്തിറങ്ങിയ ഭാഗ് മില്‍ഖാ ഭാഗ് എന്ന ബോളിവുഡ് ചിത്രം ഇന്ത്യ കണ്ട ഏറ്റവും മികച്ച അത്ലറ്റായ മില്‍ഖയുടെ ജീവിതം ആസ്പദമാക്കി എടുത്ത ചിത്രമാണ്. ബോളിവുഡ് താരമായ ഫര്‍ഹാന് അക്തറാണ് മില്‍ഖയായി ചിത്രത്തില് വേഷമിട്ടത്.\nRelated Topics:athlete Milkha SinghFeaturedFlying SikhMilkha Singh


ആർസിസിയിലെ എച്ച്ഐവി ബാധ: പെൺകുട്ടിയെ വിദഗ്ധ സംഘം വീണ്ടും രക്ത പരിശോധന നടത്തും | RCC HIV case: blood to be tested once again in Chennai - Malayalam Oneindia\n25 min ago എംജി സര്‍വകലാശാല മാര്‍ക്ക് ദാനം; മന്ത്രി ജലീലിന്റെ വാദം പൊളിഞ്ഞു, ദൃശ്യങ്ങള് പുറത്ത്\n30 min ago കൂടത്തായി; ജോളി കളിക്കുന്നത് അതിവിദഗ്ദ നാടകം? ബുദ്ധി ഉപദേശിച്ചത് ക്രിമിനല് അഭിഭാഷകന്?\nPublished: September 17 2017, 17:19 [IST]\nതിരുവനന്തപുരം: റീജണല് ക്യാന്‍സര് സെന്ററില് നിന്നും രക്തം സ്വീകരിച്ചതിനെ തുടര്‍ന്ന് എച്ച്‌ഐവി ബാധിച്ച പെണ്‍കുട്ടിയെ വീണ്ടും പരിശോധനയ്ക്ക് വിധേയയാക്കും. സംഭവം അന്വേഷിക്കാന് ആരോഗ്യവകുപ്പ് നിയോഗിച്ച വിദഗ്ധ സംഘമാണ് പെണ്‍കുട്ടിയെ വീണ്ടും പരിശോധിക്കുക. ചെന്നൈയിലെ റീജണല് ലബോറട്ടറിയില് പെണ്‍കുട്ടിയുടെ രക്തപരിശോധന നടത്തും. സര്‍ക്കാര് ചെലവിലാണ് പെണ്‍കുട്ടിയേയും കുടുംബത്തേയും ചെന്നൈയിലേക്ക് അയച്ച് പരിശോധന നടത്തുക. ഇത് സംബന്ധിച്ച് വിഗദ്ധ സംഘം മുന്നോട്ട് വെച്ച ശുപാര്‍ശയില് അന്തിമ തീരുമാനം വരുന്നതേ ഉള്ളൂ.\nരക്താര്‍ബുദ ചികിത്സയുടെ ഭാഗമായി രക്തം സ്വീകരിച്ച ആലപ്പുഴ സ്വദേശിയായ ഒന്‍പത് വയസ്സുകാരിക്കാണ് എച്ച്‌ഐവി സ്ഥിരീകരിച്ചത്. രക്ഷിതാക്കളുടെ പരാതിയില് ആണ് വിദഗ്ദ്ധ സംഘം അന്വേഷണം നടത്തുമെന്ന് ആരോഗ്യമന്ത്രി കെകെ ശൈലജ ഉത്തരവിട്ടത്. കഴിഞ്ഞ മാര്‍ച്ച് മുതല് പെണ്‍കുട്ടി ആര്‍സിസിയില് നിന്നും ചികിത്സ തേടുന്നുണ്ട്. ചികിത്സയുടെ ഭാഗമായുള്ള പരിശോധനയില് എച്ച്‌ഐവി കണ്ടെത്തിയിരുന്നില്ല. കുട്ടിയുടെ മാതാപിതാക്കള്‍ക്കും എച്ച്‌ഐവി ഇല്ല. നാല് തവണ പെണ്‍കുട്ടി കീമോ തെറാപ്പി നടത്തുകയും പലതവണയായി രക്തം സ്വീകരിക്കുകയും ചെയ്തിട്ടുണ്ട്. അഞ്ചാമത്തെ കീമോയ്ക്ക് മുന്‍പുള്ള രക്ത പരിശോധനയിലാണ് എച്ച്‌ഐവി കണ്ടെത്തിയത്.ആര്‍സിസിയില് നിന്നും രക്തം നല്‍കിയതിലെ പിഴവാണ് എച്ച്‌ഐവിക്ക് കാരണമെന്ന് രക്ഷിതാക്കള് ആരോപിക്കുന്നു.\naids hiv girl cancer thiruvananthapuram kk shylaja minister rcc എയ്ഡ്‌സ് കാന്‍സര് അര്‍ബുദം തിരുവനന്തപുരം രക്തം പെണ്‍കുട്ടി കെകെ ശൈലജ മന്ത്രി എച്ച്‌ഐവി\nRCC HIV case: blood to be tested once again in Chennai\nStory first published: Sunday, September 17, 2017, 17:19 [IST]


സര്‍ക്കാര് ഏറ്റെടുത്ത് മാസങ്ങള് പിന്നിട്ടിട്ടും രോഗികള്‍ക്ക് ആനുകൂല്യങ്ങള് നിഷേധിച്ച് പരിയാരം മെഡിക്കല് കോളേജ് – Jaihind TV\nപരിയാരം മെഡിക്കല് കോളേജ് സര്‍ക്കാര് ഏറ്റെടുത്ത് മാസങ്ങൾ പൂര്‍ത്തിയായിട്ടും സൗജന്യ ചികിത്സയടക്കം സര്‍ക്കാര് മെഡിക്കല് കോളേജില്‍നിന്ന് ലഭിക്കേണ്ട ഒരാനുകൂല്യവും പരിയാരത്ത് ലഭ്യമല്ല. സർക്കാർ സേവനം പരിയാരം മെഡിക്കൽ കോളേജിൽ നടപ്പിലാക്കാത്തത് ചില വൻകിട സ്വകാര്യ ആശുപത്രികളെ സഹായിക്കാനെന്ന് ആരോപണം.\nഇക്കഴിഞ്ഞ ഏപ്രില് ഇരുപത്തിയേഴിനാണ് പരിയാരം മെഡിക്കല് കോളേജ് സര്‍ക്കാര് ഏറ്റെടുത്ത് പ്രഖ്യാപനം നടത്തിയത്. ആര്.സി.സി മാതൃകയില്‍പൂര്‍ണമായും സര്‍ക്കാര് നിയന്ത്രണത്തിലുളള സ്വയംഭരണ സ്ഥാപനമാക്കി പരിയാരത്തെ മാറ്റുമെന്നായിരുന്നു ആരോഗ്യ മന്ത്രിയുടെയും മുഖ്യമന്ത്രിയുടെയും പ്രഖ്യാപനം. എന്നാല് സര്‍ക്കാര്‍ഏറ്റെടുത്ത് മാസം രണ്ട് കഴിഞ്ഞിട്ടും പരിയാരം മെഡിക്കല് കോളേജില് കാര്യങ്ങളെല്ലാം പഴയപടി തന്നെയാണ്. സർക്കാർ ഏറ്റെടുത്താൽ ലഭിക്കേണ്ട സൗജന്യ നിരക്കിലുള്ള ഒരു സേവനവും പരി യാരത്ത് എത്തുന്ന രോഗികൾക്ക് ലഭിക്കുന്നില്ല. ഒ.പി ടിക്കറ്റിന് അന്‍പത് രൂപയും സൂപ്പര്‍സ്പെഷ്യാലിറ്റിയില് നൂറ്റിയന്‍പത് രൂപയും നല്‍കിയാല് മാത്രമെ ഡോക്ടറെ കാണാനാവൂ. മരുന്നുകള് ലഭിക്കാനും പണം നല്‍കണം.\nആശുപത്രിയുടെ നടത്തിപ്പിനായി കലക്ടറെ ചെയര്‍മാനും കോഴിക്കോട് മെഡിക്കല്‍കോളേജ് മുന് പ്രിന്‍സിപ്പല് ഡോ. രവീന്ദ്രനെയും ഉൾപ്പെടുത്തി ഒരു കമ്മിറ്റിയെ സര്‍ക്കാര് നിയമിച്ചിട്ടുണ്ടെങ്കിലും കോളേജിന്‍റെ ദൈനംദിന കാര്യങ്ങളില് ഇവരുടെ കാര്യമായ ഇടപെടൽ ഉണ്ടാവാറില്ല. പരി യാരത്ത് പഠനഫീസും ചികിത്സാ നിരക്കും നിശ്ചയിക്കാൻ സർക്കാർ ഏറ്റെടുത്ത വേളയിൽ അഞ്ചംഗ കമ്മിറ്റി ചുമതലപ്പെടുത്തിയിരുന്നു.\nപരിയാരം മെഡിക്കൽ കോളേജിൽ സർക്കാർ നിരക്കിൽ ചികിത്സാഫീസ് ഏർപ്പെടുത്താതെ ആരോഗ്യ ഇൻഷുറൻസ് നിരക്ക് നടപ്പാക്കാനാണ് ഈ കമ്മിറ്റി ശുപാർശ ചെയ്തത്. മെഡിക്കൽ കോളേജിലെ കോഴ്സുകളിലെ പ്രവേശന ഫീസ് നിർണയിക്കാൻ കോഴിക്കോട് മെഡിക്കൽ കോളേജ് പ്രിൻസിപ്പൾ ചെയർമാനായ കമ്മിറ്റിയെ സംസ്ഥാന സർക്കാർ ചുമതലപ്പെടുത്തിയിരുന്നു. എന്നാൽ ഫീസ് നിർണയ കമ്മിറ്റി ഇതു വരെയും റിപ്പോർട്ട് നൽകിട്ടില്ല. ഫീസ് നിർണയ കമ്മിറ്റിയുടെ റിപ്പോർട്ട് നീളുന്നതിനാൽ സ്വാശ്രയ കോളേജുകളിലെ ഫീസ് ഈടാക്കിയാണ് പി.ജി അടക്കം പല കോഴ്സുകളിലും പ്രവേശനം നടത്തിയത്. ഉയർന്ന മാർക്കും റാങ്കും ലഭിച്ചാലും പാവപ്പെട്ട കുട്ടികൾക്ക് പരിയാരത്ത് പഠിക്കാൻ സ്വാശ്രയ ഫീസ് കൊടുക്കണം. ചികിത്സ തേടിയെത്തുന്ന പാവപ്പെട്ട ആളുകളിൽ നിന്ന് സ്വകാര്യ ആശുപത്രിയിലെ നിരക്കാണ്ഈടാക്കുന്നതും.\nപരിയാരത്ത് പൂർണമായും സർക്കാർ സേവനം നടപ്പിലാക്കിയാൽ മംഗളുരു ഉൾപ്പടെ പല സ്വകാര്യ ആശുപത്രികളെയും പ്രതികൂലമായി ബാധിക്കും എന്ന വിമർശനമാണ് ഉയരുന്നത്. ജില്ലാ കളക്ടറെ പേരിന് മുന്നിൽ നിർത്തി സി.പി.എമ്മിന്റെ ബദൽ ഭരണമാണ് പരിയാരത്ത് നടക്കുന്നത് എന്ന വിമർശനവും ഉയരുന്നുണ്ട്. ഇതിനെതിരെ ശക്തമായ പ്രക്ഷോഭത്തിന് ഒരുങ്ങുകയാണ് കോൺഗ്രസ്.\nകെ.സി. വേണുഗോപാൽ ഇടപെട്ടു; 25 കണ്ണൂരുകാർ ഉൾപ്പെടെ...\nകണ്ണൂരിൽ കൊവിഡ് പ്രതിരോധ സന്നദ്ധ പ്രവർത്തകർക്ക് നേരെ...


ഞാന് തീരുമാനിച്ചാല് ഞാന് മുഖ്യമന്ത്രിയാകും; രാഷ്ട്രീയ പ്രവേശന സൂചന നല്‍കി കമലിന്റെ കവിത\nWednesday 19th July 2017 2:54pm\nചെന്നൈ: രാഷ്ട്രീയപ്രവേശന സൂചന നല്‍കി നടന് കമല് ഹാസന്. ട്വിറ്ററില് ചൊവ്വാഴ്ച രാത്രി കുറിച്ച 11 വരി കവിതയിലൂടെയാണ് രാഷ്ട്രീയ പ്രവേശന സാധ്യതകള് കമല് പുറത്തുവിടുന്നത്.\n” ഞാന് തീരുമാനിച്ചാല് ഞാന് മുതല്‍വരാവും. ” എന്നാണ് കമല് എഴുതിയിരിക്കുന്നത്. ഇതിന് പിന്നാലെ കമല് രാഷ്ട്രീയത്തിലിറങ്ങുന്നു എന്ന വ്യാഖ്യാനവുമായി ആരാധകരും രംഗത്തെത്തി.\nDont Miss കാസര്‍കോട് നഗരസഭയില് അക്കൗണ്ട് തുറന്ന് കോണ്‍ഗ്രസ് : തകര്‍ത്തത് ബി.ജെ.പിയെ\nഎന്തുതന്നെയായാലും കമലിന്റെ കവിത വന് രാഷ്ട്രീയ ശ്രദ്ധയാണ് നേടിയിരിക്കുന്നത്.\nനാളെ ഇംഗ്ളീഷ് പത്രങ്ങളില് ഒരു സന്ദേശമുണ്ടാവും എന്ന കുറിപ്പോടെയാണ് കമല് കവിത ഷെയര് ചെയ്തിരിക്കുന്നത്.\n”ഇപ്പോള് ആരും രാജാവല്ല നമുക്ക് വിമര്‍ശിക്കാം. നമുക്ക് സന്തോഷത്തോടെ കുതിച്ചുയരാം. നമ്മള് അവരെപ്പോലെ രാജാക്കന്‍മാരല്ലല്ലോ\nമരിച്ചുകഴിഞ്ഞാല്, ഇല്ലാതാക്കപ്പെട്ടാല് ഞാന് ഒരു തീവ്രവാദിയാണ്. ഞാന് തീരുമാനിച്ചാല് ഞാന് മുഖ്യമന്ത്രിയാണ്\nകുമ്പിടുന്നത് കൊണ്ട് ഞാന് അടിമയല്ല കിരീടം ത്യജിക്കുന്നതുകൊണ്ട് നഷ്ടപ്പെടുന്നവനുമല്ല\nഅവരെ വിഡ്ഡികളെന്ന് എഴുതിത്തള്ളുന്നത് മണ്ടത്തരമാണ് ”- കവിതയില് കമല്‍ഹാസന് കുറിക്കുന്നു.\nഅതേസമയം കമലിന്റെ കവിത ഒന്നും വ്യക്തമാക്കുന്നില്ലെന്നും അതൊരു കടങ്കഥയാണെന്നുമാണ് രാഷ്ട്രീയ നിരീക്ഷകര് ചൂണ്ടിക്കാട്ടുന്നത്. അതേസമയം പറയാനുള്ളത് നേരിട്ട് ജനങ്ങളോട് പറയുകയാണ് വേണ്ടതെന്നും ചിലര് വിമര്‍ശിക്കുന്നു.


26 May, 2020 6:09 PM IST By: K B Bainda\nനമ്മുടെ പൂന്തോട്ടങ്ങളിലും അടുക്കളത്തോട്ടങ്ങളിലും ചട്ടിയിലും വളർത്തുന്ന ചെടികകൾ പലതും മുരടിച്ചു പോകുന്നതും വേണ്ടത്ര വേഗത്തിൽ വളരാത്തതും കായ്ഫലം തരാത്തതും നമ്മെ വിഷമിപ്പിക്കാറുണ്ട്. അതിനു പരിഹാരമായി നാം രാസവളങ്ങൾ വാങ്ങി തളിക്കുന്നു. പലതരം വളർച്ചാ ഹോർമോണുകളാണ് കെമിക്കൽ രൂപത്തിൽ വില്പന നടത്തിവരുന്നത്. അതത്ര നല്ലതല്ല.\nജൈവ വളമാണ് എപ്പോഴും നല്ലത്. സാധാരണ വിളവിൽ നിന്ന് 30 മുതൽ 150 വരെ ശതമാനം വിള വർധനയാണ് ഈ ജൈവ വളങ്ങൾ സാധ്യമാക്കുന്നത്. നമ്മുടെ നാട്ടിൽ സുപരിചിതമായ ഒരു ചെടിയുടെ ഇലയിൽ നിന്നാണ് അത് ലഭ്യമാക്കുന്നത്. നമ്മൾ സാധാരണയായി നല്ല ഇലക്കറിയായി ഉപയോഗിച്ചുവരുന്ന മുരിങ്ങയാണ് താരം. അതെ, നമ്മുടെ തോട്ടത്തിലെ ചെടികൾ വളരാൻ ഉപയുക്തമായ ചെലവ് തീരെയില്ലാത്ത വളർച്ചാ ഹോർമോൺ സ്വയം തയ്യാറാക്കാം.\nഎല്ലാതരം വിളകൾക്കും,മുളപ്പിക്കാൻ ഉപയോഗിക്കന്ന കമ്പുകളിലും മുരിങ്ങയില നീര് ഉപയോഗിക്കാം. അതിനായി\n40 ദിവസ്സം മൂപ്പുള്ള ഇലകൾ കുറച്ച് എടുത്ത് വെള്ളം ചേർത്ത് മിക്സിയിൽ അടിച്ച് പിഴിഞ്ഞെടുത്ത മുരിങ്ങയില ചാർ 30 ഇരട്ടി വെള്ളം ചേർത്ത് പച്ചക്കറികൾക്ക് പത്ത് ദിവസം പ്രായം, ഒരു മാസം പ്രായം, അതുപോലെ കായ്കൾ ഉണ്ടാകുന്ന സമയങ്ങളിലും തെളിച്ച് കൊടുക്കാം. ഒപ്പം ചെടിയുടെ കടയിലും ഒഴിച്ചു കൊടുക്കുക '\nമുരിങ്ങയില : സൈറ്റോ കൈമകൾ, സിയാറ്റിൻ. എന്ന ഹോർമോണുകളാണ് ഉള്ളത് ഇത് ചെടികളിൽ വളർച്ച വേഗത്തിലാക്കും. പഞ്ചഗവ്യത്തിന്റെ കുടെ .രണ്ട് ശമതമാനം വീര്യത്തിൽ മുരിങ്ങയില നീര് ചേർത്ത് തളിക്കുന്നതും വളരെ നല്ല റിസൽട്ടാണ് ഉണ്ടാകന്നത്. '30 മുതൽ 150 ശതമാനം വരെ ഫലങ്ങൾ കൂടുന്നതാണ്..\nമുരിങ്ങയില നീരിൽ പുതുതായി നടാൻ ഉപയോഗിക്കുന്ന ഏത് ചെടികളുടെ കമ്പുകളും അര മണിക്കൂർ മുക്കി വെച്ച് നട്ടാൽ പെട്ടെന്ന് ആ കമ്പുകളിൽ വേരു പിടിക്കും. മുരിങ്ങയില നീര് 5-മണിക്കൂറിനുള്ളിൽ ഉപയോഗിക്കണം. വളരെ നല്ല ഒരു ഹോർമോണാണ് മുരിങ്ങയില.\nകൂടുതൽ അനുബന്ധ വാർത്തകൾ വായിക്കുക: ന്യായവിലയും വിപണിയും ഉണ്ടെങ്കിൽ ബാക്കിയെല്ലാം നടപ്പിലാക്കാനുള്ള ബുദ്ധിയും കഴിവും ഉള്ളവനാണ് കർഷകൻ.


sura – Media Mangalam\n‘ബീഫ് തിന്നുന്നവർക്കിവൻ ഉള്ളി രാജ; ലഹരിക്കാർക്കിവൻ ഹാൻസ് രാജ\n‘ബീഫ് തിന്നുന്നവർക്കിവൻ ഉള്ളി രാജ; ലഹരിക്കാർക്കിവൻ ഹാൻസ് രാജ; കുഴൽപ്പണക്കാർക്കിവൻ കുഴൽരാജ; മലയാളിക്കിവൻ വെറും സുര’; ബിജെപി സംസ്ഥാന അധ്യക്ഷൻ കെ സുരേന്ദ്രനെ ട്രോളി സൈബർ ലോകം; സമൂഹ മാധ്യമങ്ങളിൽ ചിരി പടർത്തുന്ന ട്രോളുകൾ കാണാം\nകേരളത്തിൽ ബിജെപിയെ ചുറ്റിപ്പറ്റിയുള്ള രാഷ്ട്രീയ വിവാദം ചൂടുപിടിക്കവെ സൈബർ ലോകത്ത് ട്രോളന്മാർക്കും ചാകര. ട്രോളന്മാർക്ക് എന്നും പ്രിയപ്പെട്ട കെ സുരേന്ദ്രൻ തന്നെയാണ് ഇക്കുറിയും ഇര. നിയമസഭാ തെരഞ്ഞെടുപ്പിലെ…


സ്വയംബ്ലോഗം: മലയാളികള് ആലിംഗനം ചെയ്യാത്തതെന്തുകൊണ്ട്?\nPosted by Rammohan Paliyath at 5:59 PM\nഅപ്പോ, നമ്മുടെ സുഹൃത്തുക്കളെ കണ്ടാല്, അപ്പോ, കെട്ടിപ്പിടിച്ച് ചിരിക്കണം, കരയണം എന്നൊക്കെയാണോ പറഞ്ഞുവരുന്നത്? ഇത്രയും നാളില്ലാതെ പെട്ടെന്ന് ഒരു ദിവസം, അങ്ങനെ ചെയ്താല് എന്താവും അതിന്റെ ഭവിഷ്യത്ത്? പോസ്റ്റ് ചുമ്മാ എഴുതാം, കമന്റ് വെറുതെ ഇടാം. പക്ഷെ കെട്ടിപ്പിടിച്ച്, സന്തോഷസ്നേഹപ്രകടനം, അങ്ങനെയങ്ങ് പറ്റുമോ? എന്തായാലും പറഞ്ഞതല്ലേ, ശ്രമിച്ചുനോക്കാം. ശത്രുക്കളുടെ കാര്യത്തില് എന്താ നിലപാട്?\nകമന്‍റു ചെയ്യാതെ പോയാല് അനുഭവിച്ചതു് പറയാന് ഒരു മലയാളിയുടെ വിസമ്മതമായാലോ.? അണ്‍സഹിക്കബിള്.\nഅതുകൊണ്ടു തന്നെ കമന്‍റുന്നു.\nകെട്ടിപിടിക്കല്. തടി മിടുക്കര് ഭയ്യമാറ് സ്നേഹം ചൊരിയും, നെഞ്ചാംമൂഡി ഒടിയുന്ന പിടിയില് മനസ്സിലാകും ഇതു് റൊട്ടിയും ദാളും, ചോറും സാമ്പാറുമായൊരു ബല പരീക്ഷണമോ.\nഇതു സ്നേഹമെന്നറിഞ്ഞു് ഉഴിഞ്ഞുറഞ്ഞു പിന്നെ പണ്ടു കണ്ട, കേട്ട ,സ്നേഹവും എവിടെയോ വീണു കിട്ടിയ കല്യാണങ്ങളും, തോര്‍ത്തു കൊടുത്താകല്യാണമുറപ്പിച്ച കേട്ടു കേള്‍വികളും.\nഒക്കെ മറന്നു പോയി മാഷേ ആ ആലിംഗനം.\nപിന്നെ അമ്മാവനറിയാതെ വിയര്‍പ്പിന്‍റെ മണത്തിലൂടെ ....\nഒത്തിരി പറയണ്ടാ.കെട്ടിപിടിച്ചു നില്‍ക്കുമ്പോള് പിന്നിലൂടെ കഠാരയിറങ്ങിയ ചരിത്രങ്ങളും.\nസത്യത്തിന്‍റെ പൊരുള് തേടിയുള്ള തേങ്ങല് ഇതില് എനിക്കു് ദര്‍ശിക്കാനാവുന്നതു കൊണ്ടു് എനിക്കീ പോസ്റ്റിഷ്ടപ്പെട്ടു.\nഉത്തരങ്ങള് കഴിയുമെങ്കില് അതെ മറുപടികള് അതേ പോസ്റ്റില് കൊടുക്കുക. എബണ്ടന് എന്ന പോസ്റ്റിനു് ഞാനെഴുതിയ കമന്‍റിനു് മറ്റൊരു പോസ്റ്റായിരുന്നു മറുപടി.\nഎല്ലാ പോസ്റ്റിലും എത്തുന്ന ഒരു പാവം എന്ന ഒരു കണ്‍സിഡറേഷന് വേണെ എനിക്കു് മറുപടി തരുമ്പോള്.\nഎനിക്കു് ഈ പോസ്റ്റൊരു കൊച്ചു സിനിമാ കാണുന്ന പ്രതീതിയുണ്ടാക്കി എന്നെഴുതിയാല് അതിശയോക്തിയില്ല. :) ഭാവുകങ്ങള്.:)\nപോഴത്തരം പറയാതെ,കേരളത്തിന്റെ സംസ്കാരത്തില് അഭിമാനം കൊള്ളൂ, അല്ലാതെ വായിത്തോന്നിയതു കോതക്കു പാട്ടെന്നു കാണിക്കല്ലേ..\nനാളത്തെ ശാസ്ത്രമതാകാം അതില്\n-കേരള സംസ്ക്കാരത്തെപ്പറ്റി കുമാരനാശന് ഒരുപാട് വര്‍ഷം മുമ്പ് എഴുതിയതാണിത്. മാറ്റുവിന് ചട്ടങ്ങളേ എന്നു തുടങ്ങുന്നതാണ് മറ്റൊന്ന്. ആലിംഗനം അത്ര വലിയ കാര്യമല്ലെന്നും വരണം. അല്ലെങ്കില് പുതിയ തലമുറ എല്ലാം രഹസ്യമായി നിറവേറ്റും, അതിന്റെ ഗുലുമാലുകള് വേറെ. കെട്ടിപ്പിടിച്ചുകൊണ്ട് കഠാരയിറക്കുന്നത് - അതെല്ലാം എക്സെപ്ഷന്‍സല്ലേ? ഞാന് പറഞ്ഞത് സ്നേഹമുള്ളവരെപ്പറ്റിയാണ്. ശത്രുക്കള്‍ക്ക് ആലിംഗനം വേണ്ട. wilde പറഞ്ഞ പോലെ അവര്‍ക്ക് മാപ്പു കൊടുക്കുക. അതിനേക്കാള് വലിയ ചളിപ്പൊന്നും അവര്‍ക്ക് വരാനില്ല. ("forgive your enemies. nothing annoys them so much" oscar wilde "forgive your enemies. but never forget their names" kennedy "forgive your enemies. but never forget their usernames" എന്റെ വക\nപറഞ്ഞിരിക്കുന്നതില് കുറെയൊക്കെ സത്യമാണ്.(അതിലും ഒരല്പം കൂടി) നോര്‍ത്ത് ഇന്‍ഡ്യയില് ഇപ്പോഴും ഒരുപാടുനാളുകള്‍ക്കു ശേഷം ചെല്ലുമ്പോള് ആളുകള് ആലിംഗനം ചെയ്യാറുണ്ട്. പിന്നെ, അച്ചാ‍ായന്മാരെപറ്റി, രണ്ടു പെഗ്ഗിന്റെ പിന്‍ബലം വേണ്ടി വരുമെന്നുമാത്രം. ആരേം കെട്ടിപ്പിടിച്ചോളും!,\nസുഹൃത്തായ ഒരു വൈദികന് ഒരിക്കല് പറഞ്ഞതോര്‍ക്കുന്നു. അവരുടെ പഠനത്തിന്റെ ഭാഗമായി ഏതോ ഒരു ചികിത്സാലയം സന്ദര്‍ശിക്കാന് പോയതായിരുന്നു അവര്. ചെന്നെത്തിയപ്പോള് ദുര്‍ഗ്ഗന്ധം വഹിക്കുന്ന ഒരുപാ‍ടുപേര്! കൂടെ ഉണ്ടായിരുന്ന റെക്ടര് അച്ചന് അവരെ ഓരോരുത്തരെ ആലിംഗനം ചെയ്തു. മറ്റുവൈദികരോട് അങ്ങനെചെയ്യാനും പറഞ്ഞു. കുളിച്ചുകുട്ടപ്പന്മാരായി ദീപിക പത്രവും വായിച്ചിരിക്കുന്ന അവര്‍ക്ക് ഒരല്പം വൈക്ലബ്യം തോന്നാതിരുന്നില്ല. പക്ഷേ ഒരാളെ കെട്ടിപ്പിടിച്ചപ്പോള് അവര്‍ക്കെവിടെ നിന്നോ ചൈതന്യം വന്നപോലെ ചെമ്മാശ്ശന്മാര് എല്ലാവരെയും ആലിംഗനം ചെയ്തു. ഇപ്പോഴും ആരെയും ആലിംഗനം ചെയ്യാന് മടികാട്ടാറില്ലെന്ന് ആ വൈദികന് എന്നോടുപറഞ്ഞു. നമ്മള് മറ്റുള്ളവര് എന്തുവിചാരിക്കും എന്നുള്ള തോന്നലാണ് വിഷയം. ഒരുപെണ്‍കുട്ടി ഒരാണിനെ അഭിനന്ദിക്കാനായാല്പോലും കെട്ടിപ്പിടിച്ചാല് എന്താവും അവസ്ഥ! അവള് അഴിഞ്ഞാട്ടക്കാരിയാണെന്ന് പറയും! അതിന് ക്രിസ്ത്യാനിയെന്നോ നായന്മാരെന്നോ ചോമ്മാരെന്നോ, മുസ്ലീമെന്നോ ഒരു വേര്‍തിരിവും വേണ്ട തനിയെ പ്രചരിച്ചോളും!\nഎന്നാലും സ്വാലോയുടെ വക ഇത്ര നീളന് ലേഖനം... എന്തുപറ്റി മാഷെ?\nഓ.ടോ.: തമിള് കല്യാണം പരസ്യമൊക്കെ വച്ച് ചക്രമുണ്ടാക്കുന്നുണ്ടോ? അഭിനന്ദനങ്ങള്! ബ്ലോഗുകൊണ്ട് ആര്‍ക്കെങ്കിലുമൊക്കെ മെച്ചമുണ്ടല്ലോ!\nഈ പൊസ്റ്റിന്റെ പ്രസക്തിക്കുമുന്നില് ചിത്രകാരന് നമിക്കുന്നു.\nമലയാളിയുടെ എല്ലാ കോമ്പ്ലക്സിനുമുള്ള മറുമരുന്നാണ്.. അഥവ മനശ്ശാസ്ത്രപരമായ പരിഹാരമാണ് ഈ പൊസ്റ്റില് പ്രതിപാധിച്ചിരിക്കുന്നത്.\nകെട്ടിപ്പിടിക്കാനും, ഒരു സ്പര്‍ശത്തിലൂടെ സ്നേഹത്തെ തൊട്ടറിയാനും മടിക്കുന്ന മസ്സിലുപിടിക്കുന്ന മലയാളിയുടെ ഈ അനാരോഗ്യകരമായ സംസ്കാരത്തിനു പിന്നില് ചരിത്രപരമായ കാരണങ്ങളുണ്ടെന്നാണ് ചിത്രകാരന് ഇയ്യിടെ വായിച്ചറിഞ്ഞത്.\nബുദ്ധമതത്തിന്റെ ഒരു പോരായ്മയാണത്രേ തൊട്ടുകൂടായ്മ.ബുദ്ധ ഭിക്ഷുവും,അനുയായികളും ബഹുമാനത്താല് പാലിച്ച അകലം ഹിന്ദുമതത്തിന്റെ ആവിര്‍ഭാവത്തോടെ (താന്ത്രികബുദ്ധമതം ജീര്‍ണിച്ച് ഹിന്ദുമതമായപ്പോള്)അയിത്താചരണമായി രൂ‍ൂപാന്തരപ്പെട്ടതാണത്രേ ഇതിനു കാരണം.\nഏതായാലും സ്വന്തം അച്ഛനമ്മമാരേയും,സഹോദരി സഹോദരന്മാരേയും മുത്ത്ശ്ശി മുത്തശ്ശന്മാരേയും സ്നേഹത്തോടെ കെട്ടിപ്പിടിച്ച് ഉമ്മവെക്കാന് മറക്കാതിരിക്കുക. അതിലൂടെ ലഭിക്കുന്ന മാനസ്സിക ഊര്‍ജ്ജ്യവും ,സുരക്ഷിതത്ത്വബോധവും, സ്നേഹത്തിന്റെ സ‌മൃദ്ധിയും,പൈതൃകത്തിന്റെ ധന്യതയും എത്രവിലകൊടുത്താലും സൂപ്പര് മാര്‍ക്കറ്റുകളില്‍നിന്നും ലഭിക്കില്ലെന്ന് ചിത്രകാരന് സാക്ഷ്യപ്പെടുത്തുന്നു.\nഒരു അനുബന്ധമായി ഈ കഥ കൊളുത്തിയിട്ടാല് മുഷിയില്ലല്ലോ രാം‌മോഹന്?\nകമന്റായി തുടങ്ങി പോസ്റ്റായിത്തീര്‍ന്ന ഒരെണ്ണം ഇവിടെയും.\nസാല്‍ജോ പറഞ്ഞതുപോലെ മറ്റുള്ളവര് എന്ത് വിചാരിക്കും എന്നുള്ള ആ‍ശങ്കയാണ് പ്രശ്‌നമെന്ന് തോന്നുന്നു. എന്തും വിചാരിക്കാന് എല്ലാവരുമുള്ളപ്പോള് പിന്നെ എല്ലാവനും ആശങ്കയുമാണ്. കെട്ടിപ്പിടുത്തം വേണ്ട, ഒരു മലയാളി അദ്ധ്യാപകന്റെ പാദം തൊട്ട് നമസ്കരിക്കാന് നോക്കിയാല് മിക്കവാറും ആദ്യം അദ്ധ്യാപകന് പുറകോട്ട് ചാടും, കണ്ടുനിക്കുന്നവരെല്ലാം ആര്‍ത്ത് ചിരിക്കുകയും ചെയ്യും. പക്ഷേ ബംഗാളികളും മറ്റും സ്ഥിരമായി ചെയ്യുന്ന ഒരു കാര്യമാണ് താനും.\nആലിംഗനത്തില് ലിംഗമുണ്ടല്ലൊ.പക്ഷെ മാര്‍ക്കണ്ഡേയന് ശിവലിംഗത്തെ കെട്ടിപ്പിടിച്ചത് രക്ഷയ്ക്കു വേണ്ടിയായിരുന്നു. പരസ്പരരക്ഷയ്ക്കു വേണ്ടി ഒന്നിച്ചാകല് അങ്ങെനെയാകാം. അറബി രാജ്യങ്ങളിലെ സംസ്കാരത്തിലുള്ള കെട്ടിപ്പിടുത്തങ്ങള് protective bonding ന്റെ ദൃഷ്ടാന്തമല്ലെ?\nആണുങ്ങള് തമ്മിലുള്ള കെട്ടിപ്പിടുത്തം ഇന്‍ഡ്യയില് വരുന്ന പാശ്താത്യര്‍ക്കു മനസ്സിലാകില്ല. ഒരു ഫ്രെഞ്ച് ശാസ്ത്രന്ജ്ഞനെ നമ്മുടെ ഒരു യൂണിവേഴ്സിറ്റി ക്യാമ്പസ് ഞാന് കാണിച്ചപ്പോള് അദ്ദേഹം അമ്പരന്നു. ഇവിടെ എല്ലാവരും ഗേ ആണോ എന്ന് മടിച്ചു ചോദിച്ചു. മിക്ക ആണുങ്ങളും തോളില് കയ്യിട്ടു തന്നെ നടപ്പ്. അപ്പോള് ലൈഗികമല്ലെങ്കില് നമുക്ക് കെട്ടിപ്പിടുത്തം ധാരാളം ആവാം.\nപരസ്പരം ചൂടു പകരുക എന്ന കാര്യകാരണം പാശ്ചാത്യര്‍ക്കു ആവശ്യമായിരിക്കം . നമ്മുടെ സ്നേഹ/പ്രേമ സംബന്ധിവാക്കുകള് ‘കുളിര്‘ ബന്ധപ്പെടുത്തിയാണ്. warmth വിവക്ഷയില്ല. “മാറിലൊരുപിടി ചൂടുണ്ടോ“ ഒക്കെ പിന്നെ വന്നതാണോ?\nതൊടുന്നതെല്ലാം സ്വര്‍ണ്ണമാക്കുന്ന രാജാവിന്റെ ദയനീയ കഥ?\nഉഷ്ണമേഖലാപ്രദേശങ്ങളില് ഇച്ചിരെ അകന്നു നില്‍ക്കുന്നതും നല്ലതാണ്. വല്ല വസൂരിയോ മറ്റോ ആണോ മറ്റവന് വച്ചു തരുന്നതെന്ന് ആര്‍ക്കറിയാം.\nആശുപത്രിയില് കിടക്കുന്ന സ്വന്തം അമ്മയെ കാ‍ാണാന് പോകാതെ അമൃതാനന്ദമയിയുടെ ആലിംഗനം തേടിപ്പോയ ബന്ധുക്കള് എനിയ്ക്കുണ്ട്.\nപാശ്താത്യര് ചെയ്യുന്ന പോലെ പരസ്യമായി ഉമ്മ വയ്ക്കാത്തതെന്താ നമ്മള്? സ്നേഹക്കുറവല്ലേ ഇത്?\nങ്ങേ? പാശ്ചാത്യ സമൂഹം എവിട്യാ ആലിംഗനം ചെയ്യണത്? ഞാന് കണ്ടിട്ടല്ലല്ലോ...\nതെറ്റിദ്ധരിക്കരുതെ, പെഴ്സണലായി അടുപ്പമുള്ളവര് പബ്ലിക്കായി ആലിംഗനം ചെയ്യുന്നതിനെപ്പറ്റിയാണ് ഞാന് ഉദ്ദേശിച്ചത്. മലയാളി സ്വന്തം അമ്മയെപ്പോലും കെട്ടിപ്പിടിക്കുന്നില്ലല്ലോ എന്ന സങ്കടം. അമ്മയെ കെട്ടിപ്പിടിക്കാത്തവന് പോലും സുധാമണി aka അമ്മയെ കെട്ടിപ്പിടിക്കാന് പോകുന്നു. പാശ്ചാത്യസമൂഹം എന്നുദ്ദേശിച്ചത് വെസ്റ്റേണ് ഹെമിസ്ഫിയറിലെ ജനത്തെയാ. അമേരിക്ക മാത്രമല്ല. ക്ണ്ടൊ ഷാവേസും കാസ്ട്രോയെയും ചിത്രത്തില്. അമേരിക്കയിലെ പെഴ്സണലായി അടുപ്പമുള്ളവര് പബ്ലിക്കായി ആലിംഗനം ചെയ്യുന്നതായി ടെലിവിഷനിലും മറ്റും കണ്ടിട്ടുണ്ട്. ഉദാ: ഗ്രാമി, ഓസ്കാര് അവാര്‍ഡ് വേളകള്. ഇവിടെ അതുപോലുമില്ല എന്നാണുദ്ദേശിച്ചത്. മറ്റ് പൊതുഇടങ്ങളുടെ കാര്യം അറിയാമ്മേല. ഏതായാലും ഏഷ്യക്കാര്‍ക്കും മറ്റും വിവേചനമില്ലാത്ത ഇടങ്ങളില്‍പ്പോലും സമാന്തരസമൂഹങ്ങളായാണ് മനുഷ്യവംശത്തിന്റെ വാസം. അതുകൊണ്ട് ഇന്ത്യക്കാരും മറ്റും ഉള്ള സ്ഥലങ്ങളെ സ്വകാര്യ ഇടവുമല്ല പൊതുഇടവുമല്ല, എന്ന നിലയിലായിരിക്കും അവര് കാണുക. കണ്ണൂസേ, അതെന്ത് ചോദ്യമാ, ഞാനെന്തിന് മുഷിയണം? പെരിങ്ങ്സിന്റെ ഫ്ലാഗ്ഷിപ്പ് ബ്ലോഗാണ് ഞാന് നോക്കാറുള്ളത്. ഇത് വായിക്കണം. രാജേഷിന്റെ ഹെഡ്ഡ് മൂത്ത് എസ്സൈ ആയതിനോടും യോജിക്കുന്നു.കള്ളുകുടിച്ച് ആലിംഗനംചെയ്യുന്ന കാര്യം - വിത്സണ് പറയാറുണ്ട്, ഫിറ്റായി ചെയ്യുന്നതാണ് സത്യസന്ധമായി ഉള്ളീന്ന് വരുന്നതെന്ന്. ഞാനും അതിനോട് യോജിച്ചു. അപ്പൊ കള്ളു കുടിച്ച് കെട്ടിപ്പിടിക്കുന്നതും അതു തന്നെ. ആത്മാവ് കഞ്ഞിക്കും ഒണക്കമുള്ളനും വേണ്ടി നിലവിളിക്കുമ്പോള് പിസ കഴിക്കുന്നവരെപ്പറ്റിത്തന്നെയാണ് ഇതെല്ലാം\n:) ഓസ്ക്കാര് അവാര്‍ഡിനൊക്കെ കണ്ട ആലിംഗനമാണെങ്കില് നമ്മള് അതിലും ഭംഗിയായി കാലു തൊട്ട് വന്ദിക്കുന്നില്ലേ? അതിലും വലിയ ഒരു സ്നേഹം/ബഹുമാന പ്രകടനമുണ്ടോ?\nപോസ്റ്റിലെ കാര്യം പറഞ്ഞതൊക്കെ മനസ്സിലായി എന്നാലും പറഞ്ഞൂന്നേയുള്ളൂ... :)\nകെട്ടിപ്പിടിത്തം കൂടണം എന്ന കാര്യത്തില് ഞാനും യോജിക്കുന്നു.\nടി.വി. പരിപാടികളില് ഇല് കെട്ടിപ്പിടിച്ചാ മതി. അല്ലെങ്കില് അമേരിക്കയില് ആള്‍ക്കാര് കെട്ടിപ്പിടിക്കുന്നത് എങ്ങനെ എന്ന് എല്ലാ ചാനലുകാരും കാണിച്ചാ മതി. പ്രൈം ടൈമില് കാണിച്ചാല് ആള്‍ക്കാര് അതുകണ്ട് റോഡിലും നാട്ടിലും കെട്ടിപ്പിടിച്ചോളും.\nഓരോ നാട്ടിലും ഓരോ രീതിയല്ലേ മാഷേ?\nഓരോ തരം വികാര പ്രകടനങ്ങളും അവരവരുടെ മനസ്സിന്റെ ഉള്ളില് നിന്നും വരേണ്ടതല്ലേ? അല്ലാതെ മറ്റുള്ളവര് കാണിക്കുന്നതു പോലെ നമ്മളും ചെയ്യേണ്ടതുണ്ടോ?\n(ഇനി അതല്ല, ആലിംഗനം ചെയ്യാനാണ് ഇരു കൂട്ടര്‍ക്കും തോന്നുന്നതെങ്കില് അങ്ങനെ ചെയ്യുക തന്നെ വേണം. അല്ലാതെ, ഒരു ചടങ്ങായി അതു പാലിച്ചു പോരണമെന്നില്ലല്ലോ.)\nവിമര്‍ശനമല്ല ഉദ്ദേശ്ശിച്ചത്, കേട്ടോ. മാത്രമല്ല, ഈ പോസ്റ്റിന്റെ ഉദ്ദേശ്ശ ശുദ്ധി മനസ്സിലാകുന്നുമുണ്ട്. വ്യത്യസ്തമായ ചിന്തയ്ക്ക് അഭിനന്ദനങ്ങള്!\nകാലു തൊട്ടു വന്ദിക്കുന്നതില് വലിപ്പച്ചെറുപ്പമുണ്ടെന്നു തോന്നുന്നു. ആലിംഗനം സോഷ്യലിസം. സോഷ്യലിസത്തിന്റെ ഓര്‍മയ്ക്ക് അതെങ്കിലും ഉണ്ടാവട്ടെ. ഉള്ളീന്ന് വരുന്നത് - ആദ്യം ഉള്ളില് എന്തേലും ഉണ്ടാവണമല്ലൊ. അതെങ്ങനെ വന്നു? civilisation isaproduct. so all of its parts as well. ദുബായില് സുധാമണി aka അമ്മ വന്നപ്പോള് academic interest-ഓടെ ഞാന് കാണാന് പോയിരുന്നു. ആളുകള് ക്യൂ നിന്നാണ് ആലിംഗനം ഏറ്റുവാങ്ങുന്നത്. എല്ലാം അക്കാഡമിക്കാണെന്നും മറ്റും മറ്റും തോന്നുന്നില്ല. അപ്പൊ അങ്ങനെ ഒരു ഗ്യാപ്പുണ്ടെന്നു മനസ്സിലായി. അതു മാത്രമായിരുന്നു പരിപാടി. വല്ലാത്ത യാന്ത്രികത ഉണ്ടായിരുന്നു. എങ്കിലും ഇപ്പോള്‍ത്തോന്നുന്നത് നാച്വറലായ/നാച്വറലായി ചെയ്യേണ്ട ഒരുപാട് കാര്യങ്ങള് നമ്മള് യാന്ത്രികമാക്കി, യാന്ത്രികമായി ചെയ്യേണ്ട ഒരുപാട് കാര്യങ്ങള് നാച്വറലാണെന്ന മട്ടിലുമാക്കി. അതൊന്നും ആ കാര്യങ്ങളുടെ കുഴപ്പം കൊണ്ടല്ലല്ലൊ.\nസിവിലൈസേഷന് ഒരു രോഗമാണെന്നും അഭിപ്രായമുണ്ട്. reccommended reading: civilisation its cause and cure by edward carpenter\nറാങ്ക് കിട്ടിയപ്പൊ ഒരുപാട് അഭിനന്ദനങ്ങള് കിട്ടിയിരുന്നു. പലതരം.\nപക്ഷേ ഏറ്റവും സ്നേഹം നിറഞ്ഞ, ആത്മാര്‍ത്ഥത തുളുമ്പിയ, ഏറ്റം സത്യസന്ധമായി തോന്നിയ അഭിനന്ദനം പുറം തിരിഞ്ഞിരിക്കുന്നവന് സഹപാഠി(നി?) ആഹ്ലാദത്തിന്റെ നിറുകയില് നല്കിയ ആശ്ലേഷമായിരുന്നു.\nInteresting thought. Remember reading somewhere about the psychological need in kids to have hugs from parents/ adults.\nആദ്യമായാണ് ഈ ബ്ലോഗില്... അശോക് പറഞ്ഞതുപോലെ, കുട്ടികളെപ്പറ്റിയാണ് ഞാന് ആദ്യം ഓര്‍ത്തത്... വളരെ വളരെ വ്യത്യസ്ത്മായ ചിന്ത... ഇതിനോട് കുറെയേറേ യോജിക്കുന്നുവെന്നു പറയാതെ വയ്യ..\n- ആശംസകളോടെ, സന്ധ്യ !\nആലിംഗനം, കൈ കൊട് മുതല് തള്ളവിരളു കൊണ്ട് തംസപ്പ് കാണിയ്ക്കല്, ഒറ്റക്കണ്ണിറുക്കിയൊരു സൈറ്റടി, മുഖം നിറഞ്ഞ ഒരു ചിരി....ഇതിനൊക്കെ വല്യ പിശുക്കല്ലേ നമ്മുടെ വളിവയറന്മലയാളീസിന്..\nഒന്ന് ചിരിച്ച് കണ്ടാ മതിയായിരുന്നു ഈ മലവാളി മോന്ത..ഫോട്ടോയെടുക്കുമ്പൊ പോലും മസിലു പിടിയ്ക്കും..(ഞാനുള്‍പ്പെടെ).\nമനുഷിക വ്യവഹാരങ്ങ്ള്‍ക്കു സാമൂഹ്യഭേദങ്ങള്‍ക്കനുസരിച്ചു വ്യത്യസ്തതകള് ഉണ്ടു.സ്നേഹം പ്രകടിപ്പിക്കാന് ചിരിക്കും,കെട്ടിപ്പിടിക്കും,കൈകുലുക്കും,ഉമ്മവെക്കും,പുറത്തു തലോടും,മെല്ലെ അടിക്കും,നമസ്കരിക്കും,കൈഉയര്‍ത്തി കാണിക്കും,കള്ളാ....നായേ....തുടങ്ങിയ സ്നേഹവാക്കുകള് മൊഴിയും,കെട്ടിപ്പിടിച്ചു കരയും,മുഖം വീര്‍പ്പിച്ചു തിരിഞ്ഞുനില്‍ക്കും,അച്ചന് വരുന്നതുകണ്ടാല് ഓടിച്ചെന്നു ബഗ്ഗ് ഏറ്റുവാങ്ങും,........ഒരുപാടു രീതികള് .......എല്ലാം ഏതു മികച്ചതെന്നു വിധിയെഴുതാന് സാമൂഹ്യസാംസ്കാരികചരിത്ര അവബോധം മനസ്സില് ഉണ്ടാവണം.\nഓരോ കര്‍മ്മത്തിനും...സ്ഥലം,കാലം,മുഖം,ന്യായം...എന്നിവ നോക്കണമെന്നു കാരണവന്മാര് നേരത്തെ കണ്ടെത്തിയിരുന്നുവല്ലോ..ഇതും പരിശോധിക്കണം.\nആദ്യമായാണ് ഇവിടെയൊക്കെ കയറി നൊക്കിയതു. ഇതിനൊടു യോജിക്കാതെ വയ്യ.\nകെട്ടിപ്പിടിത്തത്തിനേക്കാള്, നമ്മുടെ നാട്ടിലെ അറപ്പുകളും അയിതങ്ങളും...\nതരം തിരിച്ചുള്ള പെണ് സീറ്റുകളുള്ള (ആണ് സീറ്റുകളും..?) നമ്മുടെ 'ഹൈ ടെക്' ബസ്സുകളെപ്പറ്റി മത്രം അലോചിച്ചാല് മതി...പിന്നെ പെണ് ക്യുവും ആണ് ക്യുവും..(ഉദ്ദേശിച്ചതു ഫെമിനിസമല്ല..)\nഹോ.. ആരെ എങ്കിലും ഒന്നു കെട്ടിപ്പിടിക്കാന് തോന്നീട്ടു വയ്യ..!\nഈ പോസ്റ്റിനോടു് ചേര്‍ത്തുവായിക്കേണ്ട വേറൊരെണ്ണം ഇവിടെ.\n‘ജാദൂ കീ ജപ്പി‘യാണോ ഉദ്ദേശിച്ചത്. അതു വേണോ.\n2007-ൽ തപ്പിയപ്പോൾ കിട്ടാതിരുന്ന ഇന്ദിരാ-കാസ്ട്രോ ആലിംഗന ഫോട്ടോ ഇപ്പോൾ കിട്ടി - 2010-ലെ ടെലഗ്രാഫ് പത്രത്തിൽ നിന്ന്.\nSudeep N K Pillai said...\nവമ്പന് വിഡ്ഢിത്തം... അറേബ്യാ-യില് എല്ലാവരും തമ്മില് തമ്മില് ആലിംഗനം ചെയ്യാറുണ്ടത്രേ... ആണും പെണ്ണും ഒരേ കാറില് സഞ്ചരിച്ചാല് പോലും (പാസ്പോര്‍ട്ട്-ലും മറ്റും ഇണ എന്ന് രേഖപ്പെടുത്താതെ) വന്‍ശിക്ഷകള് ചൊരിയുന്ന നാട്ടില് ആണിന്റെയും പെണ്ണിന്റെയും ആലിംഗനം അനുവദനീയമോ...? മുസ്ലിം സഹോദരന്മാരുടെ കെട്ടിപ്പിടിക്കല് രീതി കേരളത്തില് എത്തിയിട്ടും അധികം നാളായിട്ടില്ല, കൃത്യമായി പറഞ്ഞാല് നോമ്പ്, പര്‍ദാ തുടങ്ങിയവയുടെ വന്‍പ്രചാരത്തിന്റെയൊപ്പം... പാശ്ചാത്യര് കാണുന്നവരെയെല്ലാം കെട്ടിപ്പിടിക്കുന്നുവെന്ന മിഥ്യാധാരണ എവിടെ നിന്നും സ്വായത്തമാക്കി...? (അവരുടെ അഭിവാദനരീതി ആദ്യമായി കാണുന്നവര്‍ക്കും മുന്‍പ് കണ്ടിട്ടുള്ളവര്‍ക്കും ചിരപരിചിതര്‍ക്കും എല്ലാം വളരെ വ്യത്യസ്തമായ രീതിയില് ആണ്)... വെറുതെ നാലഞ്ചു paragraph വായിച്ചു സമയം കളഞ്ഞു...!!!\n(സ്ഥിരമായി കെട്ടിപ്പിടിക്കലില് അകപ്പെട്ട് ഈയുള്ളവനിപ്പോള് ആരെയെങ്കിലും കെട്ടിപ്പിടിക്കുന്നതോ ആരുടെയെങ്കിലും കെട്ടിപ്പിടിക്കല് ഏല്‍ക്കുന്നതോ നിര്‍വൃതിദായകമായ ഒരു പ്രവൃത്തിയായി തോന്നാരേയില്ല...)


ജില്ലാ ആശുപത്രിയില് മെഡിക്കല് കോളജ് പ്രവര്‍ത്തനം ആരംഭിക്കണം: ജനകീയ കൂട്ടായ്മ | Wayanad Vision\nജില്ലാ ആശുപത്രിയില് മെഡിക്കല് കോളജ് പ്രവര്‍ത്തനം ഉടന് ആരംഭിക്കണമെന്ന് റസിഡന്‍സ് അസോസിയേഷനുകളുടെ നേതൃത്വത്തില് നടത്തിയ ജനകീയ കൂട്ടായ്മ ആവശ്യപ്പെട്ടു. മാനന്തവാടിയിലെ വിവിധ റസിഡന്‍സ് അസോസിയേഷനുകളും ബഹുജന സംഘടനകളുടെയും നേതൃത്വത്തില് പ്ലക്കാര്‍ഡുകളുമേന്തി നടത്തിയ പ്രകടനം നഗരം ചുറ്റി ഗാന്ധി പാര്‍ക്കില് സമാപിച്ചു. മാനന്തവാടി നഗരസഭാ ഉപാധ്യക്ഷന് പി.വി.എസ്. മൂസ ഉദ്ഘാടനം ചെയ്തു.\nടാഗോര് റസിഡന്‍സ് അസോസിയേഷന് പ്രസിഡന്റ് സൈമണ് കുടക്കച്ചിറ അധ്യക്ഷത വഹിച്ചു. കൗണ്‍സിലര്‍മാരായ ജേക്കബ് സെബാസ്റ്റ്യന്, പി.വി.ജോര്‍ജ്, എം. നാരായണന്, മെഡിക്കല് കോളേജ് കര്‍മ സമിതി ഭാരവാഹികളായ ബാബു ഫിലിപ്പ്, എ.കെ. ആന്റണി, കെ. ഉസ്മാന്, കെ.എം. ഷിനോജ്, റസിഡന്‍സ് അസോസിയേഷന് ഭാരവാഹികളായ ജോസ് കല്ലുവേലില്, രാജന് ഒഴുകയില്, മോഹന്‍ദാസ്, ഉഷ ടീച്ചര്, സുസ്മിത രമേഷ്,സുധാകരന് എന്നിവര് പ്രസംഗിച്ചു.\nവില്ലേജ് ഓഫീസ് സേവനങ്ങള് ജനങ്ങളിലേക്ക്: ജനകീയ സമിതി\nമികച്ച സ്‌പോര്‍ട്‌സ് താരങ്ങളെ കണ്ടെത്താന്…\nജോലി യുഎഇയില് അല്ലെങ്കിലും ഇനി ദുബൈയില് താമസിക്കാം; പുതിയ…


ഇന്ത്യയുടെ സ്വർണ്ണനാണയ ശേഖരത്തിൽ വർധനവ്; വിദേശ നാണ്യ കരുതൽ ധനത്തിലും കുതിപ്പ്\nDec 28, 2020, 04:49 pm IST\nന്യൂഡൽഹി: ഇന്ത്യയുടെ സ്വർണ്ണ നാണയ ശേഖരത്തിൽ വർധനവ്. 1.008 ബില്യൺ ഡോളറിന്റെ വർധനവാണ് സ്വർണ്ണനാണയ ശേഖരത്തിൽ ഉണ്ടായിരിക്കുന്നത്. ഡിസംബർ 18 ന് അവസാനിച്ച ആഴ്ച്ചയിൽ ഇന്ത്യയുടെ സ്വർണ്ണശേഖരം 37.020 ബില്യൺ ഡോളറാണ്. രാജ്യത്തെ വിദേശ നാണ്യ ശേഖരവും 2.563 ഉയർന്ന് 581.131 ബില്യൺ ഡോളറിലെത്തി.\nവിദേശ കറൻസി ആസ്തികൾ 1.482 ബില്യൺ ഡോളർ ഉയർന്ന് 537.727 ബില്യൺ ഡോളറിലെത്തിയെന്നാണ് റിസർവ്വ് ബാങ്ക് ഓഫ് ഇന്ത്യയുടെ പ്രതിവാര കണക്കുകൾ വ്യക്തമാക്കുന്നത്. അന്താരാഷ്ട്ര നാണയ നിധി ഉള്ള പ്രത്യേക ഡ്രോയിംഗ് അവകാശങ്ങൾ 12 മില്യൺ ഡോളർ ഉയർന്ന് 1.515 ബില്യൺ ഡോളറിലെത്തി. ഐ എം എഫുമായുള്ള രാജ്യത്തിന്റെ കരുതൽ സ്ഥാനവും ഉയർന്നു. കരുതൽ സ്ഥാനം 160 മില്യൺ ഡോളർ ഉയർന്ന് 4.870 ബില്യൺ ഡോളറിലെത്തിയിരിക്കുകയാണ്.


മിനിമം വേതനം ആവശ്യപ്പെട്ട് നഴ്‌സുമാരുടെ പ്രതിഷേധം | Delhi\nമിനിമം വേതനം ഉടന് നടപ്പാക്കണമെന്നാവശ്യപ്പെട്ട് യു.എന്.എ ജന്ദര് മന്ദിറില് നടത്തിയ പ്രതിഷേധ മാര്‍ച്ച്\nന്യൂഡൽഹി: സുപ്രീംകോടതി ഉത്തരവനുസരിച്ചുള്ള മിനിമം വേതനം ഡൽഹിയിൽ നടപ്പാക്കണമെന്ന് ആവശ്യപ്പെട്ട് യുണൈറ്റഡ് നഴ്‌സസ് അസോസിയേഷൻ (യു.എൻ.എ.) പ്രതിഷേധം നടത്തി. സംഘടനയുടെ മൂന്നാമതു സംസ്ഥാന സമ്മേളനത്തിന്റെ ഭാഗമായിട്ടായിരുന്നു പരിപാടി.\nപ്രതിഷേധസംഗമം പീപ്പിൾസ് ഹെൽത്ത് മൂവ്‌മെന്റ് ഓഫ് ഇന്ത്യയിലെ ഡോ. വന്ദന പ്രസാദ് ഉദ്ഘാടനം ചെയ്തു. പൊതുസമ്മേളനം ദേശീയ വനിതാ ഫെഡറേഷൻ ജനറൽ സെക്രട്ടറി ആനി രാജ ഉദ്ഘാടനം ചെയ്തു.\nയു.എൻ.എ. ഡൽഹി സംസ്ഥാന പ്രസിഡന്റ് റിൻസ് ജോസഫ് അധ്യക്ഷത വഹിച്ചു.\nസൂസന്ന (പി.എസ്.ഐ.), ജിബിൻ (യു.എൻ.എ. ദേശീയ വർക്കിങ് സെക്രട്ടറി), വിപിൻ കൃഷ്ണ, ഫമീർ (എയിംസ് നഴ്‌സസ് യൂണിയൻ), യു.എൻ.എ. ജനറൽ സെക്രട്ടറി ജോൾഡിൻ ഫ്രാൻസിസ്, മറ്റു നേതാക്കളായ ശീതൾ, മരിയ, റിജോ, ബിനി, ശാലിനി,സച്ചിൻ,ഭുവനേശ്വരി തുടങ്ങിയവരും സംസാരിച്ചു.\nമിനിമം വേജസ് ഡൽഹിയിൽ നടപ്പിലാക്കിയില്ലെങ്കിൽ നിയമപരമായും സംഘടനാപരമായും നേരിടുമെന്നും ഡൽഹിയിൽ സമരം ശക്തമാക്കുമെന്നും നേതാക്കൾ അറിയിച്ചു.


mammootty movie priest vfx breakdown video Out, മമ്മൂട്ടി പ്രേതബാധ ഒഴിപ്പിച്ചത് ഇങ്ങനെയാണ് : ‘പ്രീസ്റ്റ്’ വിഎഫ്എക്സ് വീഡിയോ പുറത്ത് - Malayalam Filmibeat\n| Updated: Saturday, June 12, 2021, 19:38 [IST]\nമലയാളി പ്രേക്ഷകർ ഏറെ ആകാംക്ഷയോടെ കാത്തിരുന്ന ചിത്രമായിരുന്നു മമ്മൂട്ടി- മഞ്ജു വാര്യർ പ്രധാന വേഷത്തിലെത്തിയ ദി പ്രീസ്റ്റ്. 2020 ലാണ് ചിത്രം ഒരുങ്ങിയതെങ്കിലും 2021 ലാണ് ചിത്രം റിലീസിനായി എത്തിയത്. മമ്മൂട്ടി- മഞ്ജു വാര്യർ കോമ്പോ ആയിരുന്നു സിനിമയുടെ പ്രധാന ഹൈലൈറ്റ്. ഇതാദ്യമായിട്ടാണ് ഇരുവരും ഒരുമിച്ച് അഭിനയിക്കുന്നത്. തിയേറ്റർ റിലീസ് ആയിട്ടായിരുന്നു ചത്രം എത്തിയത്. ഇപ്പോൾ സോഷ്യൽ മീഡിയയിൽ വൈറലാകുന്നത് ചിത്രത്തിന്റെ വിഎഫ്എക്‌സ് ബ്രേക്ക്ഡൗണ് വീഡിയോ  ആണ്.\nപ്രമുഖ വിഎഫ് എക്സ് ടെക്‌നീഷ്യരായ ലവ കുഷ ടീം ആണ് ഡിജിറ്റല് ടര്‍ബോ മീഡിയയുടെ ബാനറിൽ പ്രീസ്റ്റിന്റെ വി.എഫ്.എക്‌സ് ചെയ്തത്. ദി പ്രീസ്റ്റ് വി.എഫ്.എക്‌സ് ബ്രേക്ക് ഡൗണ് എന്ന പേരിലാണ് നാല് മിനിറ്റുള്ള വീഡിയോ എത്തിയിരിക്കുന്നത്. ആന്റോ ജോസഫ് ഫിലിം കമ്പനിയുടെ യൂട്യൂബ് ചാനലിലൂടെയാണ് വീഡിയോ പുറത്തുവിട്ടിരിക്കുന്നത് ഇത് സോഷ്യൽ മീഡിയയിൽ വൈറലായിട്ടുണ്ട്.\nനവാഗതനായ ജോഫിന് ടി ചാക്കോയാണ് ചിത്രം സംവിധാനം ചെയ്തത്. ശ്യാം മേനോനും ദീപു പ്രദീപും തിരക്കഥ. ബേബി മോണിക്ക, നിഖില വിമല്, ശ്രീനാഥ് ഭാസി, മധുപാല്, ജഗദീഷ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. രാഹുല് രാജാണ് സംഗീത സംവിധാനം. ആന്റോ ജോസഫ് കമ്പനിയും, ജോസഫ് ഫിലീം കമ്പനിയും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.\nRead more about: mammootty manju warrier priest\nmammootty movie priest vfx breakdown video Out,


School bus accident in Pathanamthitta | ഓടിക്കൊണ്ടിരിക്കെ സ്‌കൂള് ബസിന്റെ ടയര് ഊരിത്തെറിച്ചു; വന് അപകടം ഒഴിവായത് തലനാരിഴക്ക്... സംഭവം പത്തനംതിട്ടയിൽ! - Malayalam Oneindia\n42 min ago ഗള്‍ഫ് ജോലി: നവാഹ് എനര്‍ജി കമ്പനിയില് ഒട്ടേറെ ഒഴിവുകള്... ഉടന് അപേക്ഷിക്കൂ\nschool bus accident സ്കൂള് ബസ് അപകടം student വിദ്യാർത്ഥി pathanamthitta പത്തനംതിട്ട\nഓടിക്കൊണ്ടിരിക്കെ സ്‌കൂള് ബസിന്റെ ടയര് ഊരിത്തെറിച്ചു; വന് അപകടം ഒഴിവായത് തലനാരിഴക്ക്... സംഭവം പത്തനംതിട്ടയിൽ!\nUpdated: Sun, Jun 2, 2019, 1:58 [IST]\nപത്തനംതിട്ട: ഓടിക്കൊണ്ടിരിക്കെ സ്‌കൂള് ബസിന്റെ ടയര് ഊരിത്തെറിച്ചു റോഡില് വീണു. വന് അപകടം ഒഴിവായി. നിറയെ കുട്ടികളുമായി വന്ന പത്തനംതിട്ട അമ്യത വിദ്യാലയത്തിലെ സ്‌കൂള് ബസിന്റെ ടയറാണ് ഊരിപ്പോയത്. ഇന്നലെ രാവിലെ 8 .10 ന് വാഴമുട്ടം പുതുപറമ്പില് ജംഗ്ഷന് സമീപമാണ് സംഭവം. വി.കോട്ടയം ഭാഗത്ത് നിന്നും കുട്ടികളുമായി പത്തനംതിട്ടക്ക് വരികയായിരുന്നു ബസിന്റെ പിറകിലെ ഇടത് വശത്തെ ടയറാണ് ഊരി വീണത്.\nഎന്നാല് ഡ്രൈവര് ഇതറിയാതെ അമ്പത് മീറ്ററോളം മുന്നോട്ട് പോയി. റോഡില് നിന്നവര് ബഹളം വെച്ച് ബസ് നിര്‍ത്തിക്കുകയായിരുന്നു. തൊട്ടടുത്ത ടയറിന്റെയും നട്ടുകള് ഊരി മാറ്റിയ അവസ്ഥയിലായിരുന്നു. കുറച്ച് ദൂരം കൂടി പോയാല് ഈ ടയറും ഇളകി മാറിയേനെ. സംഭവത്തില് ദുരൂഹതയുള്ളതായി സംശയിക്കുന്നുവെന്ന് സ്‌കൂള് അധികൃതര് പറഞ്ഞു. ഇതേ പോലെ വലത് വശത്തെ ടയറുകള്‍ക്കും നട്ടുകള് ഇല്ലായിരുന്നത് സംഭവത്തില് ദുരൂഹത വര്‍ദ്ധിപ്പിക്കുന്നു.\nകരുനാഗപ്പള്ളിയില് കഴിഞ്ഞ മാസം 14 നാണ് ബസ് ടെസ്റ്റ് കഴിഞ്ഞ് പത്തനംതിട്ടയില് കൊണ്ടു വന്നത്. പിന്നീട് ബുധനാഴ്ചയും വ്യാഴാഴ്ചയും കുട്ടികളെയും കൊണ്ട് പോയിരുന്നു. വ്യാഴാഴ്ച സ്‌കൂള് ഓട്ടം കഴിഞ്ഞ് വാഴമുട്ടത്തുള്ള ഡ്രൈവര് രതീഷിന്റെ വീടിന് സമീപം റോഡരുകിലാണ് ബസ് പാര്‍ക്ക് ചെയ്തിരുന്നത്. രാത്രിയില് ഏതെങ്കിലും സാമൂഹ്യ വിരുദ്ധരോ മോഷ്ടാക്കളോ നട്ടുകള് ഊരിമാറ്റിയതാണോയെന്ന് കരുതുന്നതായും സ്‌കൂള് അധിക്യതര് പറയുന്നു. ഇത് സംബന്ധിച്ച് പൊലീസില് പരാതി നല്‍കും.\nബസ് നിയന്ത്രണം വിട്ടിരുന്നെങ്കില് വലിയ അപകടം സംഭവിക്കാമായിരുന്നു. വാഹനം എടുക്കും മുമ്പ് ഡ്രൈവര് ബസ് പരിശോധിക്കാഞ്ഞത് രക്ഷിതാക്കളുടെ പ്രതിേഷധത്തിന് കാരണമായിട്ടുണ്ട്. പതിവിലും നേരത്തെയാണ് ഇന്നലെ ബസ് കടന്ന് പോയതെന്നും ഇത് കാരണം ചില കുട്ടികള്‍ക്ക് ബസില് കയറാന് പറ്റിയില്ലെന്നും രക്ഷിതാക്കള് പറഞ്ഞു. അപകടത്തെ തുടര്‍ന്ന് വെഹിക്കിള് ഉദ്യോഗസ്ഥര് സ്ഥലം സന്ദര്‍ശിച്ചു.\nSchool bus accident in Pathanamthitta


വാസ്തവം ദിനപത്രം: കുട്ടിക്കുരങ്ങന്മാരുടെ കുരുത്തംകെട്ട രാഷ്ട്രീയം!\nരാഷ്ട്രീയം എന്നാലെന്താണെന്ന് നമ്മുടെ പിള്ളേരോടു ചോദിച്ചാൽ എന്തായിരിക്കും ഉത്തരം? ഉത്തരം പലതായിരിക്കും. എസ്‌എഫ്‌ഐക്കാരൻ നൽകുന്ന ഉത്തരമാവില്ല കെഎസ്‌യുക്കാരൻ നൽകുന്ന ഉത്തരം. രണ്ടിനും നേർവിപരീതമാകും എബിവിപിക്കാർ നൽകുക. എസ്‌ഐഒ, കാമ്പസ് ഫ്രണ്ട് തുടങ്ങി കെഎസ്സി (എ ടു സെഡ്) ഗ്രൂപ്പുകാരുടെ ഉത്തരങ്ങളും പരസ്പര വിരുദ്ധം തന്നെയാകും!\nഒരു ചോദ്യത്തിനിങ്ങനെ പല ഉത്തരങ്ങൾ വരുന്നതെന്തുകൊണ്ടാവാം?\nപിള്ളേരെ രാഷ്ട്രീയം പഠിപ്പിക്കുന്നത്, അല്ലെങ്കിൽ പഠിപ്പിക്കാതിരിക്കുന്നത് ശരിയായ, അല്ലെങ്കിൽ ശാസ്ത്രീയമായ രീതിയിലല്ല എന്നതുതന്നെ. ശാസ്ത്രം സത്യമാണെന്നാണ് പണ്ടൊക്കെ പഠിപ്പിച്ചിരുന്നത്. ഒരു കല്ലെടുത്ത് മുകളിലേക്കെറിഞ്ഞാൽ ആ കല്ല് എറിയുന്നവന്റെ തിരുമണ്ടയിൽ തന്നെ വന്നുവീഴുന്നത് ഗുരുത്വാകർഷണബലം എന്ന ശാസ്ത്രീയ സത്യത്തിന്റെ ബലത്തിലാണെന്ന് കല്ലെറിഞ്ഞ 'ഗുരുത്വം' കെട്ടവനു വരെ മനസിലാവും!\n'ഗുരുത്വം' കെട്ട പിള്ളേരുടെ കയ്യാങ്കളികൾക്ക് കൈനീട്ടം വയ്ക്കുന്ന പരിപാടിയെയാണിപ്പോൾ വിദ്യാർഥി രാഷ്ട്രീയം എന്നു പറയുന്നത്. നാട്ടിൽ എന്തുനടക്കുന്നു, രാജ്യത്ത് എന്തുനടക്കുന്നു, ലോകത്ത് എന്തു നടക്കുന്നു എന്നൊന്നും തിരിച്ചറിയാത്ത 'ഗുരുത്വം' കെട്ട കല്ലേറുകാരെ വളർത്തിയെടുക്കലാണോ രാഷ്ട്രീയം?\nഎസ്‌എഫ്‌ഐ അക്രമത്തിനെതിരെ എന്നു പറഞ്ഞു നടത്തിയ സമരം മനോരമയെന്ന പത്രമാധ്യമത്തെ ആക്രമിക്കാൻ വേണ്ടിയായിരുന്നുവെന്നാണ് ഇന്നലെ കേരളത്തിനു മനസിലായത്. പൗരസ്വാതന്ത്ര്യം പോലെതന്നെ ജനാധിപത്യ സംവിധാനത്തിന്റെ സവിശേഷതയാകേണ്ട പത്രസ്വാതന്ത്ര്യത്തിൽതന്നെ കല്ലെറിഞ്ഞു കളിക്കാൻ എസ്‌എഫ്‌ഐക്കാർവരെ തുനിഞ്ഞിറങ്ങുമ്പോൾ, ഇവന്മാരൊക്കെ വളർന്ന് വലിയ നേതാക്കന്മാരാകുന്ന ഭീകരമായൊരു കാലത്ത് എന്തൊക്കെയാവും നടക്കാനിരിക്കുന്നത് എന്ന ആശങ്കയാണ് ഉയരുന്നത്.\nവിദ്യാർഥി രാഷ്ട്രീയം വേണ്ട എന്ന് ലോകമെമ്പാടും ഈ കൊച്ചു കേരളത്തിലും വൻതോതിൽ പ്രചാരണങ്ങൾ നടക്കുന്നു. വിദ്യാർഥികൾ രാഷ്ട്രീയം പഠിച്ചാൽ, രാഷ്ട്രീയത്തിൽ പ്രവർത്തിച്ചാൽ നിലവിലുള്ള വ്യവസ്ഥിതികൾ അവർ സമൂലമായി അഴിച്ചുപണിയുകതന്നെ ചെയ്യും. അക്കാര്യം ലോകത്തെ സകല ഭരണകൂടങ്ങളുടെയും ഉറക്കം കെടുത്തും.\nഭാരതത്തിന്റെ സ്വാതന്ത്ര്യസമര ചരിത്രവും ലോകത്തെങ്ങുനിന്നും ഉയരുന്ന വിദ്യാർഥി മുന്നേറ്റങ്ങളും നൽകുന്ന പാഠമതാണ്. ഈ പാഠം മനസിലാക്കിയ അതിബുദ്ധിമാന്മാർ നമ്മുടെ രാഷ്ട്രീയ നേതൃത്വങ്ങളിൽ അവതരിച്ചതോടെയാണ് എല്ലാ അർത്ഥത്തിലും നാളെയുടെ നിയന്താക്കളാകേണ്ട വിദ്യാർത്ഥികളെ, അവരുടെ രാഷ്ട്രീയത്തെ ചുടുചോറുവാരിക്കുന്ന കുട്ടിക്കുരങ്ങാക്കി മാറ്റുന്നത്!\nഈ ആരോപണം ശരിയല്ലെന്നു സ്ഥാപിക്കാൻ അക്രമത്തിനെതിരെ ശക്തമായ നടപടിയെടുക്കുമെന്ന കോടിയേരി മന്ത്രിയുടെ പ്രസ്താവന മാത്രം പോര!


സ്കൂളിൽ ഞങ്ങളെ ഹിസ്റ്ററി പഠിപ്പിച്ച ഒരു അധ്യാപകനുണ്ടായിരുന്നു. അദ്ദേഹം കോപ്പിയടിക്കുന്നവരെ കൈകാര്യം ചെയ്തിരുന്നത് ഒരു പ്രത്യേക രീതിയിലായിരുന്നു.\nക്ലാസ് ടെസ്റ്റിന് ചോദ്യപേപ്പർ തന്ന ശേഷം അദ്ദേഹം സ്റ്റാഫ് റൂമിലേക്ക് പോകും. പരീക്ഷ തീരുന്ന സമയമാകുമ്പോൾ വന്നു പേപ്പർ വാങ്ങിക്കൊണ്ടു പോകുകയും ചെയ്യും. സാറില്ലാത്തതു കാരണം മിക്കവരും പുസ്തകം തുറന്നു വച്ച് രണ്ടാം ലോക മഹായുദ്ധത്തെക്കുറിച്ചും, ബുദ്ധ, ജൈന മതങ്ങളെക്കുറിച്ചുമൊക്കെ തകർത്തെഴുത്തും. ഉത്തരമെഴുതിയ ആശ്വാസത്തോടെ പേപ്പർ കൊടുക്കുകയും ചെയ്യും.\nഇനിയാണ് കഥയുടെ രണ്ടാം ഭാഗം. ഒരു ദിവസം സാർ ഉത്തരക്കടലാസ്സുകളുമായി ക്ലാസ്സിൽ വരുന്നു. കൈയിൽ ഒന്നാന്തരം ചൂരൽ. കോപ്പിയടിച്ചവന്മാരൊക്കെ എഴുന്നേറ്റു നില്ക്കാൻ ആവശ്യപ്പെടുന്നു. ടെൻഷൻ മുറുകുന്നു. ചിലർ എഴുന്നേൽക്കുന്നു. ബാക്കിയുള്ളവർ കോപ്പിയടിച്ചില്ല എന്ന ഭാവത്തിൽ ഇരിക്കുന്നു. സാർ ഇരിക്കുന്നവരിൽ നിന്നും റാൻഡമായി ചിലരെ ചൂണ്ടി പെട്ടെന്നൊരു ചോദ്യം ചോദിക്കും. ചോദ്യം തീരുന്ന നിമിഷം തന്നെ എഴുന്നേറ്റു ഉത്തരം പറഞ്ഞിരിക്കണം, ഒരു സെക്കന്റിന്റെ താമസം വന്നാൽ അടി വീണത് തന്നെ. അടി എന്ന് പറഞ്ഞാൽ നല്ല ഒന്നാംതരം ചൂരൽക്കഷായം. ഡെസ്കിന്റെ അടിയിൽ കൂടി കാലിലും, തുടർന്ന് കയ്യിലും അതും കഴിഞ്ഞു ചിലപ്പോൾ അരിശം തീരാഞ്ഞു ക്ലാസ്സിന്റെ മുൻപിൽ നിറുത്തി തുടയിലും ശരിക്കു പൊട്ടിക്കും. കോപ്പിയടിച്ചെന്ന് സമ്മതിച്ചെഴുന്നേറ്റുനിന്നവർക്കൊക്കെ ലഘുവായ ശിക്ഷ മാത്രം. അതുകൊണ്ടുതന്നെ ഉത്തരം പറയുവാൻ കഴിയുമോയെന്നുള്ള പേടി നിമിത്തം കോപ്പിയടിക്കാത്തവരിൽ ചിലരും കോപ്പിയടിച്ചവരുടെ കൂടെ എഴുന്നേറ്റു നിൽക്കും. ഇപ്പോൾ ഓർക്കുമ്പോൾ രസം തോന്നുമെങ്കിലും, അക്കാലത്തു അതൊരു പേടിസ്വപ്നം തന്നെയായിരുന്നു.\nPosted by biju at 8:30 AM0comments\nപുതുവത്സര തീരുമാനങ്ങൾ പലതും നടപ്പാകാതെ പോകുന്നതിന്റെ കാര്യം ആദ്യത്തെ കുറച്ചു നാളുകൾ കഴിഞ്ഞാൽ പിന്നീട് വർഷാവസാനം മാത്രമേ അതിനെപ്പറ്റി ഓർക്കുകയുള്ളു എന്നതുകൊണ്ടാണ്. ഒരു ത്രൈമാസ വിലയിരുത്തലെങ്കിലും നടത്തിയാൽ കുറെയൊക്കെ നടപ്പിലാക്കാൻ സാധിച്ചേക്കും.\nPosted by biju at 7:39 AM0comments\nഒന്നും അത്ര നിസ്സാരമല്ല\nലോകത്തിലുള്ള സകല സാഹിത്യകൃതികളെയും വിമർശിച്ചിരുന്ന ആൾ കഥയെഴുതാനിരുന്നപ്പോളാണ് അതത്ര എളുപ്പമുള്ള പണിയല്ലെന്നു മനസ്സിലായത്. കഥയുടെ കൂട്ടുകൾ എല്ലാം അറിയാം, പക്ഷെ എല്ലാംകൂടി ചേർത്തുവന്നപ്പോൾ ഒരു അരുചി. പല കാര്യങ്ങളും ഇങ്ങനെയാണ്.\nPosted by biju at 7:37 AM0comments\nപ്രൈവറ്റ് ബസ്സിൽ വിദ്യാർത്ഥികൾക്ക് പത്തു പൈസ മിനിമം ചാർജ് ആയിരുന്ന ഒരു കാലത്തിന്റെ ഓർമ്മക്ക്. ഇടക്കെപ്പോഴോ മിനിമം ചാർജ് 15 പൈസയാക്കിയപ്പോൾ വിദ്യാർത്ഥികൾ സമരം ചെയ്തു വീണ്ടും പത്തു പൈസയിലെത്തിച്ചു. പിന്നെയും കുറേക്കാലം പത്തു പൈസയായിരുന്നു മിനിമം ചാർജ്.\nPosted by biju at 8:19 PM0comments\nഇംഗ്ലീഷ് ഭാഷാ പരിജ്ഞാനമല്ല ഭരണ നൈപുണ്യത്തിന്റെയും, കഴിവിന്റെയും അടിസ്ഥാനം. മന്ത്രിമാർക്ക് ഇംഗ്ലീഷ് അറിയില്ലെങ്കിൽ, അറിവുള്ള ഒരു പരിഭാഷകനെ നിയോഗിക്കുന്നതിൽ ഒരു തെറ്റുമില്ല. ഇന്ത്യയിലെ സാഹചര്യത്തിൽ പലപ്പോഴും നല്ല വിദ്യാഭ്യാസമുള്ളവർ പോലും ഇംഗ്ലീഷ് സംസാരിക്കുവാൻ ബുദ്ധിമുട്ടുന്നുണ്ട്. ഇംഗ്ലീഷ് ഭാഷാ പരിജ്ഞാനമില്ലാത്തതിന്റെ പേരിൽ മന്ത്രിമാരെയും മറ്റും താഴ്ത്തിക്കെട്ടുന്നതിനോട് യോജിക്കുവാൻ കഴിയുന്നില്ല.\nPosted by biju at 8:16 PM0comments\nനമ്മുടെ രാജ്യത്തെക്കുറിച്ചും, പൂർവികരെക്കുറിച്ചും, കണ്ടുപിടുത്തങ്ങളെക്കുറിച്ചും ഒക്കെ അഭിമാനിക്കുന്നതു നല്ലതാണ്. എന്നാൽ റോക്കറ്റും, ഇന്റർനെറ്റും, വിമാനവും, മിസൈലും എന്നു വേണ്ട സകലതും നമ്മൾ പണ്ടുകാലത്തുതന്നെ കണ്ടു പിടിച്ചതാണെന്നുള്ള വീരവാദങ്ങളൊക്കെ അപഹാസ്യങ്ങളാണ്. കുറച്ചു ക്രെഡിറ്റ് ആധുനിക ശാസ്ത്ര, സാങ്കേതിക വളർച്ചക്കും, അതിനു പിന്നിൽ പ്രവർത്തിച്ചവർക്കും കൊടുക്കുന്നതല്ലേ യുക്തി.\nPosted by biju at 10:30 AM0comments\nഇപ്പോൾ പ്രളയമുണ്ടാക്കുമെന്നു പറഞ്ഞുവന്ന മഴ എവിടേക്കോ പോയി. ചെറുതായിരിക്കുമെന്നു തോന്നിച്ച മഴ പ്രളയം കൊണ്ടുവന്നു.\nPosted by biju at 10:27 AM0comments\nമനുഷ്യനേക്കാൾ വില കന്നുകാലികൾക്കാണെന്നാണ് ചില സംഭവങ്ങൾ വായിക്കുമ്പോൾ തോന്നുന്നത്.\nPosted by biju at 10:26 AM0comments\nഅനാഥത്വത്തിന്റെ ആഴം തിരിച്ചറിയാൻ കഴിയാതെ കളിചിരിയുമായി നടക്കുന്ന കുഞ്ഞുങ്ങളാണ് മരണവീടുകളിലെ ഏറ്റവും നൊമ്പരപ്പെടുത്തുന്ന കാഴ്ച.\nPosted by biju at 10:25 AM0comments\nഎത്ര മധുരമുണ്ടെങ്കിലും കൂഴച്ചക്കയോട് പലർക്കും അവഗണനയാണ്. എന്നാൽ നല്ല പഴുത്ത കൂഴച്ചക്ക കഴിക്കുന്നതിന്റെ രസം ഒന്ന് വേറെതന്നെയാണ്😋. സംശയമുള്ളവർ ഒന്ന് പരീക്ഷിച്ചു നോക്കുക.\nPosted by biju at 10:23 AM0comments\nഎന്റെ ജീവിതം ഒരു തുറന്ന പുസ്തകമാണെന്നു പറഞ്ഞിട്ട് അയാൾ വണ്ടിയിൽ കയറി. തിരഞ്ഞെടുത്ത പേജുകൾ മാത്രമേ ഉൾപ്പെടുത്തിയിട്ടുള്ളുവെന്നു പറഞ്ഞില്ല.\nPosted by biju at 10:22 AM0comments\nഅപകടകരമായ സെൽഫിയും, അനവസരത്തിലുള്ള സെൽഫിയും ഒരുപോലെ ദുരന്തമാവാം. കഴിവതും ഒഴിഞ്ഞിരിക്കുന്നതാണ് ബുദ്ധി.\nPosted by biju at 10:20 AM0comments\nരാവിലെ നടക്കാൻ പോയപ്പോൾ കണ്ടതാണ്.\nPosted by biju at 9:59 AM0comments\nചിലതൊക്കെ ഈയടുത്തയിടെ നടന്നതുപോലെ തോന്നും. വർഷങ്ങൾ കടന്നുപോയെന്നറിയുമ്പോൾ അവിശ്വസനീയമായിത്തോന്നും. സമയം എത്ര വേഗത്തിലാണ് കടന്നു പോകുന്നത്.\nPosted by biju at 9:45 AM0comments\nഒരു കോഴിക്കടയിലെ ഇരുമ്പു കൂട്ടിൽ രണ്ടു പൂവനുകൾ മത്സരിച്ചു പൊരുതുന്നതു കണ്ടു. ഒരാൾ മറ്റൊരാളെ തോൽപ്പിച്ചു മൂലയിലൊതുക്കി. ഏതാനും നിമിഷങ്ങൾക്കുള്ളിൽ കഴുത്തിൽ കത്തിവയ്ക്കപ്പെടുമെന്നറിയാതെ പൊരുതിയ ഇവരെ കണ്ടപ്പോൾ നമ്മൾ മനുഷ്യരും ഇങ്ങനെയൊക്കെത്തന്നെയല്ലേ എന്നു തോന്നിപ്പോയി.\nപൂന്താനത്തിന്റെ വരികളാണോർമ്മ വരുന്നത്.\n"കൂടിയല്ലാ പിറക്കുന്ന നേരത്തും, കൂടിയല്ലാ മരിക്കുന്ന നേരത്തും മധ്യേയിങ്ങനെ കാണുന്ന നേരത്തു മത്സരിക്കുന്നതെന്തിനു നാം വൃഥാ".\nPosted by biju at 6:56 PM0comments\nപ്രകൃതിയും, പ്രപഞ്ചവും എന്നെ എന്നും വിസ്മയിപ്പിക്കുന്നു. ഇത്ര വൈവിധ്യമുള്ള സസ്യ, ജന്തു ജാലങ്ങൾ, ആയിരമായിരം തരം മരങ്ങൾ, പൂക്കൾ, ഫലങ്ങൾ, പക്ഷികൾ, വിസ്മയിപ്പിക്കുന്ന ഭൂപ്രകൃതി. ഭൂമിയുടെ മുക്കാൽഭാഗവും മൂടുന്ന ശരാശരി മൂന്നര കിലോമീറ്റർ ആഴമുള്ള സമുദ്രം, അതിൽ പസിഫിക് മഹാസമുദ്രത്തിന്റെ മാത്രം വലിപ്പം എല്ലാ ഭൂഖണ്ഡങ്ങളും ചേർത്തുവച്ചാലുള്ളതിനേക്കാൾ വരും. ആയിരക്കണക്കിന് തരം സമുദ്ര ജീവികൾ. സെക്കൻഡിൽ3ലക്ഷം കിലോമീറ്റര് സഞ്ചരിക്കുന്ന, അതായത് ഒരു വർഷത്തിൽ 9,500,000,000,000 കിലോമീറ്റര് സഞ്ചരിക്കുന്ന പ്രകാശം കോടിക്കണക്കിനു വർഷങ്ങൾ സഞ്ചരിച്ചാലും എത്താത്ത ദൂരത്തിൽ വ്യാപിച്ചു കിടക്കുന്ന അനന്തമായ പ്രപഞ്ചം. ഭൂമിയെപ്പോലെ പതിമൂന്നു ലക്ഷം ഭൂമികളെ ഉൾക്കൊള്ളാൻ വലിപ്പമുള്ള സൂര്യൻ ഒരു ഇടത്തരം നക്ഷത്രം മാത്രമാണെന്നും, സൂര്യനെക്കാൾ പലമടങ്ങു വലിപ്പമുള്ള hypergiant നക്ഷത്രങ്ങൾ മുതൽ, ചെറുതും വലുതുമായ കോടിക്കണക്കിനു നക്ഷത്രങ്ങളും, കോടിക്കണക്കിനു നക്ഷത്രങ്ങളടങ്ങുന്ന, കോടിക്കണക്കിനു നക്ഷത്ര സമൂഹങ്ങളും(galaxies), പ്രകാശത്തെപ്പോലും പുറത്തേക്കു വിടാത്ത തമോഗർത്തങ്ങളും(black holes), കോടാനുകോടി ഗ്രഹങ്ങളും അടങ്ങുന്ന ഈ വമ്പൻ പ്രപഞ്ചത്തിലെ ക്ഷീരപഥമെന്ന നക്ഷത്ര സമൂഹത്തിലെ കോടിക്കണക്കിനു നക്ഷത്രങ്ങളുടെയിടയിൽ ഒരു നക്ഷത്രമായ സൂര്യന്റെ ഒരു ഗ്രഹമായ ഈ കൊച്ചു ഭൂമിയുടെ ആകെ വിസ്തൃതിയുടെ നാലിലൊന്നു ഭാഗമുള്ള കരയിൽ ജീവിക്കുന്ന നമുക്ക് വിസ്മയിക്കാതിരിക്കാനാവില്ല. ഇത്ര ഭയങ്കരമായ ഈ സംവിധാനം തനിയെ ഉണ്ടായി എന്നു ഞാൻ വിശ്വസിക്കുന്നില്ല. ഇവയെ സൃഷ്ടിച്ചു പരിപാലിക്കുന്ന അത്യുന്നതനായ ദൈവത്തിന്റെ ജ്ഞാനവും, ശക്തിയും എത്ര ഉന്നതമായിരിക്കുന്നു!.\nPosted by biju at 7:10 AM0comments


കളത്തട്ട്: 12/1/12 - 1/1/13\nചെമ്പരത്തിക്കാവ് - (ഭാഗം മൂന്ന്)\nവേറൊന്നും ചോദിയ്ക്കാനും പറയാനും ഇല്ലാത്തതുപോലെ അവര് നിശ്ശബ്ദരായി.\nഎറണാകുളത്തിനുള്ള ഒരു ബസ്സ് വന്നുനിന്നു. നിറയെ ആളുകള്. കുറേപ്പേര് അതില് കയറാന് അടുത്തെത്തി.\nമാധവന്‍പിള്ള തിരിച്ചുവന്ന് സ്വസ്ഥാനത്തിരുന്നു.\nഎന്തുപറ്റി?" സ്നേഹിതന് അന്വേഷിച്ചു.\n"അതില് ഭയങ്കരതിരക്ക്. അടുത്ത ബസ്സ് വരട്ടെ."\n"എന്താ പേര്?" മാധവന്‍പിള്ള അയാളോട് ചോദിച്ചു.\n"ഇവിടെ എവിടെ വന്നതാ?" കൃഷ്ണന് ആരാഞ്ഞു.\nഒറ്റവാക്കില് മറുപടി പറയാവുന്ന ചോദ്യം. പക്ഷെ വിശദമായി പറയണമെന്ന് പിള്ളക്ക് തോന്നി.\nതന്‍റെ വരവിന്‍റെ ഉദ്ദേശവും പരിണതഫലവും പിന്നെ കൂട്ടുകാരെ കാണാന് പോയതും എല്ലാം അയാള് പറഞ്ഞു.\nസ്നേഹിതന് എല്ലാം നിശ്ശബ്ദനായി കേട്ടുകൊണ്ടിരുന്നു. ഒടുവില് അയാള് ചോദിച്ചു:\n"അപ്പോള് അമ്പലത്തിന്‍റെ കാര്യം?"\nഎന്തൊക്കെയോ ആലോചിച്ചിരുന്നിട്ട് ഒടുവില് കൃഷ്ണന് പറഞ്ഞു:\n"ഇത്രയേറെ ആഗ്രഹിച്ചതല്ലേ? ഇനി ദേവിയുടെ ശക്തി നാട്ടുകാരെ ബോദ്ധ്യപ്പെടുത്തണം. അതേയുള്ളൂ വഴി."\n"വഴിയുണ്ട്. ഞാന് പറയുന്നപോലെ ചെയ്യണം. ഒരല്‍പ്പം ചെലവുവരും. ഏറെയൊന്നുമില്ല. ഒരു നൂറുരൂപയോളമാകും. അത്രേയുള്ളൂ."\n"അത് സാരമില്ല." അത് പറയുമ്പോള് തന്‍റെ ബന്ധു നൂറുരൂപ കൊടുത്ത കാര്യമായിരുന്നു പിള്ളയുടെ മനസ്സില്.\nആ രൂപകൊണ്ട് കാര്യം സാധിച്ചെടുക്കാനാകാം വിധി.\n"പക്ഷെ അതെങ്ങനെ നടക്കും?" എല്ലാം കേട്ടുകഴിഞ്ഞു പിള്ള ചോദിച്ചു.\n"ഒക്കെ നടക്കും. ഞാന് പറഞ്ഞതുപോലൊക്കെ ചെയ്‌താല് മതി." അയാള് അടുത്ത ബീഡി കത്തിച്ചു.\nതീപ്പട്ടിക്കൊള്ളിയുടെ പ്രകാശത്തില് തിളങ്ങുന്ന കണ്ണുകള്.\nഏതോ കുസൃതിയൊപ്പിച്ച കുട്ടിയുടെ കണ്ണുകള്.\nഅയാള് പറഞ്ഞ പരിപാടിയില്, കാര്യം നടന്നാലും ഇല്ലെങ്കിലും, അപകടം ഒന്നും ഉള്ളതായി മാധവന്‍പിള്ളയ്ക്ക് തോന്നിയില്ല. കൂടിവന്നാല് ആലപ്പുഴനിന്നും എറണാകുളംവരെ വെറുതേ യാത്രചെയ്യേണ്ടിവരും. അത്രതന്നെ. ശ്രമിച്ചുനോക്കാം. അയാള് പറഞ്ഞതെല്ലാം ശരിയാകുകയാണെങ്കിലോ? വല്ല സിദ്ധിയുമുള്ള മനുഷ്യനാണ് ഇയാളെങ്കിലോ? അല്ലെങ്കിലിങ്ങനെ ഉറപ്പുതരാന് എങ്ങിനെ കഴിയും?\nPosted by nairkrishnankutty at 5:05 PM


വീട്ടമ്മയെ മരിച്ചനിലയിൽ കണ്ടെത്തി. | Malayali Manasu\nHome Kerala വീട്ടമ്മയെ മരിച്ചനിലയിൽ കണ്ടെത്തി.\nവീട്ടമ്മയെ മരിച്ചനിലയിൽ കണ്ടെത്തി.\nഎറണാകുളം കോതമംഗലത്ത് വീട്ടമ്മയെ പാടത്തിനു സമീപം തോട്ടിൽ മരിച്ചനിലയിൽ കണ്ടെത്തി.\nഅയിരൂർപാടം പാണ്ട്യാർപ്പിള്ളിൽ പരേതനായ അബ്ദുൽ കാദറിന്‍റെ ഭാര്യ ആമിന (66) ആണു മരിച്ചത്.\nഞായറാഴ്ച ഉച്ചയ്ക്ക് പശുവിനു പുല്ലരിയാനായി പാടത്തേക്കു പോയ ആമിന വളരെ നേരം കഴിഞ്ഞും തിരിച്ചെത്തിയില്ല. തുടർന്നു നടത്തിയ അന്വേഷണത്തിലാണ് നീരൊഴുക്കു കുറഞ്ഞ തോട്ടിൽ മൃതദേഹം കണ്ടെത്തിയത്.\nഇവർ ധരിച്ചിരുന്ന സ്വർണാഭരണങ്ങള് കാണാനില്ലെന്നു ബന്ധുക്കൾ പറഞ്ഞതോടെ കൊലപാതകമാണെന്നു സംശയമുയർന്നു.\nPrevious articleനീർ തുള്ളികൾ (കവിത)\nNext articleധര്‍മടത്ത് മുഖ്യമന്ത്രി പിണറായി വിജയന് തെരഞ്ഞെടുപ്പ് പ്രചാരണം ആരംഭിക്കുന്നു.


ശരിക്കും ആക്ഷന് ചെയ്തത് മമ്മൂക്ക തന്നെയായിരുന്നു! സംവിധായകനും നിര്‍മാതാവും പറയുന്നു | Ajay Vasudev And Joby George Talks About Shylock Fight Scene - Malayalam Filmibeat\n34 min ago ശീർഷാസനം ചെയ്ത അനുഷ്ക ശർമ, നിറവയർ കാണിച്ച് സോഹ അലിഖാൻ,ഗർഭകാലത്തെ നടിമാരുടെ യോഗാഭ്യാസം\n38 min ago ആകാശത്തല്ല മണ്ണിലേക്കിറങ്ങി വന്നു, മോഹന്‍ലാലിന്‍റെ വീട്ടില് പോയപ്പോള് സംഭവിച്ചത്, കുറിപ്പ് വൈറല്\n| Published: Tuesday, February 18, 2020, 16:51 [IST]\nShylock producer Joby George Talks About Mammootty | FilmiBeat Malayalam\nകഴിഞ്ഞ ക്രിസ്തുമസിന് കാത്തിരുന്ന മമ്മൂട്ടിയുടെ ഷൈലോക്ക് പുതിയ വര്‍ഷത്തിലാണ് തിയറ്ററുകളിലേക്ക് എത്തിയത്. മാസ്റ്റര്‍പീസിന് ശേഷം മമ്മൂട്ടിയെ നായകനാക്കി അജയ് വാസുദേവ് സംവിധാനം ചെയ്ത ചിത്രമാണ് ഷൈലോക്ക്. മമ്മൂട്ടി ലേശം നെഗറ്റീവ് ഷേഡുള്ള കഥാപാത്രത്തെ അവതരിപ്പിച്ചതോടെ ചിത്രം ഏറെ പ്രേക്ഷക പ്രശംസ സ്വന്തമാക്കിയിരുന്നു.\nസിനിമയുടെ ക്ലൈമാക്‌സിലെ ഫൈറ്റ് സീന് ആരാധകര്‍ക്കിടയില് വലിയ തരംഗമുണ്ടാക്കിയിരുന്നു. അത് മമ്മൂട്ടി തന്നെയാണോ അവതരിപ്പിച്ചത് എന്നായിരുന്നു പലരും അന്വേഷിച്ചിരുന്നത്. എന്നാല് ഒര്‍ജിനലി അത് മമ്മൂക്ക തന്നെയാണെന്ന് പറയുകയാണ് സംവിധായകന് അജയ് വാസുദേവും നിര്‍മാതാവും ജോബി ജോര്‍ജും പറഞ്ഞിരിക്കുകയാണ്. മനോരമ ഓണ്‍ലൈന് നല്‍കിയ അഭിമുഖത്തിലാണ് ഇരുവരും മനസ് തുറന്നത്.\nഎല്ലാവരുടെയും സംശയം ക്ലൈമാക്‌സിലെ ഫൈറ്റില് മമ്മൂക്ക കാല് പൊക്കി ആക്ഷന് ചെയ്തിരിക്കുന്നത് ഡ്യൂപ്പാണോ എന്നാണ്. പക്ഷേ അത് ഡ്യൂപ്പല്ല. അതെങ്ങനെയാണ് നിങ്ങള് ഷൂട്ട് ചെയ്തതെന്ന് ജോബി ജോര്‍ജ് ചോദിക്കുന്നു. രാജാധിരാജ മുതലുള്ള സിനിമകളില് ഫൈറ്റിനെ എങ്ങനെ അപ്രോച്ച് ചെയ്‌തോ അതുപോലെയാണ് ഇതിലും ചെയ്തിരിക്കുന്നതെന്ന് അജയ് വാസുദേവ് പറയുന്നു. ഈ സിനിമയില് എല്ലാവരും ചര്‍ച്ച ചെയ്ത ക്ലൈമാക്‌സിലെ ഫൈറ്റാണ്.\nമമ്മൂക്ക അത്രയും റിസ്‌കെടുത്ത് ചെയ്ത ആ ഫൈറ്റിനാണ് ഏറ്റവും കൂടുതല് ശ്രദ്ധ കിട്ടിയത്. സംഭവമൊക്കെ ശരിയാണ്. പക്ഷേ ഐ ഫൈറ്റ് ഒക്കെ ചെയ്തപ്പോള് എന്റെ 75 ലക്ഷം രൂപ കൂടി പോയെന്ന് ജോബി ജോര്‍ജ് പറയുന്നു. പ്രൊഡ്യൂസര് എന്ന നിലയില് ജോബി ചേട്ടന് നമ്മള് പറയുന്ന കാര്യങ്ങളില് ഒരിക്കലും ഇടപെട്ടിട്ടില്ല. എന്തെങ്കിലും ആവശ്യം പറയുമ്പോള് ഒരു കാര്യവും വേണ്ട എന്ന് പറഞ്ഞിട്ടില്ല. അത് താങ്കളുടെ വലിയൊരു നന്മയായാണ് ഞാന് കരുതുന്നതെന്ന് അജയ് പറയുന്നു.\nനമ്മള് ഒരു ബജറ്റ് ഇട്ട് പോയി കഴിഞ്ഞാല് നിങ്ങളുടെ ക്രിയേറ്റിവിറ്റിയില് ഞാന് കേറി തലയിടുന്നത് വിഡ്ഡിത്തരമാണ്. നിങ്ങളുടെ തലയില് ഇരിക്കുന്ന ഒരു ഐഡിയയാണ് ഒരു സിനിമയായി ക്യാമറയില് ഒപ്പി എടുക്കുന്നത്. അവിടെ ഞാന് കയറി അഭിപ്രായം പറയുന്നത് ശരിയല്ല. അത് ഒന്നാമത്തെ കാര്യം. രണ്ടാമത് ഞാന് അവിടെ വരേണ്ട ആവശ്യം ടെക്‌നിക്കലി ഇല്ല. പിന്നെ അവിടെ വന്ന് കാലിന്മേല് കാല് കയറ്റി വച്ച് ആള് കളിക്കാന് എനിക്ക് താല്‍പര്യമില്ല. അത് കൊണ്ടാണ് വരാത്തത്. പക്ഷേ നിങ്ങള് എല്ലാ കാര്യങ്ങളും അറിയിക്കുന്നുണ്ട്. ഞാന് എല്ലാം അറിയുന്നുമുണ്ട്. അത് മതി. പൈസ മുടക്കുന്ന ആളെ നിങ്ങള് എന്നും രാവിലെ വിളിച്ച് സംസാരിക്കുന്നു. ഇത്ര കാര്യങ്ങളൊക്കെയാണ് ചെയ്യാന് പോകുന്നത്. അല്ലെങ്കില് ഞാനിതൊക്കെ ചെയ്തു എന്ന് പറയാന് കാണിക്കുന്ന മാന്യത. അതാണ് നിങ്ങളുടെ ഏറ്റവും വലിയ ക്വാളിറ്റി.\nഷൈലേക്കിന്റെ ഏറ്റവും വലിയ വിജയം മമ്മൂക്കയുടെ ക്യാരക്ടറാണെന്നാണ് അജയ് വാസുദേവ് പറയുന്നത്. നമ്മള് എന്താണ് ഉദ്ദേശിച്ചതെന്ന് കറക്ടായി മമ്മൂക്കയുമായി കമ്യൂണിക്കേറ്റ് ചെയ്യാനായി. ഈ സിനിമയുടെ സെക്കന്‍ഡ് പാര്‍ട്ടിനെ പറ്റി ഇതുവരെ ചിന്തിച്ചിട്ടില്ല. ഷൈലോക്കിന്റെ റൈറ്റേഴ്‌സ് അനീഷ് ഹമീദും ബിബിന് ജോര്‍ജും, ഇവര് പുതിയ ആള്‍ക്കാരാണ്. അനീഷ് ചങ്ക്‌സ് എന്ന സിനിമയുടെ കോ-റൈറ്റര് ആയിരുന്നു. ബിപിനെ ഈ സിനിമയിലൂടെയാണ് പരിചയപ്പെടുന്നത്. നല്ല കഴിവുള്ളവരാണ്. പുതിയസിനിമകളുടെ ചര്‍ച്ചകള് നടക്കുന്നുണ്ടെന്നും അജയ് പറയുന്നു.\nAjay Vasudev And Joby George Talks About Shylock Fight Scene


Email OF The Day: 01/19/14\n[www.keralites.net] Fwd: Magical Images Russian mother takes her two children on her farm animal\nMagical Images Russian mother takes her two children on her farm animal\nWe suggest you takeacup of tea, sit back comfortably in his chair and surf this beautiful collection of photographs of Elena Shumilova.\nSee the gallery at: Flickr | 500px\n"Children and animals are my life I amamother with two children and we spentalot of time on the farm." - Said Shumilova Bored Panda.\n"When shooting, I prefer to use natural light, both inside and outside. I love all kinds of light conditions. Street lights, candlelight, fog, smoke, rain and snow, all that gives visual and emotional depth to the image. "\n"When I graduated from school, I went to study in Moscow Institute of Architecture, where he practiced with drawing and paintingalot. Guess Curious about drawing and painting that defines my sense of photography and composition."\n"I've been filming all day and processing images at night. Felt In the fall I found my own way of approaching photography."\n"In much trust my intuition and inspiration when I compose photos. Underlies, I express my desire to feel something, but usually I can not say exactly what it is."\n"I'm so glad that my pictures begin to be liked by many people, that inspires me and makes me better with my paintings."\nThanks Elena for the interview, we're expecting more magical delights us pictures!\nമലയാളത്തിന്റെ പ്രിയപ്പെട്ട ചിത്രകാരന് നമ്പൂതിരി പല കാലങ്ങളിലായി നോവലുകള്‍ക്കും കഥകള്‍ക്കുമായി വരച്ച ചിത്രങ്ങളില് നിന്ന് 101 സ്ത്രീകഥാപാത്രങ്ങളെ തിരഞ്ഞെടുത്ത് ഒരുക്കിയ സമാഹാരമാണ് മാതൃഭൂമി ബുക്‌സ് പ്രസിദ്ധപ്പെടുത്തിയ 'നമ്പൂതിരിയുടെ സ്ത്രീകള് '. ആറു പതിറ്റാണ്ടായി രേഖാചിത്രങ്ങള് കൊണ്ട് വിസ്മയം തീര്‍ക്കുന്ന നമ്പൂതിരിയുടെ സ്ത്രീകള് വൈവിധ്യവും സൗന്ദര്യവും കൊണ്ട് വേറിട്ട കാഴ്ചാനുഭവം സമ്മാനിക്കുന്നു. ആര്‍ട്ടിസ്റ്റ് നമ്പൂതിരി ചിത്രമെഴുത്തിലെ പെണ്മയെക്കുറിച്ച് സംസാരിക്കുന്നു. തിരഞ്ഞെടുത്ത ചില നമ്പൂതിരി ചിത്രങ്ങളും ചുവടെ.\nനമുക്ക് വി.കെ.എന്നില്‍നിന്നു തുടങ്ങാം. തന്റെ രണ്ടു കഥകള്‍ക്ക് നമ്പൂതിരി വരച്ച ചിത്രങ്ങള് കണ്ട വി.കെ.എന്. എഴുതിയ കത്തു നോക്കാം.\n'ചിത്രത്തില് കണ്ടത്ര കേമിയാണ് ചിന്നമ്മുവെങ്കില് അവളുടെ കര്‍ത്താവായ എനിക്ക് അവകാശപ്പെട്ടതല്ലേ കുലട? അവളെ ഇങ്ങോട്ട് അയച്ചുതരുമോ?' (20.10.1972)\n'വെളിപാടിലെ ചിത്രങ്ങള് ഉഗ്രോഗ്രം. തടിച്ചികള് ടെംപ്റ്റിങ്.'(26.4.82)\nഎവിടെനിന്നാണ് ഈ സൗന്ദര്യം ആവാഹിക്കുന്നത്?\nമദിരാശിയില് പഠിക്കുന്ന കാലത്തുതന്നെ ഫോമിനെക്കുറിച്ച് സാമാന്യധാരണ ഉണ്ടായിരുന്നു. അവിടെ മോഡല് സ്റ്റഡിതന്നെയുണ്ട്. മോഡല് വരയ്ക്കുമ്പോള്‍ത്തന്നെ നമ്മുടെതായ ശൈലീകരണം വരും. അത് എങ്ങനെ എന്നു പറയുക വയ്യ. നമ്മുടെ ഉള്ളില് ഒരു സൗന്ദര്യസങ്കല്പം ഉണ്ടാവുമല്ലോ. ആ നിലയ്ക്ക് നമുക്കു തോന്നുന്ന ശാരീരികസൗന്ദര്യം നല്കുന്നു. അവയവങ്ങള്‍ക്ക് പ്രത്യേക ഭംഗി നല്കാനൊക്കെ ശ്രമിക്കും. അങ്ങനെ കുറെ ചെയ്തപ്പോള് സ്വാഭാവികമായ ഒഴുക്കു വന്നു. രേഖകളുടെ താളവും കാണുന്ന വസ്തുവിന്റെ താളവും ഒന്നാകുന്ന അവസ്ഥ വന്നു. ഇതിനു സമയം പിടിക്കും.\nമോഡലുകളായി ഇരിക്കുന്ന സ്ത്രീകളെ വരയ്ക്കുന്ന രീതി എങ്ങനെയായിരുന്നു?\nആദ്യം ലൈഫ് മോഡല് വരയ്ക്കാന് പറയും. മോഡലുകള് മാറിമാറി ഇരിക്കും. കാണുന്നത് എന്തോ അതു നിങ്ങളുടെ രീതിയില് പകര്‍ത്താനായിരിക്കും നിര്‍ദേശം. സൂക്ഷ്മമായി ശ്രദ്ധിച്ചാല് ഫിഗറുകള്‍ക്കൊക്കെ ഒരു താളം കാണാം. അതിനനുസരിച്ചാണ് ഘടന വരിക. ആ നിലയ്ക്ക് ഘടന മനസ്സിലാക്കലാണ് പ്രധാനം. അപ്പോള് അറിഞ്ഞുകൊണ്ടുള്ള ഒരു മാറ്റംവരുത്തലില് കലയുണ്ടാകുന്നു. എന്താണ് പറയാന് ഉദ്ദേശിക്കുന്നത് അതു വ്യക്തമാവണം എന്നതുപോലെ വരയും വ്യക്തമായിരിക്കണം. 'കല്പിച്ചുകൂട്ടിയ മാറ്റം' ആവാം എന്നര്‍ഥം. എന്നെ സംബന്ധിച്ച് ഒരു വസ്തു കാണുമ്പോള് അതിന്റെ മൊത്തത്തിലുള്ള സൗന്ദര്യാംശത്തിലാണു ശ്രദ്ധ വരിക. ഘടനയുടെ സൗന്ദര്യം എന്നും പറയാം. ഇതു വരകളിലും വരും.\nഅന്നു മോഡലുകളായ സ്ത്രീകളുടെ മുഖങ്ങള് ഓര്‍മയുണ്ടോ?\nഎല്ലാവരും ദരിദ്രരായിരുന്നു. ഘടനയിലായിരുന്നു ശ്രദ്ധിച്ചിരുന്നത്. ആ നിലയ്ക്ക് മുഖസൗന്ദര്യം മുഖ്യമായി എടുത്തിരുന്നില്ല. അതല്ലല്ലോ വിഷയം. പരന്ന തലത്തിലാണല്ലോ ചെയ്യുന്നത്. പരന്ന തലത്തില് ഘനമാനം സൃഷ്ടിക്കുകയാണ്. ഫോട്ടോഗ്രാഫിയില് നിഴലും വെളിച്ചവും പ്രധാനമാകുന്നത് ശ്രദ്ധിക്കുക. പേഴ്‌സ്പക്ടീവാണ് പ്രധാനം. ആധുനിക ചിത്രകലാസങ്കല്പത്തില് മാറ്റങ്ങള് വന്നിട്ടുണ്ട്. ഫ്ലറ്റ് സര്‍ഫസില് ഫ്ലറ്റ് നിലനിര്‍ത്തണം എന്ന വാദവും ഉണ്ടായിരുന്നു. ഇംപ്രഷന് പ്രധാനമാണ് എന്ന അഭിപ്രായവും ഉണ്ടായി.\nആദ്യമായി വരച്ചു പ്രസിദ്ധീകരിച്ച സ്ത്രീചിത്രം ഓര്‍മയിലുണ്ടോ?\nഅങ്ങനെ ഇന്ന ചിത്രം എന്നു കൃത്യമായി ഓര്‍മിക്കുന്നില്ല. വരയ്ക്കുമ്പോള് നല്ല പരിഭ്രമമായിരുന്നു. വീക്കായിരുന്നു എന്ന് ഇപ്പോള് തോന്നുന്നു. ഒരു ഘട്ടം കഴിഞ്ഞപ്പോള് പുസ്തകങ്ങളില് ചേര്‍ക്കാനായിട്ടൊക്കെ വരയ്ക്കാന് തുടങ്ങി. ആത്മവിശ്വാസം വരാന് തുടങ്ങി. ആദ്യമൊക്കെ പരിചയക്കുറവ് ഉണ്ടായിരുന്നു. കഥ വായിച്ച് കഥാപാത്രത്തെ നമ്മുടെതായ രീതിയിലേക്കു മാറ്റും. അപ്പോഴും വിശദാംശങ്ങളിലേക്കു പോകാറുണ്ടായിരുന്നില്ല. ഘടനതന്നെ പ്രധാനം. മൊത്തം കാരക്ടറാണു വരേണ്ടത്. എഴുത്തുകാര് കഥാപാത്രത്തെ വിവരിക്കുമ്പോള് സാഹിത്യാധിഷ്ഠിതമായിട്ടാണു കാണുക. ദൃശ്യാത്മകമായി കാണുന്നവരും ഉണ്ട്. വാസുദേവന് നായരും വി.കെ.എന്നുമൊക്കെ ദൃശ്യപ്രധാനമായിക്കൂടി എഴുതുന്നതായിട്ടാണു തോന്നുന്നത്. ആ നിലയ്ക്ക് വര എളുപ്പമാണ്. ചിത്രംകൂടി വരണം എന്ന ഉദ്ദേശ്യത്തോടെയല്ലല്ലോ പലരും എഴുതുന്നത്. ആ നിലയ്ക്ക് കഥാപാത്രത്തിന്റെ വേഷം അടക്കം നിശ്ചയിച്ച് മറ്റൊരു മാനം നല്‌കേണ്ടത് ചിത്രകാരന്റെ ചുമതലയാകുന്നു.\nപല പ്രായത്തിലുള്ള, പല പ്രകാരത്തിലുള്ള സ്ത്രീകളെ വരയ്‌ക്കേണ്ടിവരുമ്പോള്...?\nഅപ്പോഴും കാഴ്ചയാണ് പ്രധാനം. ഓരോരുത്തരെ കാണുമ്പോള് അവരുടെ നടത്തം, നില്പ് ഒക്കെ അവരറിയാതെ നമ്മളങ്ങനെ നിരീക്ഷിക്കും. ഓരോ കാലത്തിലും വന്ന മാറ്റങ്ങള് നമ്മുടെ ഉള്ളിലുണ്ട്. ഇന്ന് വള്ളിട്രൗസറിട്ട് നടക്കുന്ന കുട്ടികളില്ല. പാവാടക്കാരികളും കുറവാണ്. പ്രായത്തിനനുസരിച്ച് വേഷത്തിലും വ്യത്യാസമുണ്ട്. അറുപതുകഴിഞ്ഞവരൊക്കെ ചുരിദാറിട്ട് നടക്കുന്നത് കാണാറുണ്ടല്ലോ. അതൊക്കെ സാധാരണമായി വരികയാണ്.\nവൈരൂപ്യമുള്ള സ്ത്രീകളെ വരയ്ക്കുമ്പോഴോ?\nവൈരൂപ്യം വരയ്ക്കാന് എളുപ്പമാണ്. പക്ഷേ, കഥകളില് ആ നിലയ്ക്കുള്ള കഥാപാത്രങ്ങള് അധികം വരാറില്ല. മെലിഞ്ഞിട്ടാണ് എന്ന വിശേഷണത്തിന്റെ അടിസ്ഥാനത്തില് വിരൂപയായി വരയ്ക്കാന് കഴിയില്ലല്ലോ. മുഷിഞ്ഞ വേഷം, കീറിയ മുണ്ട് എന്നൊക്കെ വിവരണത്തില് വരുമ്പോഴും സൗന്ദര്യാംശം ഇല്ലാതാകുന്നില്ല. ചിത്രങ്ങള് കഴിയുന്നത്ര സുന്ദരമായി കാണാനാണ് എല്ലാവരും ആഗ്രഹിക്കുക. എല്ലാ സ്ത്രീകള്‍ക്കും ഒരുതരത്തില് അല്ലെങ്കില് മറ്റൊരുതരത്തില് സൗന്ദര്യമുണ്ട്. അതിന്റെ വ്യത്യസ്തതയാണ് ശ്രദ്ധിക്കേണ്ടത്. വൈരൂപ്യം എന്നത് അപൂര്‍വമായ ഒന്നാണ് എന്നു തോന്നുന്നു. സൗന്ദര്യത്തിന് അടിസ്ഥാനതാളമുണ്ട്. അതില് ഏറ്റക്കുറച്ചില് വരും. പെരുമാറ്റംകൊണ്ട് സൗന്ദര്യം സൃഷ്ടിക്കുന്ന സ്ത്രീകളുണ്ട്. അന്തസ്സും ആഭിജാത്യവും സൗന്ദര്യത്തിന്റെ ഭാഗമാണ്. സംസാരത്തില്, ആംഗ്യത്തില് എല്ലാം ഇതു കാണാം. ശാരീരികസൗന്ദര്യത്തിനപ്പുറമുള്ള സൗന്ദര്യഘടകങ്ങളായി ഇവയെ കാണാം. മറിച്ച് സുന്ദരികളായാല്‍ത്തന്നെ വ്യക്തിത്വമില്ലാതെ വര്‍ത്തമാനം പറയുമ്പോള്, ഇടപെടുമ്പോള് ആ സൗന്ദര്യാംശം നഷ്ടമാവുകയാണ്. വ്യക്തിത്വമാണ് സൗന്ദര്യം എന്നും പറയാം.\nനമ്പൂതിരിയുടെ വരകള് നിരീക്ഷിക്കുമ്പോള് നില്പിനും നോട്ടത്തിനുമുള്ള സൗന്ദര്യം എടുത്തുപറയേണ്ടതാണ്. ഇത് എങ്ങനെ സാധിക്കുന്നു?\nഅങ്ങനെ വരുന്നു എന്നേ പറയാനാവൂ. ശില്പകലയുടെ സ്വാധീനമാവാം. വസ്തുക്കളെ സോളിഡ് ആയി കാണാനുള്ള ശ്രമത്തിന്റെ ഭാഗം കൂടിയാവാം. കണ്ണുകള് വരയ്ക്കുമ്പോഴേ ആ നോട്ടം ഉണ്ടാക്കാം. ചിരിയും അങ്ങനെത്തന്നെ. ഒരാളെ നോക്കുമ്പോള് നമ്മള് കണ്ണിലാണ് ആദ്യം ശ്രദ്ധിക്കുക. കണ്ണുകളാണ് ആശയവിനിമയം നടത്തുന്നത്. ഭാവം നല്കുന്നത് കണ്ണുകളാണ്. അതിന്റെ ചലനശേഷിയിലും സൗന്ദര്യമുണ്ട്. കണ്ണുകള് മാത്രമല്ല പുരികവും മുഖവും പ്രധാനമാണ്. ചെറിയ കോറലുകള്‍കൊണ്ട് നോട്ടങ്ങളില് വൈവിധ്യമുണ്ടാക്കാം.\nവ്യത്യസ്ത സമുദായങ്ങളിലെ സ്ത്രീകളെ വരയ്ക്കുമ്പോള് ആഭരണം, വേഷം എന്നിവയൊക്കെ കൃത്യമാകാറുണ്ട്?\nഅതും നിരീക്ഷണത്തിന്റെ ഭാഗമാണ്. ആന്ത്രോപ്പോളജിക്കലായ ചിന്തയും പ്രധാനമാണ്. വിശേഷങ്ങള്‍ക്കൊക്കെ പോകുമ്പോള് ഇങ്ങനെയുള്ളവരെ കാണും. അവരൊക്കെ നമ്മളോട് വന്ന് സംസാരിക്കും. പരിചയക്കാരും അല്ലാത്തവരും ഉണ്ടാകും. അന്തസ്സ്, തറവാടിത്തം ഒക്കെ ഒറ്റനോട്ടത്തില്‍നിന്നുതന്നെ മനസ്സിലാകും.\nനമ്പൂതിരിച്ചിത്രങ്ങളിലെ പ്രണയമുഹൂര്‍ത്തങ്ങള് വാക്കുകള്‍ക്കും വരകള്‍ക്കും അപ്പുറം വൈകാരികമാവാറുണ്ടല്ലോ?\nകഥകളിലെയോ നോവലുകളിലെയോ ഒരു ഭാവം മാത്രം എടുത്തു വരയ്ക്കുമ്പോള് സംഭവിക്കുന്നതാണത്. കവിതയുടെ സങ്കല്പം ഇക്കാര്യത്തില് പ്രചോദനമായിട്ടുണ്ടാകാം. കവിതയില് മുഴുവന് പറയാത്തതിലാണ് സൗന്ദര്യം. പൂരിപ്പിക്കുന്നത് വായനക്കാരനാണല്ലോ.\nസ്ത്രീകളുടെ വസ്ത്രസങ്കല്പത്തിലും വസ്ത്രധാരണത്തിലും കാലത്തിനൊത്ത മാറ്റങ്ങള് വന്നിട്ടില്ലേ?\nപണ്ട് നാട്ടിന്‍പുറത്തെ സ്ത്രീകള് മുണ്ടു ചുറ്റുമ്പോള് മടി താഴത്തേക്കിടുമായിരുന്നു. ഇന്ന് അവരുടെ വേഷവിധാനത്തില് മാറ്റംവന്നിട്ടുണ്ട്. സാരി ഇപ്പോഴും നിലനില്ക്കുന്നുണ്ട്. സാരിയുടെ നിറവുമായി യോജിക്കുന്ന ബ്ലൗസ്സിന്റെ നിറം എന്നതിലൊക്കെ നിഷ്‌കര്‍ഷ ഏറിയതായി കാണുന്നു.നിറങ്ങള് തിരഞ്ഞെടുക്കുന്നതില് പാകത വന്നതായി തോന്നുന്നു. വര്‍ണബോധം കൂടി എന്നും പറയാം. ദേഹത്തിന്റെ നിറത്തോടു യോജിക്കുന്ന വസ്ത്രങ്ങള് തിരഞ്ഞെടുക്കുന്നതിലൊക്കെ ശ്രദ്ധ കൂടിയുണ്ട്. നാഗരികതയിലെ പരിഷ്‌കാരങ്ങള് ഗ്രാമങ്ങളിലേക്കു വേഗം പടരും.\nപണ്ട് ദാവണിയുടുത്ത പെണ്‍കുട്ടികള് നാട്ടിന്‍പുറങ്ങളിലെ കാഴ്ചയായിരുന്നു. ഇന്ന് ദാവണിയണിഞ്ഞ പെണ്‍കുട്ടികളെ വരയ്‌ക്കേണ്ടിവരാറില്ലല്ലോ? ചിലതു വരുമ്പോള് ചിലത് പൊയ്‌പ്പോകുന്ന അവസ്ഥയില്ലേ?\nദാവണി കേരളീയമെന്നു പറയുകവയ്യ. സാരിയടക്കം പുറത്തുനിന്നു വന്നതാണെന്നാണു തോന്നുന്നത്. ഒന്നരയും മുണ്ടുമാണ് തനി കേരളീയ സ്ത്രീവേഷം. മാറിടം മറയ്ക്കലാണ് ദാവണിയുടെ ലക്ഷ്യം. ദാവണിയുടുത്ത ഒരു പെണ്‍കുട്ടിയുടെ ചിത്രം ഈയിടെ വരയ്‌ക്കേണ്ടിവന്നു. ചുരിദാറിന്റെ സമ്പ്രദായം മാറുന്നുണ്ട്. കൈയിന്റെ നീളം കുറഞ്ഞു. ഈ മാറ്റം ഒരേകാലത്ത് ഒരേരീതിയില് എല്ലാ സ്ഥലത്തും സംഭവിക്കുന്നു എന്നതാണ് പ്രത്യേകത. തുന്നല്‍ക്കാരും ഈ മാറ്റത്തില് ഭാഗഭാക്കാവുന്നുണ്ട്. നഗരസ്വാധീനം ഇവിടെ പ്രകടമാണ്. ബോംബെയിലും ബാംഗ്ലൂരിലും എന്ന വ്യത്യാസം ക്ഷണത്തില് തൃശ്ശൂരും കോഴിക്കോട്ടും എത്തുന്നു. ഒരു ഒഴുക്കാണത്. പെണ്‍കുട്ടികള്‍ക്ക് ചുരിദാര് നല്ല ഒതുക്കമുള്ള വേഷമായി തോന്നിയിട്ടുണ്ട്.\nആഭരണങ്ങളില് വന്ന വ്യത്യാസം, ഉപയോഗരീതിയിലെ വൈവിധ്യം ഒക്കെ ശ്രദ്ധിക്കാറില്ലേ?\nസ്ത്രീകളില് സ്വര്‍ണഭ്രമം കുറഞ്ഞതായി തോന്നുന്നു. ഫാന്‍സി മെറ്റീരിയലിനോടാണ് അവര് കൂടുതല് താത്പര്യം കാണിക്കുന്നത്. പ്രായമായവര്‍ക്കുവരെ സ്വര്‍ണത്തോട് ആര്‍ത്തി ഉണ്ടായിരുന്നു. ഒരു ലോഹം എന്നതിനപ്പുറം സ്വര്‍ണത്തില് എന്താണുള്ളത്? ഇത്ര ആകര്‍ഷണം തോന്നാന്? നിറമല്ല വിലയാവും ആകര്‍ഷണം എന്നു തോന്നുന്നു. ഡിസൈനുകളിലും സ്ത്രീകള്‍ക്ക് താത്പര്യം കൂടിയിട്ടുണ്ട്. ചെരിപ്പ്, ബാഗ് ഒക്കെ പുതിയരീതിയില് വരുന്നുണ്ട്. പരിഷ്‌കാരത്തിന്റെ അടയാളങ്ങള് അതിലുണ്ട്. എങ്കിലും പെണ്‍കുട്ടികള്‍ക്ക് സിംപ്ലിസിറ്റി വന്നതായി തോന്നുന്നു. ആര്‍ഭാടം അല്പം കുറഞ്ഞതുപോലെ. അശ്രദ്ധമായ നടപ്പാണ് എന്നു പറയാം. പക്ഷേ, ശ്രദ്ധാപൂര്‍വമായ അശ്രദ്ധയാണത്. മുടികെട്ടിവെക്കലൊക്കെ മാറി. എണ്ണ തേച്ചുകുളിയൊക്കെ കുറവായിത്തുടങ്ങി. ഷാംപൂ ഉപയോഗിച്ചു കുളിച്ച് മുടി ഉതര്‍ത്തിയിടുന്ന സമ്പ്രദായം കാണുന്നുണ്ട്. ചില കഥകളില് ഈ രീതിയിലുള്ള പെണ്‍കുട്ടികളെ വരയ്‌ക്കേണ്ടിവരും. ഐ.ടി. മേഖലയിലുള്ള പെണ്‍കുട്ടികളുടെയൊക്കെ വേഷം ഉദാഹരണമായി പറയാം. അതിലൊക്കെ നാഗരികതയുടെ മുദ്രകളുണ്ട്.\nഎഴുത്തുകാരന്റെ സൃഷ്ടിക്കപ്പുറം നമ്പൂതിരിയുടെതായി സ്ത്രീസൃഷ്ടി സങ്കല്പം വരയില് യാഥാര്‍ഥ്യമാവുന്നത് എങ്ങനെയാണ്?\nസ്ത്രീയെക്കുറിച്ച് നമ്മുടെയുള്ളില് ഒരു ബോധമുണ്ട്. ആകൃതി മാത്രമല്ല സൗന്ദര്യം. സൗന്ദര്യത്തില് വൈവിധ്യങ്ങളുണ്ടല്ലോ. പലവിധ സൗന്ദര്യച്ചേരുവകളില്‍നിന്നു പുതുതായി ഒന്നു സൃഷ്ടിക്കാം. ഈ കഥാപാത്രത്തിന്റെ സൗന്ദര്യം ഇങ്ങനെ എന്ന ഒരു തോന്നല് വരും. അതില്‍നിന്നാണ് വരയ്ക്കാന് തുടങ്ങുക. വീണവായിക്കുന്ന ഒരു സ്ത്രീയുടെ ചിത്രം ഒരു കഥയ്ക്കുവേണ്ടി വരച്ചു. പലരും അത് അസ്സലായിട്ടുണ്ട് എന്നു പറഞ്ഞു. മെല്ലിച്ച ഒരു സ്ത്രീ വീണവായിക്കുന്നത് സങ്കല്പിക്കാന് പ്രയാസമാണ്. വീണ നന്നായി വായിക്കാറാവണമെങ്കില് അതിനു തക്ക പ്രായം വരണം. പ്രായവും പക്വതയുമുള്ള ഒരു സ്ത്രീയെ സങ്കല്പിക്കും. വീണയ്ക്കുതന്നെ ഒരു സ്‌ത്രൈണതയും ആര്‍ഭാടവുമുണ്ട്. ഒരു വൈണികയെ തടിച്ച പ്രകൃതക്കാരിയായി വരയ്ക്കുന്നതാണ് നല്ലത്. അപ്പോഴേ ആസ്വാദനപ്രധാനമാവൂ.\nവി.കെ.എന് . കഥകളിലെ അല്ലെങ്കില് നോവലുകളിലെ സ്ത്രീകളെ വരയ്ക്കുമ്പോള് ഈ ആസ്വാദനം എപ്രകാരമായിരുന്നു?\nവി.കെ.എന്നിന്റെ വാചകങ്ങളില്‍ത്തന്നെ നമുക്കു വരയ്ക്കാനുള്ള രൂപം ഒളിഞ്ഞിരിക്കുന്നുണ്ടാകും. നങ്ങേമ, ലേഡി ഷാറ്റ് തുടങ്ങിയ കഥാപാത്രങ്ങള് പുരുഷകഥാപാത്രങ്ങളെപ്പോലെ നിറഞ്ഞു നില്ക്കുന്നവരാണ്. സര് ചാത്തുവും വെളിച്ചപ്പാടുമൊക്കെ ഒന്നാംകിടക്കാരാണ്. ഈ ഒന്നാംകിടഭാവം സ്ത്രീകഥാപാത്രങ്ങള്‍ക്കും ഉണ്ട്. അവരും വിട്ടുകൊടുക്കില്ല. ഒരു സാധുസ്ത്രീയെ വി.കെ.എന്നിന്റെ കഥകളില് കാണാന് കഴിയില്ല. വി.കെ.എന്. സൗന്ദര്യബോധമുള്ള എഴുത്തുകാരനായിരുന്നു. വി.കെ.എന്നിന്റെ ശരീരഭാഷയും സുന്ദരമായിരുന്നു. ഏതുനിലയ്ക്കും അതികായന്‍തന്നെ. രസമായി വരച്ചുപോന്നിട്ടുണ്ട് വി.കെ.എന്. കഥകളിലെ സ്ത്രീകളെ. അദ്ദേഹം ഉദ്ദേശിച്ചപോലെ വന്നിട്ടുണ്ട് എന്ന് അറിയിക്കുമായിരുന്നു.\nഎം.ടി. വാസുദേവന് നായരുടെ വാനപ്രസ്ഥം പുസ്തകമായപ്പോള് ആ കഥയ്ക്കുവേണ്ടി 'വിനോദിനി'യെ വരച്ചിട്ടുണ്ടല്ലോ?\nകുറച്ച് പ്രായമായ സ്ത്രീയായിട്ടാണു വരച്ചത്. കരുണാകരന് മാസ്റ്ററെ വരയ്ക്കുമ്പോള് ഒടുവില് ഉണ്ണിക്കൃഷ്ണന്റെ രൂപം മനസ്സിലുണ്ടായിരുന്നു. ഉള്ളില് തിങ്ങിനില്ക്കുന്നു എങ്കിലും പ്രകടിപ്പിക്കാന് പറ്റാത്ത സ്‌നേഹവുമായി ഇരുവരും കുടജാദ്രിയില് പോകുന്നു. നല്ല കഥയാണത്. വിനോദിനിയുടെ കുട്ടിക്കാലമല്ല വരച്ചത്. കഥയിലെ പ്രായം കണക്കിലെടുത്തു. നല്ല മുഹൂര്‍ത്തങ്ങളും.\nനമ്പൂതിരിച്ചിത്രങ്ങള് പൊതുവെ ചലനാത്മകമാണ്. അതിലെ കലാരഹസ്യം എന്താണ്?\nചിത്രങ്ങള്‍ക്ക് ചലനം പ്രധാനമാണ്. ചലനാത്മകത വേണം എന്നത് ഡ്രോയിങ്ങിന്റെ തത്ത്വംകൂടിയാണല്ലോ. പ്രത്യേകിച്ച് ശരീരത്തിന്റെ ചലനാത്മകത. ഒരാള് ഇരിക്കുകയാണെങ്കില്‍ക്കൂടി അതിലൊരു ചലനമുണ്ട്. ആലിംഗനമൊക്കെ വരയ്ക്കുമ്പോള് ഒരു ചടുലത തോന്നിക്കണം. അതു സ്വാഭാവികമായി വരേണ്ടതാണ്. ആലിംഗനം, ചുംബനം ഒക്കെ വരയ്ക്കുമ്പോള് സ്ത്രീയുടെയും പുരുഷന്റെയും മുഖം മറയുകയുമരുത്. ആ ഫീലിങ് വരികയും വേണം. കൈയിന്റെ ചലനമൊക്കെ ശ്രദ്ധിക്കണം. അശ്ലീലമാണ് എന്നു തോന്നരുത്. സദാചാരവിരുദ്ധം ആവരുത്. അങ്ങനെ പലതും ശ്രദ്ധിക്കണം. എഴുത്തിനെക്കാള് വരയില് തോന്നാന് എളുപ്പമാണ്.\nഎഴുത്തിനോളം എളുപ്പമല്ല വര എന്നാണോ?\nഅതെ. മുന്‍പു പറഞ്ഞ ചലനാത്മകത തോന്നുന്നു എങ്കില് അതു വരയുടെ വിജയമാണ്. വരയ്ക്കുന്ന സമയത്തെ മാനസികാവസ്ഥയും പ്രധാനമാണ്.\nനമ്പൂതിരി വരച്ച സ്ത്രീകഥാപാത്രങ്ങളില് ഓര്‍മയില് നില്ക്കുന്ന ചിത്രങ്ങള് ഉണ്ടോ?\nഅങ്ങനെ ചിത്രങ്ങള് ഓര്‍മിച്ചുവെക്കുക ശീലമല്ല. ഒന്നു വരച്ചു തീര്‍ന്ന് അടുത്തത് വരയ്ക്കുമ്പോള് മറ്റൊരു മാനസികാവസ്ഥയിലായിരിക്കും. പഴയ ചിത്രങ്ങള് ചിലതു കാണുമ്പോള് വരച്ച കാലം, സാഹചര്യം, കഥ ഒക്കെ ഓര്‍മയില് വരാറുണ്ട്. ചില ഭാവങ്ങളും തെളിഞ്ഞുവരും. നോവല്‍ച്ചിത്രങ്ങളാണ് അധികമായി ഓര്‍മയില് നില്ക്കുക. വരയ്ക്കുന്നതിനുമുന്‍പ് ആ പ്രകൃതത്തോടു സാദൃശ്യമുള്ളവര് ഉള്ളിലൂടെ കടന്നുപോയി ഒരു ചിത്രസങ്കല്പം രൂപപ്പെടാറുണ്ട്. ആ നിലയ്ക്ക് നോവലിലെ കഥാപാത്രങ്ങളുടെ നില്പ്, നടപ്പ്, സംസാരം ഒക്കെ ഇന്നയിന്നതരത്തിലാവും എന്നൊരു തോന്നല് വരും. സ്ഥിരമായി കാണുന്നവരുടെ മാനറിസങ്ങള് ഇതിലേക്ക് അന്വയിക്കും. കണ്ടുമുട്ടുന്നവരില് പലരും ചിത്രത്തിലൂടെ വരും. എഴുത്തുകാരും ഇങ്ങനെയൊക്കെയാവുമെന്നു തോന്നുന്നു. വാസുദേവന് നായരുടെ നിശ്ശബ്ദമായ ഇരിപ്പില് അദ്ദേഹം എല്ലാം ശ്രദ്ധിക്കുന്നുണ്ടാകും. വാനപ്രസ്ഥത്തിലെ വിനോദിനിയുടെ സൃഷ്ടിയിലൊക്കെ ഈ ശ്രദ്ധയുടെ നല്ല അംശങ്ങള് ഉണ്ട്.\nചിത്രരചനയുമായി ബന്ധപ്പെട്ട് സ്ത്രീത്വത്തെ എങ്ങനെ കാണുന്നു?\nആകര്‍ഷണീയത സ്ത്രീത്വത്തിന്റെ ഭാഗമാണ്. പെണ്‍കുട്ടികള് പെട്ടെന്നു വളരുന്ന ഒരു കാലമുണ്ടല്ലോ. അവരുടെ ശരീരപ്രകൃതി, സംസാരം, നോട്ടം എല്ലാം അപ്രതീക്ഷിതമായ വേഗത്തില് മാറും. ആണിന് വളര്‍ച്ച ഇത്ര പെട്ടെന്നു കാണുന്നില്ലല്ലോ. 'മരം തളിര്‍ക്കാന് തുടങ്ങുമ്പോഴേക്ക്/ ഒപ്പം മുളച്ചീടിന വല്ലി പൂത്തു' എന്നു നാലപ്പാട് എഴുതിയിട്ടുണ്ടല്ലോ. ഈ വളര്‍ച്ച ഏറെക്കാലം ഉണ്ടാകും. അവര്‍ക്കത് നിലനിര്‍ത്താനും കഴിയും. സൃഷ്ടിയില്‍ത്തന്നെ സ്ത്രീത്വം വേറിട്ടതാണല്ലോ.\nവിവാഹത്തിനുമുന്‍പ്, വിവാഹത്തിനുശേഷം ഇങ്ങനെ സ്ത്രീവരയില് വ്യത്യാസം വന്നിട്ടുണ്ടോ?\nഅങ്ങനെയൊന്നുമില്ല. ആദ്യം വരച്ചിരുന്നതില്‍നിന്ന് ഇപ്പോഴത്തേതിന് കാലംകൊണ്ടുള്ള മാറ്റം വന്നിട്ടുണ്ട്. ആദ്യകാലസങ്കല്പം മാറി എന്നര്‍ഥം. വിശദാംശങ്ങള് കുറച്ച് ഭാവകേന്ദ്രിതമാക്കി. ആദ്യകാലത്തൊക്കെ പഠനാത്മകം എന്നു തോന്നാവുന്ന, അല്ലെങ്കില് പറയാവുന്ന രീതിയില് വരച്ചിരുന്നു. ഇപ്പോള് കഥയിലെ പ്രത്യേകഭാവത്തില് അധിഷ്ഠിതമായി വരച്ചാല് മതി എന്നു തോന്നിത്തുടങ്ങി.\nകലാസങ്കല്പത്തില് വന്ന മാറ്റം കൂടിയായി ഇതിനെ കണ്ടുകൂടേ?\nഅങ്ങനെയും പറയാം. മാറ്റം എപ്പോഴും ആവശ്യമാണല്ലോ.\nസ്ത്രീശില്പങ്ങള് ചെയ്യുമ്പോഴുള്ള കലാസങ്കല്പം എന്താണ്?\nരേഖകളിലെ സ്ത്രീകള്‍തന്നെയാണ് ശില്പങ്ങളിലും വരുന്നത്. ഇതേ ശരീരശാസ്ത്രംതന്നെയാണ് ശില്പത്തിലും ഉപയോഗിക്കുന്നത്. ദിവാകരന് സ്മാരകത്തില് സിമന്റില് ചെയ്തപ്പോഴും മഹാഭാരതം ചെമ്പില് ചെയ്തപ്പോഴും ഇതേ സങ്കല്പംതന്നെയായിരുന്നു. 'ലോഹഭാരത'ത്തിലെ സ്ത്രീകള് പൗരാണികസങ്കല്പത്തിലായി എന്നു മാത്രം. വരയില്‍നിന്നും വേറിട്ട സ്വഭാവം ശില്പങ്ങള്‍ക്കില്ല. മാറ്റാന് ശ്രമിച്ചാലും മാറുന്നില്ല എന്നര്‍ഥം. തിരിഞ്ഞുവന്ന് അവസാനം അങ്ങനെത്തന്നെയാവും.\nസ്ത്രീയെ വരയ്ക്കുക എളുപ്പമാണോ? അതില് ആനന്ദം ഉണ്ടോ?\nഅങ്ങനെയില്ല. സ്ത്രീയായാലും പുരുഷനായാലും ഒരുപോലെത്തന്നെ. കഥാപാത്രങ്ങള് എങ്ങനെവേണം എന്നതിനെക്കുറിച്ചേ ആലോചന വേണ്ടിവരുന്നുള്ളൂ. നോവലാകുമ്പോള് കുറെ ലക്കങ്ങള് കൊണ്ടുപോവാനുള്ളതാണ്. പ്രായം, കാലം ഇവ ശ്രദ്ധിക്കണം. ഫിഗര് പ്രധാനമായി കാണണം. പ്രായമാറ്റമൊക്കെ ചിത്രത്തില് വരണം.\nസ്‌ത്രൈണതയെ എങ്ങനെ വിലയിരുത്തുന്നു?\nപുരുഷശരീരത്തില്‍നിന്ന് സ്ത്രീശരീരത്തിനു പ്രകടമായ വ്യത്യാസങ്ങള് ഉണ്ടല്ലോ. ശരീരഭാഷ നോക്കുക. ഉദാഹരണത്തിന് പുരുഷന്റെത് ബലിഷ്ഠമായ കൈകളാകും. സ്ത്രീയുടെത് അങ്ങനെയാവില്ല. അവയവങ്ങളില്‍ത്തന്നെ ഈ സ്‌ൈത്രണതയുണ്ട്. തിരിച്ചുംകാണാം. പൗരുഷപ്രകൃതിയുള്ള സ്ത്രീകള്. സ്‌ത്രൈണതയുള്ള പുരുഷന്മാര്.\nകേരളീയകലകളിലെ സ്ത്രീഅരങ്ങുകള് ശ്രദ്ധിച്ചിട്ടുണ്ടല്ലോ. കഥകളിയിലെ സ്ത്രീവേഷം, മോഹിനിയാട്ടം, ഭരതനാട്യം എന്നിവയെ എങ്ങനെ നോക്കിക്കാണുന്നു?\nപുരുഷന് കെട്ടുന്ന സ്ത്രീവേഷം സ്ത്രീവേഷമായിട്ടേ നില്ക്കുകയുള്ളൂ. വേഷംകെട്ടലേ ആവുന്നുള്ളൂ എന്നര്‍ഥം. ഒരു സ്ത്രീ 'കത്തി' വേഷം ചെയ്യുമ്പോഴും ഈ പോരായ്മ കാണാം. സ്ത്രീവേഷത്തിന് മുഖം മിനുക്കായതിനാല് അഭിനയസാധ്യത പ്രയോജനപ്പെടുത്താം.\nനമ്പൂതിരി കഥകളിയിലെ സ്ത്രീവേഷം വരയ്ക്കുമ്പോള് സ്ത്രീയെ വരച്ച് സ്ത്രീവേഷമാക്കുകയാണല്ലോ പതിവ്?\nപുരുഷനെ വരച്ച് സ്ത്രീവേഷമാക്കേണ്ടതില്ലല്ലോ. സ്ത്രീ, കഥകളിവേഷമാവലേ വരയില് വേണ്ടൂ.\nകോട്ടയ്ക്കല് ശിവരാമന്റെ സ്ത്രീവേഷം ഓര്‍മയിലുണ്ടല്ലോ? എങ്ങനെയാണ് കണ്ടിരുന്നത്?\nശിവരാമന് നാടകത്തോടായിരുന്നു അടുപ്പം. നാടകസങ്കല്പമാണ് ശിവരാമനെ ഭരിച്ചിരുന്നത്. നളചരിതം, രുഗ്മാംഗദചരിതംപോലെയുള്ള കഥകള് ഈ നാടകദര്‍ശനം വിജയിപ്പിക്കാന് സാധ്യമായ കഥകളുമാണ്. അസാധാരണമായ ആവിഷ്‌കാരമാണ് കഥകളിയില് ഉള്ളത്. അത്തരമൊരു സങ്കല്പത്തില് കഥാപാത്രങ്ങളെ അവതരിപ്പിക്കുകയല്ലേ നല്ലത്? യുക്തി, ചിന്ത ഇവയൊക്കെ ഒരു പരിധിവരെ പോരേ? മോഹിനിയാട്ടം ഭംഗിയുള്ള കലാരൂപമാണ്. ലാസ്യഭാവം കൂടുതലുണ്ട്. മറ്റൊന്ന് കൈകൊട്ടിക്കളിയാണ്. അതില് കലയുടെ അംശം അധികമില്ല.\nനമ്പൂതിരി പല കാലങ്ങളില് വരച്ച സ്ത്രീരേഖാചിത്രങ്ങളില്‍നിന്ന് തിരഞ്ഞെടുത്തവ പുസ്തകരൂപത്തില് വരികയാണ്. നമ്പൂതിരി ചിത്രം എഴുതുകയാണ് എന്നാണല്ലോ പറയുക. ആ നിലയ്ക്ക് ഈ ചിത്രമെഴുത്തുപുസ്തകത്തിന്റെ വരകളിലൂടെയുള്ള വായന എങ്ങനെയായിരിക്കും?\nപലരും ചിത്രങ്ങളെക്കുറിച്ച് പറയുമ്പോള് സ്ത്രീചിത്രങ്ങള് കേമമായിട്ടുണ്ട് എന്ന് അഭിപ്രായപ്പെടാറുണ്ട്. ആ നിലയ്ക്ക് അവര്‍ക്ക് ഇഷ്ടമാകുമെന്നു വിചാരിക്കുക. കഥ എന്തായിരുന്നുവെന്ന് അറിയാനുള്ള ആകാംക്ഷ ഉണ്ടായാല് നന്ന്. ആ നിലയ്ക്ക് ചിത്രമായി വായിക്കാം.\n[www.keralites.net] Fwd: Magical Images Russian mo...\n[www.keralites.net] ????????????..??? ? ??? ?????????\n[www.keralites.net] This is the staggering moment ...\n[www.keralites.net] ????-???????-??? ???


social media viral song and dance | കുട്ടാ കുട്ടാ കരയല്ലേ കുട്ടാ... കരയല്ലെ പിരിയല്ലെ കുട്ടാ.. സോഷ്യല് മീഡിയ ഏറ്റെടുത്ത് ചുവടുവെച്ച ഗാനം; വൈറല് വീഡിയോ | Mangalam\nTuesday, June 25, 2019 Last Updated 48 Min 30 Sec ago English Edition\nThursday 10 Jan 2019 12.51 PM\nകുട്ടാ കുട്ടാ കരയല്ലേ കുട്ടാ... കരയല്ലെ പിരിയല്ലെ കുട്ടാ.. സോഷ്യല് മീഡിയ ഏറ്റെടുത്ത് ചുവടുവെച്ച ഗാനം; വൈറല് വീഡിയോ\n'കുട്ടാ കുട്ടാ കരയല്ലേ കുട്ടാ.. കരയല്ലേ പിരിയല്ലേ കുട്ടാ..' സോഷ്യല് മീഡിയ തുറന്ന് കഴിഞ്ഞെന്നാല് ഈ ഗാനത്തിന് ചുവട് വയ്ക്കുന്നവരുെട വീഡിയോയില് നിറയുകയാണ്. നില്ല് നില്ല് ചലഞ്ചിന് ശേഷം പുതിയ ചലഞ്ചായി തന്നെ ഓരോരുത്തരും ഇതിനെ ഏറ്റെടുത്തു കഴിഞ്ഞു. നാടന്‍പാട്ട് കലാകാരി പ്രസീത ചാലക്കുടിയും ടിക്ടോകിലൂടെ വൈറലായ ആര്‍ദ്ര സാജനും ഒരുമിച്ച് ചെയ്ത വിഡിയോയാണ് പലരും ടിക് ടോക് ചലഞ്ചായി ഇപ്പോള് ഏറ്റെടുത്തിരിക്കുന്നത്.\nയഥാര്‍ത്ഥ ഗാനത്തേക്കാള് വൈറലാണ് ഗാനത്തിന്റെ പുതിയ വേര്‍ഷന്. വളരെയധികം ആരാധകരാണ് ടിക് ടോകില് ഈ വീഡിയോയ്ക്ക്. മിമിക്രിയിലൂടെ ആര്‍ദ്രയാണ് ഈ ഗാനത്തിന് അനുയോജ്യമായ സംഗീതമൊരുക്കിയത്. ഈ താളത്തിനൊത്ത് ചുവട് വയ്ക്കുകയാണ് സോഷ്യല് ലോകം.


സംസ്ഥാനത്ത് കൊവിഡ് രോഗം സ്ഥിരീകരിച്ച നാല് പേരുടെ ആരോഗ്യനില ഗുരുതരമാണെന്ന് ആരോഗ്യമന്ത്രി - മീഡിയ മലയാളം (Media Malayalam)\nസംസ്ഥാനത്ത് കൊവിഡ് രോഗം സ്ഥിരീകരിച്ച നാല് പേരുടെ ആരോഗ്യനില ഗുരുതരമാണെന്ന് ആരോഗ്യമന്ത്രി\nതിരുവനന്തപുരം: സംസ്ഥാനത്ത് കൊവിഡ് രോഗം സ്ഥിരീകരിച്ചവരിൽ നാല് പേരുടെ ആരോഗ്യനില ഗുരുതരമാണെന്ന് ആരോഗ്യമന്ത്രി കെകെ ശൈലജ. ഇവരിൽ ചിലർ പ്രായമുള്ളവരാണ്. ചിലർക്ക് മറ്റു രോഗങ്ങളുണ്ട്. എന്നാൽ ആരോഗ്യപ്രവർത്തകർ പരമാവധി ജാഗ്രത പുലർത്തുന്നുണ്ടെന്നും മന്ത്രി കൂട്ടിച്ചേർത്തു.\nകൊവിഡ് ബാധിച്ച് ഇന്ന് മരിച്ച രോഗിയെ രക്ഷപ്പെടുത്താനും പരമാവധി ശ്രമിച്ചിരുന്നു. പക്ഷേ സാധിച്ചില്ല. ഉയർന്ന രക്തസമ്മർദ്ദമടക്കം കോംപ്ലിക്കേഷനുകളുണ്ടാക്കി. എന്നാൽ മരിച്ച വ്യക്തിയുടെ മൃതദേഹം ബന്ധുക്കൾക്ക് വിട്ടുനൽകില്ല. വളരെ സൂക്ഷ്മമായി പ്രോട്ടോക്കോളുകളനുസരിച്ചാകും സംസ്ക്കാരച്ചടങ്ങുകൾ നടത്തുകയെന്നും മന്ത്രി കൂട്ടിച്ചേർത്തു.\nPrevious articleലോക് ഡൗണിനെത്തുടർന്ന് മദ്യം ലഭിക്കാത്തത് മൂലം ആത്മഹത്യ ചെയ്തവരുടെ എണ്ണം നാലായി\nNext articleകോവിഡ് 19; നീരീക്ഷണത്തിലുള്ളത് 42 പോലീസുകാർ


ഗണിത അധ്യാപകനായി വിക്രം, ഇന്റര്‍പോള് ഓഫീസറായി ഇര്‍ഫാന് പത്താനും; കോബ്ര ടീസര് | Southlive\nഗണിത അധ്യാപകനായി വിക്രം, ഇന്റര്‍പോള് ഓഫീസറായി ഇര്‍ഫാന് പത്താനും; 'കോബ്ര' ടീസര്\nSaturday, 9th January 2021, 12:30 pm\nതമിഴ് സിനിമയില് ഏറെ പ്രതീക്ഷകളോടെ കാത്തിരിക്കുന്ന ചിത്രങ്ങളിലൊന്നാണ് അജയ് ജ്ഞാനമുത്തു ഒരുക്കുന്ന വിക്രം ചിത്രം “കോബ്ര”. ആരാധകരുടെ കാത്തിരിപ്പിന് വിരാമമിട്ട് ചിത്രത്തിന്റെ ടീസര് പുറത്ത്. ജീനിയസ് ആയ ഗണിത അധ്യാപകനായാണ് വിക്രം ചിത്രത്തില് വേഷമിടുന്നത്. ഗണിതശാസ്ത്രം ഉപയോഗിച്ച് കുറ്റകൃത്യങ്ങള് ചെയ്യുന്നതാണ് ചിത്രം എന്നാണ് ടീസര് പറയുന്നത്.\nവ്യത്യസ്ത ഗെറ്റപ്പുകളില് താരം ടീസറില് എത്തുന്നുണ്ട്. നേരത്തെ പുറത്തെത്തിയ ലുക്ക് പോസ്റ്റര് “”എല്ലാ പ്രശ്‌നങ്ങള്‍ക്കും ഒരു മാത്തമാറ്റിക്കല് പരിഹാരമുണ്ട്”” എന്ന ടാഗ് ലൈനോടെയാണ് എത്തിയത്. വിക്രത്തിന്റെ മുഖം ഒരു ഭാഗം നമ്പറുകള് വരുന്ന രീതിയിലായിരുന്നു പോസ്റ്റര്. തുര്‍ക്കി ഇന്റര്‍പോള് ഓഫീസറുടെ വേഷത്തിലാണ് മുന് ക്രിക്കറ്റ് താരം ഇര്‍ഫാന് പത്താന് എത്തുന്നത്.\nവളരെ സ്‌റ്റൈലിഷ് ആയ വില്ലനാണ് ഇര്‍ഫാന് എന്ന് സംവിധായകന് നേരത്തെ വ്യക്തമാക്കിയിരുന്നു. ഇര്‍ഫാന് പത്താന്റെ അരങ്ങേറ്റ സിനിമ കൂടിയാണ് കോബ്ര. ശ്രീനിധി ഷെട്ടി ആണ് ചിത്രത്തില് നായിക. കെ.എസ് രവികുമാര്, മിയ, റോഷന് മാത്യു, മൃണാളിനി, കനിക, പദ്മപ്രിയ, ബാബു ആന്റണി എന്നിവരും കോബ്രയില് വേഷമിടുന്നുണ്ട്.\n7 സ്‌ക്രീന് സ്റ്റുഡിയോസിന്റെ ബാനറില് ലളിത് കുമാര് നിര്‍മ്മിക്കുന്ന ചിത്രം തമിഴ്, തെലുങ്ക്, ഹിന്ദി ഭാഷകളിലാണ് പ്രദര്‍ശനത്തിനെത്തുക. എ.ആര് റഹ്മാന് ആണ് സംഗീതം. ഛായാഗ്രഹണം ഹരീഷ് കണ്ണന്. എഡിറ്റിംഗ് ഭുവന് ശ്രീനിവാസന്.


ഒളിമ്പിക്‌സ് : അമ്പെയ്ത്ത് മിക്‌സഡ് ഡബിൾസിൽ ഇന്ത്യ ക്വാർട്ടറിൽ - Janayugom Online\nഅമ്പെയ്ത്ത് മിക്‌സഡ് ഡബിൾസിൽ ഇന്ത്യ ക്വാർട്ടറില് . ദീപിക കുമാരി-പ്രവീൺ ജാദവ് സഖ്യമാണ് ചൈനീസ് തായ്‌പെയ് സഖ്യത്തെ തോൽപ്പിച്ചത്. അടുത്ത മത്സരം ദക്ഷിണ കൊറിയയുമായാണ്. ഇത്തവണ ഒളിമ്പിക്‌സ് ഉദ്ഘാടനത്തിന് ശേഷമുള്ള ആദ്യ മെഡൽ പോരാട്ടത്തിലാണ് ഇന്ത്യൻ സഖ്യം ക്വാർട്ടറിൽ കടന്നത്.\nഅവസാന സെറ്റ് വരെ ആവേകരമായ മത്സരത്തിനൊടുവിലാണ് ഇന്ത്യ ക്വാർട്ടർ ഉറപ്പിച്ചത്. ദീപിക കുമാരിയുടെ മിന്നും പ്രകടനമാണ് കാണാന് സാധിച്ചത്. മൂന്ന് ശ്രമങ്ങൾ ഒഴികെ ബാക്കിയെല്ലാ ശ്രമങ്ങളിലും കൃത്യം പത്ത് പോയിന്റ് കണ്ടെത്തിയ ദീപിക കുമാരി. അൽപ സമയത്തിന് ശേഷം തന്നെ ക്വാർട്ടർ മത്സരവും, ശേഷം ഫൈനൽ മത്സരങ്ങളും ആരംഭിക്കും. ലോക ഒന്നാം നമ്പർ താരമാണ് ദീപിക കുമാരി. ആദ്യമായി ഒളിമ്പിക്‌സിൽ എത്തുന്ന താരമാണ് പ്രവീൺ ജാദവ്.\nENGLISH SUMMARY:Olympics: India in quarterfinals in archery mixed doubles


‘എം’ ഫോര് എംഡിഎംഎ: രഹസ്യകോഡ് പറഞ്ഞാല് മതി, ഇവര് ലഹരിമരുന്ന് ഒടനെത്തിക്കും – Malayalam News Portal\nOctober 8, 2021 October 8, 2021 admin\tnews\nകൊല്ലം: രഹസ്യ കോഡിന്‍റെ സഹായത്താല് മയക്കുമരുന്ന് കച്ചവടം നടത്തിയിരുന്ന നാല് യുവാക്കള് പിടിയില്. ‘എം’ എന്ന രഹസ്യകോഡ് പറഞ്ഞാല് എംഡിഎംഎ ഉള്‍പ്പെടെയുള്ള ലഹരിമരുന്ന് എത്തിക്കുന്ന സംഘമാണ് അറസ്റ്റിലായത്.\nകൊല്ലം സിറ്റി പൊലീസ് കമ്മീഷണറുടെ നേതൃത്വത്തിലുള്ള പ്രത്യേക സംഘമാണ് പ്രതികളെ അറസ്റ്റ് ചെയ്തത്. സുഫിയാന്, തന്‍വീര്, അഭിലാഷ്, ഡോണ് എന്നിങ്ങനെ അറസ്റ്റിലായ നാലുപേരും കരുനാഗപ്പള്ളി സ്വദേശികളാണ്.\nഒരുഗ്രാം എംഡിഎംഎ പതിനായിരം രൂപയ്ക്കാണ് ഇവര് വില്‍പ്പന നടത്തിയിരുന്നത്. ഇടനിലക്കാര്‍ക്ക് കമ്മീഷനും നല്‍കിയിരുന്നു. ബംഗളൂരു കേന്ദ്രമായി പ്രവര്‍ത്തിക്കുന്ന മയക്കുമരുന്ന് ശൃംഖലയിലെ കണ്ണികളാണ് പിടിയിലായ നാല് പേരുമെന്ന് പൊലീസ് പറഞ്ഞു\n← കാക്കനാട് മയക്കുമരുന്ന് കേസ് ; പിടികൂടിയ മയക്കുമരുന്ന് എംഡിഎംഎ അല്ല, അതിമാരകമാകമായ മറ്റൊന്ന്!\nകേരളാ കോണ്‍ഗ്രസ്സ് (എം) ജന്മദിനം നാളെ (09.10.2021) ആയിരത്തിലധികം കേന്ദ്രങ്ങളില് പതാക ഉയരും →\nവാരാന്ത്യ ലോക്ക് ഡൗൺ തുടരും,കടകള്7മുതല് രാത്രി9മണിവരെ, കൊവിഡ് അവലോകന യോഗ തീരുമാനങ്ങളിങ്ങനെ\nധീരജ് കൊലപാതകം; പ്രതികൾ കൊലപ്പെടുത്തണമെന്ന ഉദ്ദേശത്തോടെ സംഘമായെത്തി; റിമാന്റ് റിപ്പോർട്ട്


വെറും വയറ്റില് ചൂടുവെള്ളം കുടിച്ചാല്... | drink hot water on empty stomach - Malayalam BoldSky\n» വെറും വയറ്റില് ചൂടുവെള്ളം കുടിച്ചാല്...\nവെറും വയറ്റില് ചൂടുവെള്ളം കുടിച്ചാല്...\nPublished: Wednesday, April 29, 2015, 16:15 [IST]\nരാവിലെ വെറുംവയറ്റില് ഒരു ഗ്ലാസ് പച്ചവെള്ളം കുടിക്കുന്നത് ശരീരത്തിന് പല ഗുണങ്ങളും തരുമെന്നറിയാം. എന്നാല് ഇതിനേക്കാള് രണ്ടിരട്ടി ഫലം ചൂടുവെള്ളം കുടിച്ചാല് കിട്ടുമെന്നാണ് പറയുന്നത്. വയറ്റിലെ പല അസുഖങ്ങള്‍ക്കും പരിഹാരം തരുന്നതിനപ്പുറം തടി കുറയ്ക്കാനും മാരക രോഗങ്ങള് പിടികൂടാതിരിക്കാനും സഹായിക്കും.\nചൂട് ചെറുനാരങ്ങ വെള്ളം കുടിച്ചാല്..\nവിസ്മയിപ്പിക്കുന്ന ഗുണങ്ങളാണ് ചൂടുവെള്ളം വെറുംവയറ്റില് കുടിച്ചാല് നിങ്ങള്‍ക്ക് ലഭിക്കുക. ഭക്ഷണം കഴിച്ചശേഷം ചൂടുവെള്ളം കുടിക്കുന്നത് കൊഴുപ്പ് അടിഞ്ഞുകൂടാതിരിക്കാന് സഹായിക്കും. ചൂടുവെള്ളം വെറുംവയറ്റില് കുടിക്കുന്നതുകൊണ്ടുള്ള മറ്റ് ഗുണങ്ങള് നോക്കൂ...\nതടി പെട്ടെന്ന് കുറയ്ക്കാം\nപച്ചവെള്ളത്തേക്കാള് മികച്ച ഫലം ചൂടുവെള്ളം തരും. തടി പെട്ടെന്ന് കുറയ്ക്കാം. ഇത് രാവിലെത്തന്നെ മെറ്റബോളിസം വേഗത്തിലാക്കുന്നു.\nമൂക്കൊലിപ്പും തൊണ്ടവേദനയും ഉള്ളവര് രാവിലെ ഒരു ഗ്ലാസ് ചൂടുവെള്ളം കുടിച്ചാല് മതി. ഇത് വിട്ടുമാറാത്ത ചുമയും ഇല്ലാതാക്കും. ഇത് കഫം ഇളക്കി കളയും.\nആര്‍ത്തവ സമയത്തുണ്ടാകുന്ന വേദന മാറ്റാനും ഇത് സഹായിക്കും. രാവിലെ എഴുന്നേറ്റ് ഒരു ഗ്ലാസ് ചൂട് വെള്ളം കുടിച്ചാല് മതി. ഇത് നിങ്ങളുടെ മസിലുകളെ സാന്ത്വനിപ്പിക്കും.\nശരീരത്തെ വിഷമുക്തമാക്കിവെക്കാന് മികച്ച മാര്‍ഗ്ഗമാണിത്. ചൂടുവെള്ളം നിങ്ങളുടെ ശരീര താപനില വിയര്‍പ്പാക്കി ഒഴുക്കികളയും. ഇത് വഴി ശരീരത്തിലെ എല്ലാ വിഷാംശങ്ങളും പുറത്തേക്ക് പോകും.\nചൂടുവെള്ളം കുടിക്കുന്നത് നിങ്ങളുടെ ചര്‍മ കോശങ്ങളെ അയവുള്ളതാക്കും. ആന്റി-എയ്ജിങ് പ്രശ്‌നങ്ങള് ഇതുമൂലം പരിഹരിക്കാം. ചര്‍മത്തെ മൃദുവാക്കി യുവത്വം തുളുമ്പുന്നതാക്കുന്നു.\nമുഖക്കുരുവാണ് നിങ്ങളുടെ പ്രശ്‌നമെങ്കില് രാവിലെ വെറുംവയറ്റില് ഒരുഗ്ലാസ് ചൂടുവെള്ളം കുടിക്കുക. ഇത് ചര്‍മത്തിലെ ഇന്‍ഫെക്ഷനുകളെ നീക്കം ചെയ്യും.\nചൂടുവെള്ളം കുടിക്കുന്നതിലൂടെ മുടിക്ക് നല്ല ശക്തികിട്ടും. മുടി മൃദുലമുള്ളതും തിളക്കമുള്ളതുമാക്കി മാറ്റും.\nതലയോട്ടിലെ വേരുകള്‍ക്ക് ഊര്‍ജ്ജം നല്‍കാന് സഹായിക്കുന്നത് വഴി മുടി നന്നായി വളരുകയും ചെയ്യും.\nവെറുംവയറ്റില് ചൂടുവെള്ളം കുടിച്ചാല് താരനും ഇല്ലാതാകും. തലയോട്ടില് ഈര്‍പ്പം നിലനിര്‍ത്തി താരനോട് പോരാടും.\nചൂടുവെള്ളം കുടിക്കുന്നതിലൂടെ രക്തപ്രവാഹം വര്‍ദ്ധിക്കും. ഇത് നാഡീവ്യൂഹത്തിന്റെ ആരോഗ്യം കാത്തുസൂക്ഷിക്കും.\nരാവിലെ ഒരു ഗ്ലാസ് ചൂടുവെള്ളം കുടിക്കുന്നതും ഭക്ഷണശേഷം ചൂടുവെള്ളം കുടിക്കുന്നതും ദഹനപ്രക്രിയ മെച്ചപ്പെടുത്തും.\nദഹനപ്രക്രിയ മെച്ചപ്പെടുന്നതോടെ ഇന്‍സ്‌റ്റൈനല് ക്യാന്‍സര് സാധ്യത ഒഴിവായി കിട്ടും.\nദഹനപ്രക്രിയ മെച്ചപ്പെടുകയും മലവിസര്‍ജ്ജനം നല്ല രീതിയില് നടക്കുകയും ചെയ്യും. മലക്കെട്ട് പോലുള്ള പ്രശ്‌നങ്ങള് ഇല്ലാതാക്കാം.\nശരീരത്തിലുണ്ടാകുന്ന ഇന്‍ഫെക്ഷനുകള് ഇല്ലാതാക്കാന് ഇതുവഴി സാധിക്കും.\nചൂടുവെള്ളം കുടിക്കുന്നതിലൂടെ ശരീരത്തിലെ രക്തസമ്മര്‍ദ്ദം കത്തിച്ചുകളയാം.\nപ്രമേഹ രോഗികള്‍ക്കും രാവിലെ വെറും വയറ്റിലുള്ള ചൂടുവെള്ളം കുടി നല്ല ഗുണം നല്‍കും.\nസന്ധിവേദനകളും മാറ്റിതരാന് ഇതിന് സാധിക്കും. ശരീരത്തിലെ എല്ലാ വേദനകളും മാറ്റി മസിലുകളെ സാന്ത്വനപ്പെടുത്തുന്നു.\nപ്യൂരിഫൈഡ് ,ഡിസ്റ്റിൽഡ് ,സാധാരണ വെള്ളം വ്യത്യാസം അറിയാം\nകാലില് നീരോ, ഉടനേ മാറ്റും വൈദ്യം\nRead more about: water health stomach വെള്ളം ആരോഗ്യം വയര്\nWater is something that can cure all your problems. Did you know that if you drink hot water on an empty stomach first thing in the morning.\nStory first published: Wednesday, April 29, 2015, 16:15 [IST]\nApr 29, 2015 ലെ വാര്‍ത്തകള്


പരീക്ഷയില് നടന്നത് വന്‍തട്ടിപ്പെന്ന് പിഎസ്‌സി: റാങ്ക് പട്ടികയിലെ എസ്എഫ്‌ഐ നേതാക്കളെ അയോഗ്യരാക്കി - Muhimmath\nപരീക്ഷയില് നടന്നത് വന്‍തട്ടിപ്പെന്ന് പിഎസ്‌സി: റാങ്ക് പട്ടികയിലെ എസ്എഫ്‌ഐ നേതാക്കളെ അയോഗ്യരാക്കി\non 21:170Comment\nതിരുവനന്തപുരം: യൂനിവേഴ്സിറ്റി കോളജിലെ വധശ്രമ കേസില് പ്രതികളായ എസ്എഫ്ഐ നേതാക്കളെ പിഎസ്സി റാങ്ക് പട്ടികയില് നിന്നും പുറത്താക്കി. യൂണിവേഴ്സിറ്റി കോളജിലെ എസ്എഫ്ഐ നേതാക്കളും അഖില് വധശ്രമക്കേസ് പ്രതികളുമായ ശിവരഞ്ജിത്ത്, നസീം, പ്രണവ് എന്നിവരെയാണ് പിഎസ്സിയുടെ കോണ്‍സ്റ്റബിള് റാങ്ക് പട്ടികയില് നിന്നും നീക്കീയത്. ഇവര് മൂന്ന് പേരും സാങ്കേതികമായി പരീക്ഷ തട്ടിപ്പ് നടത്തിയെന്ന് പിഎസ്സി സ്ഥിരീകരിക്കുന്നു.\nപിഎസ്സി വിജിലന്‍സ് വിഭാഗം നടത്തിയ പരിശോധനയിലാണ് എസ്എഫ്ഐ നേതാക്കള് തട്ടിപ്പ് നടത്തിയിട്ടുണ്ടാക്കാമെന്ന സംശയം ബലപ്പെടുത്തുന്നതെന്ന് ഇതു സംബന്ധിച്ച അറിയിപ്പില് പറയുന്നു. പരീക്ഷസമയത്ത് ഇവര് മൂന്ന് പേരും മൊബൈല് ഫോണ് ഉപയോഗിച്ചിരുന്നതായാണ് സൂചന. പരീക്ഷയുടെ ഉത്തരങ്ങള് ഇവര്‍ക്ക് എസ്എംഎസായി ലഭിച്ചുവെന്നാണ് നിഗമനം.\nപിഎസ്സി ചോദ്യപേപ്പര് ചോര്‍ത്തിയാണ് ഇവര് തട്ടിപ്പ് നടത്തിയത് എന്ന സംശയമാണ് ഇപ്പോള് ഉയരുന്നത്. പോലീസിന്റെ സൈബര് വിഭാഗവുമായി സഹകരിച്ചാണ് പിഎസ്സി വിജിലന്‍സ് വിഭാഗം അന്വേഷണം നടത്തിയത്. മൊബൈല് ഫോണ് സ്മാര്‍ട്ട് വാച്ചുമായി കണക്ട് ചെയ്ത് തട്ടിപ്പ് നടത്തിയിരിക്കാനുള്ള സാധ്യതയും പരിശോധിക്കുന്നുണ്ട്.\nപരീക്ഷക്കിടെ മൂന്ന് പേരുടെ മൊബൈല് ഫോണുകളിലേക്കും നിരവധി തവണ എസ്എംഎസുകള് വന്നുവെന്നും ഇതേക്കുറിച്ച് കേസെടുത്ത് വിശദമായി അന്വേഷിക്കാനും പിഎസ്സി ശുപാര്‍ശ ചെയ്യുന്നു. പൊലീസ് കോണ്‍സ്റ്റബിള് റാങ്ക് പട്ടികയില് നിന്നും നീക്കിയത് കൂടാതെ മൂവരേയും ആജീവനാന്ത കാലത്തേക്ക് പിഎസ്സി പരീക്ഷ എഴുതുന്നതില് നിന്നും വിലക്കിയിട്ടുണ്ട്.